text:
ເຜີຍແຜ່ດຳລັດ ວ່າດ້ວຍມາດຕະຖານພົ້ນທຸກ ແລະ ມາດຕະຖານພັດທະນາ
ກະຊວງກະສິກຳ ແລະ ປ່າໄມ້ ຮ່ວມກັບ ທະນາຄານໂລກ ແລະ ອົງການສະຫະປະຊາຊາດ ເພື່ອການພັດທະນາ ຈັດກອງປະຊຸມ ເຜີຍແຜ່ຜັນຂະຫຍາຍດຳລັດ ວ່າດ້ວຍມາດ ຕະຖານພົ້ນທຸກ ແລະ ມາດຕະຖານພັດທະນາ ກໍຄື ບັນດາຈຸດສຸມ ພັດທະນາຊົນນະບົດ ໃຫ້ກັບບັນດາຄູ່ຮ່ວມພັດທະນາ ແລະ ອົງການຈັດຕັ້ງ ສັງຄົມຕ່າງໆ, ມີຂຶ້ນໃນວັນທີ 2 ກຸມພາ 2018 ທີ່ນະຄອນຫລວງວຽງຈັນ, ໂດຍການເປັນປະທານ ຂອງ ທ່ານ ພວງປາລີສັກ ປຣະວົງວຽງຄຳ ຮອງລັດຖະມົນຕີ ກະຊວງກະສິກຳ ແລະ ປ່າໄມ້, ພ້ອມດ້ວຍ ພາກສ່ວນທີ່ກ່ຽວຂ້ອງ ເຂົ້າຮ່ວມ.
ໃນໂອກາດດັ່ງກ່າວ, ທ່ານ ພວງປາລີສັກ ປຣະວົງວຽງຄຳ ໄດ້ໃຫ້ຮູ້ວ່າ: ລັດຖະບານແຫ່ງ ສປປ ລາວ ໄດ້ຮັບການ ສະໜັບສະໜູນດ້ານວິຊາການ ຈາກທະນາຄານໂລກ ໄດ້ຮ່າງດຳລັດ 348 ວ່າດ້ວຍ ມາດຕະຖານ ພົ້ນທຸກ ແລະ ມາດຕະຖານ ການພັດທະນາ ສະບັບໃໝ່ຂຶ້ນ, ເຊິ່ງມີຜົນ ບັນຄັບໃຊ້ແຕ່ວັນທີ 16 ພະຈິກ 2017 ເປັນຕົ້ນມາ. ຄຽງຄູ່ກັນນັ້ນ, ລັດຖະບານ ກໍໄດ້ກຳນົດ ບັນດາຈຸດສຸມບູລິມະສິດ ໃນການ ພັດທະນາຊົນນະບົດ ແລະ ລຶບລ້າງ ຄວາມທຸກຍາກ ຕາມຂໍ້ຕົກລົງ ເລກທີ 65/ນຍ ນິຕິກຳ 2 ສະບັບນີ້ ມີຄວາມໝາຍ ຄວາມສຳຄັນທີ່ສຸດ ສຳລັບການ ພັດທະນາຊົນນະບົດ ແລະ ລຶບລ້າງຄວາມທຸກຍາກ ຢູ່ ສປປ ລາວ ຕາມແຜນພັດທະນາ ເສດຖະກິດ-ສັງຄົມ 5 ປີ ຄັ້ງທີ 8 ແລະ ພາຍໃຕ້ຂອບຂອງການ ຈັດຕັ້ງປະຕິບັດ ເປົ້າໝາຍ ການພັດທະນາແບບຍືນຍົງ.
ໃນ 2 ທົດສະວັດຜ່ານມາ ລັດຖະບານ ໄດ້ຮ່ວມກັບ ຄູ່ຮ່ວມພັດທະນາ ສຸມຄວາມພະຍາຍາມ ແກ້ໄຂ ຄວາມທຸກຍາກ ໂດຍສະເພາະ ແມ່ນການຈັດຕັ້ງປະຕິບັດ ເປົ້າໝາຍສະຫັດສະວັດ ຂອງການພັດທະນາ ໄດ້ຮັບການຜັນຂະຫຍາຍເປັນຍຸດທະສາດ ແຫ່ງຊາດ ເພື່ອການເຕີບໂຕ ແລະ ລຶບລ້າງຄວາມທຸກຍາກ (NGPES) ເຮັດໃຫ້ ສປປ ລາວ ສາມາດ ບັນລຸຄາດໝາຍ MDGs ໃນການຫລຸດຜ່ອນ ຄວາມທຸກຍາກ ໃຫ້ຍັງເຫລືອພຽງ 23,7% ໃນປີ 2015, ເຊິ່ງເຄື່ອງມື ໃນການຈັດຕັ້ງປະຕິບັດ ຄາດໝາຍ ສູ້ຊົນດັ່ງກ່າວ ປະກອບມີຫລາຍຢ່າງ ໂດຍສະເພາະ ແມ່ນການສຳຫລວດ ການຊົມໃຊ້ ແລະ ການໃຊ້ຈ່າຍ ຂອງຄົວເຮືອນ (LECS) ທີ່ສ້າງ ຖານຂໍ້ມູນເປັນບ່ອນອີງ ໃນການກຳນົດ 74 ເມືອງທຸກຍາກ ໃນນັ້ນມີ 47 ເມືອງທຸກຍາກທີ່ສຸດ; ຕໍ່ມາລັດຖະບານໄດ້ອອກດຳລັດວ່າດ້ວຍມາດຕະຖານ ຄວາມທຸກຍາກ ແລະ ການພັດທະນາ ເລກທີ 285 ເຊິ່ງໄດ້ປ່ຽນແປງ ເປັນ ເລກທີ 309 ດຳລັດດັ່ງກ່າວ ໄດ້ໝົດຜົນບັງຄັບ ນຳໃຊ້ ໃນປີ 2015 ເຊິ່ງແມ່ນທ້າຍສະໄໝ ຂອງການຈັດຕັ້ງປະຕິບັດ MDGs
ຂໍ້ມູນຈາກ: ສຳນັກຂ່າວສານປະເທດລາວ


c: text/html

text:
ກອງປະຊຸມສຳມະນາວິທະຍາສາດ
ການກຽມພ້ອມ ແລະ ບັນດາສິ່ງທ້າທາຍສຳລັບ ສປປ ລາວ
(ພາບ: vietnam+)
ວັນທີ 19/11 ຢູ່ນະຄອນຫລວງ ວຽງຈັນ, ສປປ ລາວ, ສະຖານບັນວິທະຍາສາດ ແລະ ສັງຄົມ ລາວ ຈັດຕັ້ງກອງປະຊຸມສຳມະນາວິທະຍາສາດດ້ວຍຫົວຂໍ້ວ່າ “ປະຊາຄົມເສດຖະກິດ ອາຊຽນ: ການກຽມພ້ອມ ແລະ ບັນດາສິ່ງທ້າທາຍສຳລັບ ສປປ ລາວ”. ຄະນະຜູ້ແທນ ຫວຽດນາມ ໂດຍທ່ານຮອງສາດສະດາຈານ, ດຣ ຫງວຽນຢູຍຢຸງ, ຫົວໜ້າສະຖາບັນຄົ້ນຄວ້າອາຊີຕາເວັນອອກສ່ຽງໃຕ້, ສະພາມະຫາບັນດີດວິທະຍາສາດ ຫວຽດນາມ ເປັນຫົວໜ້າຄະນະ ເຂົ້າຮ່ວມກອງປະຊຸມສຳມະນາ. ໃນ 2 ວັນດຳເນີນກອງປະຊຸມສຳມະນາ, ບັນດາຜູ້ແທນໄດ້ຮັບຟັງບົດທາບທາມຄຳເຫັນດ້ວຍຫົວຂໍ້ຕ່າງໆຄື: ແງ່ຫວັງ ແລະ ສິ່ງທ້າທາຍຂອງ ລາວ ເມື່ອເຊື່ອມໂຍງເຂົ້າກັບປະຊາຄົມ ອາຊຽນ. ຄວາມສາມາດແກ່ງແຍ້ງໃນການຜະລິດດຳເນີນທຸລະກິດຂອງບັນດາວິສາຫະກິດ ລາວ ເມື່ອເຊື່ອມໂຍງ AEC, ປະຊາຄົມ ອາຊຽນ ດ້ວຍການອະນຸລັກຮັກສາຊັບພະຍາກອນທຳມະຊາດ ແລະ ສິ່ງແວດລ້ອມ…ຕາມບັນດາຜູ້ແທນແລ້ວ, ລາວ ໄດ້ກະກຽມດ້ານວິຊາສະເພາະ, ຄວາມຮູ້, ວິທີການ ແລະ ແຜນການຮ່ວມມືໃນທຸກຂົງເຂດເປັນຢ່າງດີ ເພື່ອເຊື່ອມໂຍງເຂົ້າກັບ AEC.
ທີ່ກອງປະຊຸມສຳມະນາ, ບັນດານັກຄົ້ນຄວ້າມາຈາກ ສະພາມະຫາບັນດີດວິທະຍາສາດສັງຄົມ ຫວຽດນາມ ໄດ້ແບ່ງປັນບັນດາບົດຮຽນຂອງ ຫວຽດນາມ ໂດຍຜ່ານ 2 ບົດທາບທາມຄຳເຫັນດ້ວຍຫົວຂໍ້ວ່າ: “ຄວາມເປັນເຈົ້າການ ແລະ ບັນດາສິ່ງທ້າທາຍຂອງ ຫວຽດນາມ ເມື່ອເຂົ້າຮ່ວມປະຊາຄົມເສດຖະກິດ ອາຊຽນ 2015”, “ປະຊາຄົມເສດຖະກິດ ອາຊຽນ ແລະ ຄວາມໃສ່ໃຈສຳລັບບັນດາປະເທດດ້ວຍພັດທະນາ”.
(ແຫຼ່ງຄັດຈາກ VOV)

robotstxt: allowed

filter: keep


text:
ອີງຕາມມະຕິກອງປະຊຸມ ຄະນະກຳມະການກວດສອບອາຊຽນ ຄັ້ງທີ 40, ປະລິນຍາເອກ ນາງ ວຽງທອງ ສີພັນດອນ ປະທານອົງການກວດສອບແຫ່ງລັດ ໄດ້ໃຫ້ກຽດ ເປັນປະທານກອງປະຊຸມຄະນະກຳມະການກວດສອບການເງິນອາຊຽນ ຄັ້ງທີ 41 (THE 41st ASEAN AUDIT COMMITTEE MEETING), ໃນລະຫວ່າງ ວັນທີ 31 ພຶດສະພາ ເຖິງ ວັນທີ 2 ມິຖຸນາ 2016, ທີ່ນະຄອນຫຼວງ ຈາກາຕ້າ ປະເທດອິນໂດເນເຊຍ, ເຂົ້າຮ່ວມກອງ ປະຊຸມຄັ້ງນີ້ມີຜູ້ແທນ ຈາກຫຼາຍພາກສ່ວນຂອງບັນດາປະເທດໃນອາຊຽນ ເຊັ່ນ:
1. ສະຖາບັນກວດສອບ ປະເທດບູໄນ;
2. ກະຊວງການເງິນ ປະເທດກຳປູເຈຍ;
3. ສະຖາບັນກວດ ສອບ, ກະຊວງການຕ່າງປະເທດ, ກະຊວງການເງິນ, ທີ່ປືກສາຜູ້ຕ່າງໜ້າຖາວອນປະຈຳອາຊຽນ ແລະ ຄະນະກຳມະການການເງິນອາຊຽນ ປະເທດອິນໂດ ເນເຊຍ;
4. ອົງການກວດສອບແຫ່ງລັດ ສປປ ລາວ;
5. ກະຊວງການເງິນ ຂອງປະເທດມາເລເຊຍ;
6. ຜູ້ຕ່າງໜ້າຖາວອນ ສະຫະພາບມຽນມາ ປະຈຳອາ ຊຽນ;
7. ກະຊວງການເງິນ ຂອງປະເທດຟີລິບປິນ
8. ສະຖາບັນກວດສອບ ແລະ ຜູ້ຕ່າງໜ້າຖາວອນຂອງປະເທດສິງກະໂປ ປະຈຳອາຊຽນ;
9. ສະຖາບັນກວດ ສອບ ຂອງປະເທດໄທ;
10. ກະຊວງການເງິນ ຂອງປະເທດຫວຽດນາມ.
ກອງປະຊຸມໄດ້ປຶກສາຫາລືບັນຫາສຳຄັນຕ່າງໆ ດັ່ງນີ້: (1) ພິຈາລະນາຜົນການກວດຄືນຄຳແນະນຳ ຜົນການກວດສອບການເງິນ ຂອງກອງເລຂາອາຊຽນ ປີ 2014; (2) ພິຈາລະນາຜົນການກວດສອບການເງິນ ຂອງກອງເລຂາອາຊຽນ ປີ 2015, (3) ພິຈາລະນາບົດລາຍງານຜົນ ການກວດສອບພາຍໃນຂອງ ກອງເລຂາອາຊຽນ; (4) ປະກອບຄຳເຫັນໃສ່ ຮ່າງກົດລະບຽບ ແລະ ປຶ້ມຄູ່ມື ການກວດສອບ(Audit Charter and Manual); ແລະ ບັນຫາອື່ນໆ ທີ່ກ່ຽວຂ້ອງກັບການນຳໃຊ້ງົບປະມານຂອງກອງເລຂາອາຊຽນ. ພ້ອມນັ້ນ, ກອງປະຊຸມຍັງໄດ້ຕົກລົງໃຫ້ ສະຖາບັນກວດສອບສູງສຸດຂອງປະເທດ ຟີລິບປິນ ເປັນປະທານກອງປະຊຸມ ຄະນະກຳມະການກວດສອບການເງິນອາຊຽນ ຄັ້ງທີ 42


text:
ການນຳສູນກາງແນວໂຮມປະເທດຊາດຫວຽດນາມລົງອວຍພອນປີໃໝ່ພະອາຈານມະຫາ ທິກໂຝເຕ້ວ
ທ່ານຫງວຽນຖ້ຽນເຍີນ ປະທານຄະນະກຳມະການສູນກາງແນວໂຮມປະເທດຊາດຫວຽດນາມໄດ້ລົງຢ້ຽມຢາມ,
ອວຍພອນປີໃໝ່ພະອາຈານມະຫາ ທິກໂຝເຕ້ວ
ເນື່ອງໃນໂອກາດບຸນປີໃໝ່ປະຈຳຊາດ ປີວອກ 2016, ຕອນເຊົ້າວັນທີ 1/2 ທ່ານຫງວຽນຖ້ຽນເຍີນ ປະທານຄະນະກຳມະການສູນກາງແນວໂຮມປະເທດຊາດຫວຽດນາມໄດ້ລົງຢ້ຽມຢາມ, ອວຍພອນປີໃໝ່ພະອາຈານມະຫາ ທິກໂຝເຕ້ວ ສາດສະດາສະມາຄົມພຸດທະສາດສະໜາຫວຽດນາມ ພ້ອມກັບບັນດາຜູ້ທີ່ມີຍົດສັກຕຳແໜ່ງໃນສະມາຄົມພຸດທະສາດສະໜາຫວຽດນາມຢູ່ວັດວຽນມິນ, ຕາແສງກວາງລ້າງ, ເມືອງຟູ້ຊວຽນ ນະຄອນຮ່າໂນ້ຍ. ເນື່ອງໃນໂອກາດພະອາຈານມະຫາ ທິກໂຝເຕ້ວ ມີອາຍຸຄົບຮອບ 100 ປີ, ທ່ານຫງວຽນຖ້ຽນເຍີນ ປະທານຄະນະກຳມະການສູນກາງແນວໂຮມປະເທດຊາດຫວຽດນາມ ໄດ້ອວຍພອນພະອາຈານມະຫາ ທິກໂຝເຕ້ວ ຈົ່ງມີສຸຂະພາບເຂັ້ມແຂງ, ຕ້ອນຮັບບຸນເຕັດດ້ວຍຄວາມເບີກບານມ່ວນຊື່ນ, ສືບຕໍ່ຊັກຈູງສະມາຄົມພຸດທະສາດສະໜາຫວຽດນາມສຳເລັດວຽກງານສາດສະໜາໃນປີ 2016 ເພື່ອສ້າງຊີວິດ, ສາດສະໜາອັນດີງາມ.
(ແຫຼ່ງຄັດຈາກ VOV)


text:
ລາວ-ອິນໂດໄຊນາກຣຸບ ຜູ້ນໍາໜ້າການຜະລິດທ່ີເປັນມິດຕໍ່ສິ່ງແວດລ້ອມ
(13/02/2013) ໂຮງງານຜະລິດແປ້ງມັນຕົ້ນບໍລິສັດລາວ-ອິນໂດໄຊນາ ກຣຸບມະຫາຊົນ ໄດ້ເອົາໃຈໃສ່ໃນການດຳເນີນທຸລະກິດຕິດພັນກັບການປົກປັກຮັກສາສິ່ງແວດລ້ອມ ແລະ ໃນອາທິດຜ່ານມາ ຍິ່ງເປັນຂ່າວດີ ສຳລັບອຸດສາຫະກຳແປ້ງມັນຕົ້ນໃນ ສ ປປ ລາວ ເຮົາ ໂດຍສະເພາະແມ່ນໂຮງງານດັ່ງກ່າວຈະໄດ້ນຳໃຊ້ແກັດ ຊີວະພາບ ເປັນເຊື້ອໄຟເຂົ້າໃນການຜະລິດ ເພື່ອຫຼຸດຜອ່ນຕົ້ນທຶນ ໃນການຜະລິດ ແລະ ຈະເຮັດໃຫ້ກາຍເປັນຜູ້ນຳດ້ານການຜະລິດທີ່ເປັນມິດຕໍ່ສິ່ງແວດລ້ອມ. ທ່ານ ແສງມາລີ ແສງວັດທະນາ ປະທານສະພາ ຜູ້ອຳນວຍການ ບໍລິສັດ ລາວ-ອິນໂດໄຊນາກຣຸບມະຫາຊົນກ່າວໃນພິທີເປີດນຳໄຊ້ໂຄງການແກັດຊີວະພາບ TBEC LIG ວ່າ: ພາຍຫຼັງທີ່ໂຄງການດັ່ງກ່າວ…Read more »
ປະທານກຳມະບານລາວຢ້ຽມຢາມໂຮງງານແປ້ງມັນຕົ້ນ
(11/02/2013) – ເນື່ອງໃນໂອກາດວັນສ້າງຕັ້ງກຳມະບານລາວຄົບຮອບ 57 ປີ (1/2/1956 – 1/2/2013) ທ່ານ ຄຳຫລ້າ ລໍລອນສີ ກຳມະການສູນກາງພັກ, ປະທານສະຫະພັນກຳມະບານລາວ ໄດ້ລົງຢ້ຽມຢາມໂຮງງານຜະລິດແປ້ງມັນຕົ້ນຂອງບໍລິສັດລາວ – ອິນໂດໄຊນາກຣຸບມະຫາຊົນໃນວັນທີ 8 ກຸມພາ 2013. ໃນໂອກາດດັ່ງກ່າວທ່ານ ນາງ ສຸດສະດາ ເພຍສຸຂະ ຜູ້ອຳນວຍການໃຫຍ່ ບໍລິສັດລາວ – ອິນໂດໄຊນາກຣຸບ ມະຫາຊົນ ໄດ້ລາຍງານປະຫວັດການກຳເນີດ ແລະ…Read more »
ເປີດໂຮງງານຜະລິດແກັດຊີວະພາບແຫ່ງທຳອິດຂອງລາວນ
(07/02/2013) ບໍລິສັດ ໄທໄບໂອແກັດ ເອັນເນີຈີ ຈຳກັດ (TBEC) ຜູ້ດຳເນີນການພັດທະນາໂຄງການແກັດຊີວະພາບໃນປະເທດໄທ ແລະ ປະເທດລາວ ກໍຄືໂຄງການແກັດຊີວະພາບ TBEC – LIG ຢູ່ບໍລິສັດ ລາວ-ອິນໂດໄຊນາ ກຣຸບ ມະຫາຊົນ ຊຶ່ງເປັນໂຄງການທີ່ໄດ້ຮັບມາດຕະຖານດ້ານອຸດສາຫະກຳແຫ່ງທຳອິດຢູ່ໃນ ສປປ ລາວ ດ້ວຍການບຳບັດນ້ຳເປື້ອນຈາກໂຮງງານແປ້ງມັນຕົ້ນໃຫ້ເປັນພະລັງງານ ມູນຄ່າທີ່ໃຊ້ເຂົ້າໃນໂຄງການ 130ລ້ານບາດ (ສະກຸນເງິນໄທ) ຫຼື ປະມານ 33,8 ຕື້ກີບ ຊຶ່ງໄດ້ຮັບການສະໜັບສະໜູນໂດຍສະຖາບັນການເງິນເພື່ອການພັດທະນາເອີຣົບ ແລະ…Read more »
ໂຮງງານແປ້ງມັນຕົ້ນລາວ-ອິນໂດໄຊນາ ໄດ້ຮັບການຢັ້ງຢືນຜະລິດຕະພັນສະອາດ (GMP)
(02/01/2013) ການມີລະບົບການຜະລິດທີ່ສະອາດຂອງໂຮງງານຜະລິດ ແປ້ງມັນຕົ້ນລາວ-ອິນໂດໄຊນາກຣຸບ ມະ ຫາຊົນ ຈົນໄດ້ຮັບການຢັ້ງຢືນຜະລິດຕະທີ່ດີ (GMP) ຈາກ ກົມອາຫານແລະຢາ ກະຊວງສາທາລະນະສຸກ ແລະ ຈັດພິທີມອບຢ່າງເປັນທາງການໄດ້ຮັບລາງວັນທີ 29 ທັນວາ2012 ທີ່ໂຮງງານດັ່ງກ່າວ, ທັງສະຫລອງການໄດ້ຮັບລາງວັນຊະນະເລິດອາຊຽນບິວຊິເນັດອະວອດຫ2012.ທ່ານດວງດີ ພົມມະຈັນ, ຜູ້ອໍານວຍການໂຮງງານຜະລິດແປ້ງມັນຕົ້ນລາວອິນ-ໂດໄຊນາກຣຸບ ມະຫາຊົນ ກ່າວວ່າ: ການທີ່ໄດ້ຮັບການຢັ້ງຢືນກະຊວງສາທາລະນະສຸກແຫ່ງ ສປປລາວ ນັ້ນຕະຫລອດໄລຍະຜ່ານມາໂຮງງານແມ່ນມີຄວາມເອົາໃຈໃສ່ ຕິດຕາມການຜະລິດ ທຸກຂັ້ນຕອນເພື່ອໃຫ້ໄດ້ແປ້ງຄຸນນະພາບ, ກໍ່ຄືການພັດທະນາໄປສູ່ມາດຕະຖານສາກົນ, ເພື່ອຕອບສະຫນອງຕາມຄວາມຮຽກຮ້ອງຕ້ອງການຂອງຕະຫລາດກໍ່ຄືຜູ້ ບໍລິໂພກທັງພາຍໃນ ແລະ ຕ່າງປະເທດ;…Read more »
ລາວ-ອິນໂດໄຊນາ ຖືກຈັດເປັນ 10 ບໍລິສັດ ສ້າງຜົນງານໂດດເດັ່ນໃນຕະຫລາດຈີນ
(31/01/2013) — ບໍລິສັດ ລາວ-ອິນໂດໄຊ ນາ ກຣຸບ ມະຫາຊົນຂອງລາວເປັນຫນຶ່ງໃນ 10 ບໍລິສັດ ໃນກຸ່ມປະເທດອາຊຽນ, ສາມາດຍາດ ລາງວັນ “10 ອັນດັບສຸດຍອດບໍລິສັດອາຊຽນ ທີ່ປະສົບຜົນສໍາເລັດໃນການເຮັດທຸລະກິດກັບ ສປ ຈີນ ປະຈຳປີ 2012”, ສ້າງຊື່ສຽງໃຫ້ປະເທດທີ່ສາມາດຜະລິດສິນຄ້າແຂ່ງຂັນໄດ້ຕະຫລາດ ສາກົນ. ທ່ານ ອຸເດດ ສຸວັນນະວົງ ຮອງປະທານສະພາການຄ້າ ແລະ ອຸດສາຫະກຳແຫ່ງຊາດລາວກ່າວໃນງານຖະແຫລງຂ່າວການໄດ້ຮັບລາງວັນ ດັ່ງກ່າວຂອງບໍລິສັດລາວ-ອິນໂດ ໄຊນາ ກຣຸບ…Read more »
ຜູ້ຜະລິດແປ້ງມັນຕົ້ນໄທ ຖອດຖອນບົດຮຽນນຳໂຮງງານຜະລິດແປ້ງມັນຕົ້ນລາວ-ອິນໂດໄຊນາ
(30/01/2013) — ຫ່ວາງບໍ່ດົນມານີ້ຄະນະອຳນວຍການໂຮງ ງານຜະລິດແປ້ງມັນຕົ້ນຂອງບໍລິສັດລາວ-ອິນໂດໄຊນາ ກຣຸບມະຫາຊົນໄດ້ຕ້ອນຮັບຄະນະຜູ້ປະກອບການຜະລິດ ແປ້ງມັນຕົ້ນແຫ່ງຣາຊະອານາຈັກໄທ ເຂົ້າຢ້ຽມຢາມ ແລະ ຖອດຖອນບົດຮຽນ ກ່ຽວກັບການຜະລິດ ແລະ ການດຳເນີນທຸລະກິດຂອງໂຮງງານດັ່ງກ່າວ. ໃນໂອກາດນີ້ ທ່ານ ນາງ ສຸດສະດາ ເພຍສຸຂະ ຜູ້ອຳນວຍການໃຫ່ຍບໍລິສັດລາວ-ອິນໂດໄຊນາກຣຸບມະຫາຊົນໄດ້້ຂື້ນ ລາຍງານເຖິງປະຫວັດຄວາມເປັນມາຂອງບໍລິສັດ ແລະ ການດຳເນີນງານຂອງບໍລິສັດຊຶ່ງປະກອບມີສອງວຽກຄື: ໂຄງການປູກ ແລະ ຜະລິດແປ້ງມັນຕົ້ນ ນອກຈາກນັ້ນຍັງໄດ້ລາຍງານສະພາບການເຄື່ອນໄຫວຂອງໂຮງງານກຳລັງການຜະລິດ, ນະໂຍບາຍຕໍ່ພະນັກງານ-ກຳມະກອນ, ການສົ່ງເສີມຊາວກະຊິກອນປູກແລະ ການຮັກສາສະພາບແວດລ້ອມ ຈາກນັ້ນ ທ່ານ…Read more »
ລາວ-ອິນໂດໄຊນາກຼຸບ ໄດ້ຮັບການຍ້ອງຍໍຈາກກະຊວງອຸດສາຫະກຳ
(14/01/2013) ບໍລິສັດ ລາວ-ອິນໂດໄຊນາ ກຼຸບ ມະຫາຊົນ (ໂຮງງານຜະລິດແປ້ງມັນຕົ້ນ) ໄດ້ຮັບການຍ້ອງຍໍຈາກກະຊວງອຸດສາຫະກຳ-ການຄ້າ ໃນຖານະເປັນຫົວໜ່ວຍທຸລະກິດດີເດັ່ນ ທີ່ໄດ້ປະກອບສ່ວນເຂົ້າໃນການພັດທະນາເສດຖະກິດ-ສັງຄົມຂອງ ສປປ ລາວ ປະຈຳປີ 2012 ຖືກຕ້ອງຕາມແນວທາງນະໂຍາບາຍຂອງພັກ-ລັດຖະບານ ກໍຄືການສ້າງວຽກເຮັດງານທຳ ປະກອບສ່ວນລຶບລ້າງຄວາມທຸກນຍາກຂອງປະຊາຊົນ. ທ່ານ ດຣ. ນາມ ວິຍະເກດ ລັດຖະມົນຕີວ່າການກະຊວງອຸດສາຫະກຳ-ການຄ້າ ກ່າວວ່າ: ສິ່ງທ້າທາຍພາຍຫຼັງທີ່ ສປປ ລາວ ໄດ້ເຂົ້າເປັນສະມາຊິກອົງການການຄ້າໂລກ ແລະ ຈະເຂົ້າຮ່ວມໃນປະຊາຄົມເສດຖະກິດອາຊຽນ (AEC) ໃນປີ…Read more »
ຈາກຄວາມເອົາໃຈໃສ່ ຈົນຍາດມາໄດ້ລາງວັນທຸລະກິດອາຊຽນ
(07/01/2013) ປັດຈຸບັນ ພັກ-ລັດຖະບານ ໄດ້ເປີດກວ້າງການສົ່ງເສີມການລົງທຶນ ທັງພາຍໃນ ແລະ ຕ່າງປະເທດ ເພື່ອປະກອບສ່ວນເຂົ້າໃນການພັດທະນາເສດຖະກິດ-ສັງຄົມ ເຮັດໃຫ້ບັນດາຫົວ ໜ່ວຍທຸລະກິດ ໄດ້ມີການເຕີບໃຫຍ່ຂະຫຍາຍຕົວ ຄຽງຄູ່ກັບການສ້າງວຽກເຮັດງານທຳ ສ້າງລາຍຮັບໃຫ້ກັບປະຊາຊົນທ້ອງຖິ່ນ ແນໃສ່ປະກອບສ່ວນເຈົ້າໃນການຈັດຕັ້ງປະຕິບັດແຜນຍຸດທະສາດໃນການລຶບລ້າງຄວາມທຸກຍາກ ຂອງພັກ-ລັດຖະບານ.ບໍລິສັດ ລາວ-ອິນໂດໄຊນາ ກຣຸບ ມະຫາຊົນ ເປັນຫົວໜ່ວຍທຸລະກິດໜຶ່ງ ທີ່ໄດ້ເອົາໃຈໃນການພັດທະນາທຸລະກິດ ໂດຍສະເພາະແມ່ນເອົາໃຈໃສ່ດ້ານຄຸນນະພາບຂອງຜະລິດ ຕະພັນ ຄຽງຄູ່ກັນນັ້ນຍັງເປັນສ່ວນໜຶ່ງໃນການສ້າງລາຍຮັບໃຫ້ກັບປະຊາຊົນ ທ້ອງຖິ່ນຕ່າງໆ ດ້ວຍການສົ່ງເສີມໃຫ້ເຂົາເຈົ້າປູກມັນຕົ້ນເພື່ອສະໜອງວັດຖຸດິບເຂົ້າໃນໂຮງງານ ຊຶ່ງສອດຄ່ອງກັບແນວທາງນະໂຍບາຍຂອງພັກ ກໍຄື ລັດຖະບານ ໃນການສ້າງມູນຄ່າເພີ່ມ ສ້າງວຽກເຮັດງານທຳ…Read more »
ລາວ-ອິນໂດໄຊນາກຣຸບ ສະຫລຸບຜົນງານປະຈຳປີ 2012
(31/12/2012) – ວັນທີ 28 ທັນວາ 2012 ທີ່ໂຮງງານຜະລິດແປ້ງມັນຕົ້ນຂອງບໍລິສັດລາວ-ອິນໂດໄຊນາກຣຸບ ມະຫາຊົນ ໄດ້ຈັດກອງປະຊຸມສະຫລຸບຜົນງານປະຈຳປີ 2012 ແລະ ຜ່ານແຜນການ 2012-2013. ເປັນກຽດເຂົ້າຮ່ວມມີທ່ານ ແສງມາລີ ແສງວັດທະນາ ປະທານຜູ້ອຳນວຍການໃຫຍ່ບໍລິສັດລາວ-ອິນໂດໄຊນາກຣຸບ ມະຫາຊົນ, ມີແຂກຖືກເຊີນພ້ອມດ້ວຍພະນັກງານເຂົ້າຮ່ວມ. ບັນດາຜູ້ເຂົ້າຮ່ວມກອງປະຊຸມໄດ້ຮັບຟັງບົດສະຫລຸບລາຍງານສະພາບການເຕື່ອນໄຫວ ແລະ ແຜນການຕ່າງໆຂອງບໍລິສັດ ແລະ ຟັງການລາຍງານຈາກບັນດາເມືອງ ເປັນຕົ້ນແມ່ນການສະຫລຸບລາຍງານຈາກຫົວໜ້າຫ້ອງການປະຈຳສາຂາເມືອງສັງທອງ. ນອກຈາກນັ້ນ, ຍັງໄດ້ມີການມອບ-ຮັບຫນ້າທີ່ຜູ້ອຳນວຍການໃຫຍ່ ລະຫວ່າງຜູ້ເກົ່າ ແລະ ຜູ້ໃໝ່ຄື:…Read more »
ຄະນະຜູ້ແທນຈີນ ຢ້ຽມຢາມໂຮງງານຜະລິດແປ້ງມັນຕົ້ນ
(25/12/2012) — ຄະນະຜູ້ແທນ ສປ.ຈີນ ນຳໂດຍທ່ານນາງ ປູ ຈຽນກົວ ເອກອັກຄະລັດຖະທູດຈີນ ປະຈຳລາວ ເດີ່ນທາງຢ້ຽມຢາມ ແລະ ເຮັດວຽກຢູ່ໂຮງງານຜະລິດແປ້ງມັນຕົ້ນຂອງບໍລິສັດ ລາວ-ອິນໂດໄຊນາ ກຣຸບ ມະຫາຊົນ ຕອນບ່າຍວັນທີ 21 ທັນວາ 2012 ເພື່ອເປັນການສຶກສາ ແລະ ແລກປ່ຽນຄຳຄິດເຫັນ ການດຳເນີນທຸລະກິດທີ່ປະສົບຜົນສຳເລັດຂອງນັກທຸລະກິດ ເຊິ່ງໄດ້ຮັບການຕ້ອນຮັບອັນອົບອຸ່ນຈາກ ທ່ານ ແສງມາລີ ແສງວັດທະນາ ປະທານບໍລິສັດ ລາວ-ອິນໂດໄຊນາ ກຣຸບ…Read more »


text:
ວປກ ຈັດຕັ້ງພິທີປ້ອງກັນບົດວິທະຍານິພົນປະລິນຍາໂທຊຸດທີ IX ສົກປີ 2017-2018
ວິທະຍາຄານປ້ອງກັນຊາດ ໄກສອນ ພົມວິຫານ, ໄດ້ຈັດຕັ້ງພິທີປ້ອງກັນບົດວິທະຍານິພົນໃຫ້ນັກສຶກສາປະລິນຍາໂທການເມືອງຊຸດທີ IX ປະຈຳສົກ
ປີ 2017-2018 ຂຶ້ນ ໃນວັນທີ 30 ເມສາ 2018 ນີ້, ໂດຍການເຂົ້າຮ່ວມເປັນປະທານຂອງ ທ່ານ ພັນເອກ ປອ ວິລະພັນ ດວງມະນີ ຮອງຫົວໜ້າວິທະ
ຍາຄານ, ຫົວໜ້າກົມຄົ້ນຄວ້າວິທະຍາສາດການທະຫານ-ການເມືອງ ວປກ, ມີພັນເອກ ປອ ສົມພອນ ສີສຸວັນນະ ຫົວໜ້າຄະນະວິຊາຄູປັດຊະຍາ, ຄູການ
ເມືອງ ວປກ ພ້ອມດ້ວຍຄະນະອະນຸກຳມະການວຽກງານປ້ອງກັນບົດ, ຄະນະຄູທີ່ປືກສາ, ຕະຫຼອດຮອດບັນດານັກສຶກສາສາຍຮຽນດັ່ງກ່າວເຂົ້າຮ່ວມ.
ພັນເອກ ປອ ວິລະພັນ ດວງມະນີ ເປັນປະທານພິທີປ້ອງກັນບົດວິທະຍານິພົນ
ໃຫ້ນັກສຶກສາປະລິນຍາໂທການເມືອງຊຸດທີ IX ປະຈຳສົກປີ 2017-2018
ການປ້ອງກັນບົດວິທະຍານິພົນຂອງນັກສຶກສາປະລິນຍາໂທການເມືອງ: ມີທັງໝົດ: 03 ສາຂາວິຊາ, ມີສາຂາວິຊາເສດຖະສາດ, ສາຂາວິຊາປັດຊະຍາ
ມາກ-ເລນິນ ແລະ ສາຂາວິຊາວຽກງານພັກ-ວຽກງານການເມືອງ. ໃນນັ້ນສາຂາວິຊາປັດສະຍາ ມາກ-ເລນິນ ມີຈຳນວນພົນທັງໝົດ: 04 ສະຫາຍ 04 ຫົວ
ບົດຄື: ໝູນໃຊ້ສາຍພົວພັນລະຫວ່າງປະລິມານ-ຄຸນນະພາບ ໃນການກໍ່ສ້າງບຳລຸງຖັນແຖວຄູສອນຢູ່ວິທະຍາຄານກົມມະດຳໃນປັດຈຸບັນ. ໝູນໃຊ້ວິທີສັດ
ຈະວິພາກວັດຖຸນິຍົມເຂົ້າໃນການກໍ່ສ້າງພະນັກງານ, ນັກຮົບຢູ່ກອງພົນທະຫານຮາບທີ 1. ໝູນໃຊ້ສາຍກ່ຽວພັນທົ່ວໄປເຂົ້າໃນການຍົກສູງສະຕິຄຸນສົມບັດ
ປະຕິວັດໃຫ້ພະນັກງານ, ນັກຮົບຢູ່ກອງບັນຊາການທະຫານແຂວງຄຳມ່ວນ ແລະ ຫົວບົດ: ຍົກສູງຄຸນສົມບັດສິນທຳປະຕິວັດຂອງພະນັກງານຫຼັກແຫຼ່ງຢູ່ກອງ
ພົນທະຫານຮາບທີ 3 ໃນປັດຈຸບັນ.
ເຊິ່ງຈຸດປະສົງຂອງການປ້ອງກັນບົດວິທະຍານິພົນໃນຄັ້ງນີ້: ກໍເພື່ອເປັນການກວດກາຕີລາຄາຜົນໄດ້ຮັບຈາກການຈັດຕັ້ງປະຕິບັດໂຄງການຫຼັກສູດ ແລະ
ແຜນການອົບຮົມ, ເພື່ອສັງເກດໃຫ້ເຫັນດ້ານດີ-ດ້ານອ່ອນຂໍ້ຄົງຄ້າງໃນການຈັດຕັ້ງປະຕິບັດແຜນການອົບຮົມຕະຫຼອດຊຸດຮຽນ ແລະ ເພື່ອເອົາຄະແນນເຂົ້າ
ໃສ່ໃບປະກາສະນິຍະບັດ. ຄາດໝາຍດັ່ງກ່າວແມ່ນເພື່ອເລັ່ງໃສ່ການກຳແໜ້ນຄວາມຮູ້ຢ່າງເປັນລະບົບ, ຮູ້ນຳໃຊ້ທິດສະດີຫຼັກການທີ່ໄດ້ຮຽນມາຢ່າງຖືກຕ້ອງ
ແລະ ມີຫົວຄິດປະດິດສ້າງຂອງນັກສຶກສາ. ນອກຈາກນີ້ການສອບເສັງດັ່ງກ່າວຕ້ອງຮັບປະກັນໃຫ້ໄດ້ຄຸນນະພາບ, ຖືກຕ້ອງຕາມຫຼັກການ ແລະ ລະບຽບການ
ປ້ອງກັນບົດຂອງ ວປກ ກໍຄືກະຊວງສຶກສາວາງອອກຢ່າງເຕັມຮູບແບບ ແລະ ມີປະສິດທິຜົນສູງ.


text:
(ທ່ານເລຂາທິການໃຫຍ່ຄະນະບໍລິຫານງານ
ສູນກາງພັກກອມມູນິດຈີນ, ປະທານປະເທດສປ.ຈີນ ສື່ຈີນຜິງ)
ຮ່ວມມືເພ່ືອອະນາຄົດອັນສົດໄສໃຫ້ການພົວພັນຫວຽດນາມ-ຈີນ. ນີ້ແມ່ນຫົວຂໍ້ບົດຮຽນຂອງທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຈີນ, ປະທານປະເທດສປ.ຈີນ ສື່ຈີນຜິງ ທີ່ລົງພິມໃນໜັງສືພິມປະຊາຊົນ, ສະບັບອອກວັນທີ 05/11. ໃນບົດຂຽນ, ທ່ານເລຂາທິການໃຫຍ່, ປະທານປະເທດຈີນ ສື່ຈີນຜິງ ໄດ້ເຕື້ອງເຖິງການພົວພັນລະຫວ່າງຫວຽດນາມ - ຈີນ ເຊິ່ງແມ່ນການພົວພັນບ້ານໃກ້ເຮືອນຄຽງ, ປະຊາຊົນ 2 ປະເທດ ເຄີຍມີນ້ຳໃຈມິດຕະພາບມາແຕ່ດົນນານ. ເມື່ອກ້າວເຂົ້າສູ່ໄລຍະໃໝ່, 2 ປະເທດ ໄດ້ສ້າງຕັ້ງການພົວພັນຄູ່ຮ່ວມມື, ຮ່ວມມືຍຸດທະສາດຮອບດ້ານ, ໄດ້ສ້າງຕັ້ງຫຼາຍອົງການຮ່ວມມືຄື ຄະນະກຳທະການຊີ້ນຳການຮ່ວມມື 2 ຝ່າຍ, ຊຸກຍູ້ການຮ່ວມມືໃນບັນດາຂົງເຂດເສດຖະກິດການຄ້າ. ຜ່ານການເຈລະຈາມິດຕະພາບ 2 ຝ່າຍໄດ້ແກ້ໄຂບັນຫາຊາຍແດນທາງບົກ ແລະ ເຂດອ່າວພາກເໜືອ, ສ້າງພື້ນຖານຢ່າງໝັ້ນຄົງໃຫ້ສະຖຽນລະພາບ, ຄວາມສະຫງົບປອດໄພ ແລະ ການພັດທະນາລວມຂອງເຂດຊາຍແດນ 2 ປະເທດ… ທ່ານເລຂາທິການໃຫຍ່, ປະທານປະເທດຈີນ ສື່ຈີນຜິງ ຢືນຢັນວ່າ, ການພັດທະນານ້ຳໃຈມິດຕະພາບຫວຽດນາມ - ຈີນ ໄດ້ລົງເລິກການຮ່ວມມືທີ່ຕ່າງຝ່າຍຕ່າງມີຜົນປະໂຫຍດ, ບໍ່ພຽງແຕ່ແມ່ນໜ້າທີ່ສຳຄັນເຊິ່ງປະຫວັດສາດມອບໝາຍໃຫ້ ຫາກຍັງແມ່ນຄວາມຕ້ອງການລວມ ແມ່ນສ້າງສາປະເທດຊາດຂອງແຕ່ລະຝ່າຍ, ເໝາະສົມກັບຜົນປະໂຫຍດຍຸດທະສາດຂອງ 2 ຝ່າຍ.
(ແຫຼ່ງຄັດຈາກ VOV)


text:
14 December 2016
ຈັດວາງສະແດງຫ້ອງປະຊຸມສູນກາງ 401 ລະນຶກວັນຄ້າຍວັນເກີດປະທານ ໄກສອນ ພົມວິຫານ ຄົບຮອບ 96 ປີ
ໃນວັນທີ 13 ທັນວາ ນີ້ ຄະນະຮັບຜິດຊອບພິພິທະພັນໄກສອນ ພົມວິຫານ ຈັດວາງສະແດງຫ້ອງປະຊຸມສູນກາງ 401 ຢູ່ເຂດອະນຸ ສອນສະຖານ ປະທານ ໄກສອນ ພົມວິຫານ ຫລັກ 6 ນະ ຄອນຫລວງວຽງຈັນ ເພື່ອສະເຫລີມສະຫລອງວັນເກີດຂອງປະທານ ໄກສອນ ພົມວິຫານ ຄົບຮອບ 96 ປີ ໃຫ້ມີບັນຍາກາດຄຶກຄື້ນມ່ວນຊື່ນ ເຕັມໄປດ້ວຍຄວາມໝາຍສຳຄັນໃນປະຫວັດສາດ ເປັນກຽດຕັດແຖບຜ້າຂອງທ່ານ ສຸວັນດີ ສີສະຫວັດ ຮອງຫົວໜ້າຫ້ອງວ່າການສູນກາງພັກ, ຫົວໜ້າຄະນະຮັບຜິດຊອບ ພິພິທະພັນໄກສອນ ພົມວິຫານ ອະດີດຮອງນາຍົກລັດຖະມົນຕີ, ທ່ານ ສົມສະຫວາດ ເລັ່ງສະຫວັດ ແລະ ພະ ນັກງານອາວຸໂສບຳນານເຂົ້າຮ່ວມ.
ຫ້ອງປະຊຸມດັ່ງກ່າວ, ໄດ້ສ້າງຂຶ້ນໃນປີ 1980 ແມ່ນສະຖານທີ່ປະຊຸມ ກົມການເມືອງສູນກາງພັກ, ຄະນະບໍລິຫານງານສູນກາງພັກ, ຄະນະເລຂາທິການສູນກາງພັກ, ປະຊຸມປະສົມລະ ຫວ່າງພັກກັບລັດຖະບານ, ກອງປະຊຸມສະພາລັດຖະມົນຕີ ແລະ ປະຊຸມກ່ຽວກັບອົງການຈັດຕັ້ງມະຫາຊົນ ນອກ ຈາກນີ້, ປະທານ ໄກສອນ ພົມວິຫານ ຍັງໄດ້ໃຊ້ຫ້ອງປະຊຸມພົບປະກັບແຂກຕ່າງປະເທດ ໂດຍສະ ເພາະກອງປະຊຸມ 3 ຊາດລາວ, ຫວຽດນາມ, ກຳປູເຈຍ. ຕະຫລອດໄລຍະທີ່ປະທານ ໄກສອນ ພົມວິ ຫານ ດຳລົງຊີວິດເຮັດວຽກຢູ່ສະຖານທີ່ແຫ່ງນີ້ ແມ່ນໄລຍະເວລາແຫ່ງການທຸ້ມເທ ເຫື່ອແຮງຄວາມຄິດມັນ ສະໝອງ ແລະ ບົດຮຽນອັນອຸດົມຮັ່ງມີ ແລະ ຍັງເປັນບ່ອນຮັກສາໄວ້ແບບຢ່າງອັນໃສແຈ້ງ ທາງດ້ານຄຸນສົມບັດຂອງຜູ້ນຳ ທີ່ມີນ້ຳໃຈເສຍສະຫລະອັນສູງສົ່ງ ມີມານະຈິດປະຕິວັດສຸດກົກສຸດປາຍ, ມີທັດສະນະມະຫາຊົນອັນກວ້າງຂວາງ, ມີຄວາມອົດທົນດຸໝັ່ນປະຢັດ, ສັດຊື່, ປອດໃສ ແລະ ຈົ່ງຮັກພັກດີຕໍ່ຜົນປະໂຫຍດຂອງປະເທດຊາດ.
Subscribe to: Post Comments (Atom)


text:
ໂດຍສືບຕໍ່ບັນດາການເຄື່ອນໄຫວຢູ່ນະຄອນນິວຢອກ, ໃນຂອບເຂດການຢ້ຽມຢາມອາເມລິກາ ຢ່າງເປັນທາງການ, ວັນທີ 10/07, ທ່ານເລຂາທິການໃຫຍ່ຄະນະບໍລິການງານສູນກາງພັກກອມມູນິດຫວຽດນາມ ຫງວຽນຟຸຈ້ອງ ໄດ້ໄປຢ້ຽມຢາມສຳນັກງານສະຫະປະຊາຊາດ ແລະ ພົບປະເຈລະຈາກັບທ່ານເລຂາທິການໃຫຍ່ສະຫະປະຊາຊາດ Ban Ki moon.
ທ່ານເລຂາທິການໃຫຍ່ ຫງວຽນຟຸຈ້ອງ ໄດ້ສະແດງຄວາມຂອບອົກຂອບໃຈຕໍ່ການພົວພັນຮ່ວມມື, ການໜູນຊ່ວຍອັນລ້ຳຄ່າ ເຊິ່ງສະຫະປະຊາຊາດ ແລະ ທ່ານເລຂາທິການໃຫຍ່ Ban Ki moon ເອງໄດ້ສະຫງວນໃຫ້ແກ່ຫວຽດນາມໃນຫຼາຍປີຜ່ານມາ, ໂດຍສະເພາະແມ່ນເລື່ອງແກ້ໄຂຜົນຮ້າຍຢ້ອນຫຼັງຈາກສົງຄາມ. ທ່ານເລຂາທິການໃຫຍ່ ຫງວຽນຟຸຈ້ອງ ຢືນຢັນວ່າ, ຫວຽດນາມ ແມ່ນສະມາຊິກມີຄວາມຮັບຜິດຊອບຂອງປະຊາຄົມສາກົນ, ຍາມໃດກໍ່ສະໜັບສະໜູນ ແລະ ຮ່ວມມືກັບສະຫະປະຊາຊາດ ເພື່ອໂລກແຫ່ງສັນຕິພາບ ແລະ ພັດທະນາແບບຍືນຍົງໃຫ້ທຸກໆຄົນ. ທ່ານເລຂາທິການໃຫຍ່ ຫງວຽນຟຸຈ້ອງ ໃຫ້ຮູ້ວ່າ, ຫວຽດນາມ ຖືເປັນສຳຄັນບັນດາການເຄື່ອນໄຫວຮັກສາສັນຕິພາບຂອງສະຫະປະຊາຊາດ ແລະ ຈະສືບຕໍ່ເຂົ້າຮ່ວມຢ່າງຕັ້ງໜ້າໃນໄລຍະຈະມາເຖິງ. ພ້ອມທັງປາດຖະໜາວ່າ, ສະຫະປະຊາຊາດ ແລະ ທ່ານ Ban Ki moon ເອງ ຈະສືບຕໍ່ຊ່ວຍເຫຼືອຫວຽດນາມ ຮັກສາບັນດາຜົນງານໃນການປະຕິບັດຄາດໝາຍສະຫັດສະວັດໃຫ້ໄດ້ ແລະ ປະຕິບັດບັນດາໂຄງການ, ຈຸດໝາຍອື່ນໆຂອງສະຫະປະຊາຊາດໃຫ້ເປັນຢ່າງດີ.
ທີ່ການພົບປະ, ທ່ານເລຂາທິການໃຫຍ່ Ban Ki moon ແລະ ທ່ານເລຂາທິການໃຫຍ່ ຫງວຽນຟຸຈ້ອງ ໄດ້ແລກປ່ຽນບາງບັນຫາສາກົນ ແລະ ພາກພື້ນ. ໃນນັ້ນມີບັນຫາທະເລຕາເວັນອອກ. ທ່ານ Ban Ki moon ປາດຖະໜາວ່າ ບັນດາຝ່າຍທີ່ກ່ຽວຂ້ອງຕ້ອງເຈລະຈານຳກັນ, ແກ້ໄຂບັນດາຄວາມຂັດແຍ້ງກັນໂດຍສັນຕິວິທີ, ແທດເໝາະກັບກົດບັດສະຫະປະຊາຊາດ ແລະ ກົດໝາຍສາກົນ, ໃນນັ້ນມີສົນທິສັນຍາຂອງສະຫະປະຊາດ ກ່ຽວກັບກົດໝາຍວ່າດ້ວຍທະເລປີ 1982. ທ່ານ Ban Ki moon ຢືນຢັນ, ຈະສືບຕໍ່ກະຕຸກຊຸກຍູ້ບັນດາຝ່າຍທີ່ກ່ຽວຂ້ອງເຂົ້າຮ່ວມການເຈລະຈາກ່ຽວກັບບັນຫານີ້.
(ແຫຼ່ງຄັດຈາກ VOV)


text:
ນະໂມ ຕັດສະ ພະຄະວະໂຕ ອະຣະຫະໂຕ ສັມມາສັມພຸດທັດສະ ນະໂມ ຕັດສະ ພະຄະວະໂຕ ອະຣະຫະໂຕ ສັມມາສັມພຸດທັສສະ ນະໂມ ຕັດສະ ພະຄະວະໂຕ ອະຣະຫະໂຕ ສັມມາສັມພຸດທັສສະ ສັພພາ ທິສາ ອະນຸປະຣິຄັມມະ ເຈຕະນາ ເນວັຊຊະຄາປິຍະຕະຣະມັຕ … ເພີ່ມ
ໝວດໝູ່: Dhamma articles
ຄວາມໝາຍຂອງນະໂມ
ນະໂມເປັນຄຳທີ່ພຸດທະບໍລິສັດທົ່ວໄປໄດ້ຍິນ ໄດ້ຟັງຢູ່ສະເໝີ ທັງທີ່ໄດ້ກ່າວຢູ່ສະເໝີ ແລະກ່າວຢູ່ບໍ່ໄດ້ຂາດ. ໂດຍສະເພາະໃນພິທີການໃຫ້ທານຂອງຊາວພຸດໄດ້ຈັດຕັ້ງຂຶ້ນ ເພື່ອພ່ຳເພັງກຸສົນ ມີການໃຫ້ທານຮັກສາສິນ, ຈະເລີນພາວະນາໃນເບື້ອງຕົ້ນ ກໍໄດ້ມີການຕັ້ງນະໂມກ່ອນ ເພາະນະໂມເປັນຮາກແກ້ວຂອງທັມທັງຫລາຍ ເປັນຄຳຈິງ ທັມເຫຼົ່າອື່ນຈະເກີດສົມບູນຂຶ້ນໄດ້ກໍຕ້ອງອາໄສຮາກແກ້ວຄື ນະໂມເສັຍກ່ອນ ປຽບອຸປະມາຄືກັບຕົ້ນໄມ້, ຕົ້ນກໍດີດອກແລະໝາກກໍດີ ຈະເກີດມີຂຶ້ນໄດ້ ກໍຕ້ອງອາໄສຮາກແກ້ວຂອງມັນ. ຖ້າບໍ່ມີຮາກແກ້ວແລ້ວ ຕົ້ນດອກແລະໝາກ ກໍເປັນໄປບໍ່ໄດ້ ທັມອື່ນໆກໍອາໄສຮາກແກ້ວ ຄື ນະໂມຈິ່ງຈະເກີດຂຶ້ນໄດ້ ເພາະເຫດນັ້ນ ພຸດທະບໍລິສັດ ເວລາຈະທຳສາສນາພິທີ ໄຫວ້ພຣະສູດມົນ ຈະອາຣາທະນາສີນ ອາຣາທະນາເທສ ກໍພາກັນນິຍົມວ່ານະໂມສາກ່ອນເປັນເບື້ອງຕົ້ນ. ພຣະພິກຂຸສາມະເນນ ຈະສູດມົນ ຫລືຈະເທສນາ ເບື້ອງຕົ້ນກໍຕ້ອງໄດ້ຕັ້ງນະໂມກ່ອນ. ເມື່ອເປັນຢ່າງນີ້ແລ້ວ ພວກເຮົາທີ່ເປັນພຸດທະສາສະນິກະຊົນ ນັບຖືພຣະພຸດທະເຈົ້າ, ພຣະທັມ ແລະພຣະສົງເປັນທີ່ລະນຶກນັ້ນ ຄວນພິຈາລະນາເບິ່ງວ່າ ບູຮານອາຈານມີຄວາມໝາຍແລະປະສົງຢ່າງໃດ ຈິ່ງພາກັນຕັ້ງນະໂມກ່ອນແນວອື່ນ. ເມື່ອພິຈາລະນາແລ້ວ ຄົງໄດ້ຄວາມວ່າ ບູຮານອາຈານມີຄວາມໝາຍປະສົງຢາກຈະສັ່ງສອນ ອະນຸຊົນຮຸ່ນຫລັງໃຫ້ຮູ້ສຶກສຳນຶກວ່າ ນະໂມເປັນສິ່ງທີ່ສຳຄັນ ເພາະນະໂມ ແປວ່າ ຄວາມອ່ອນນ້ອມ, ຄວາມອ່ອນນ້ອມນັ້ນມີ 3 ປະການຄື:
ຫລັກ 10 ປະການ ໃນການປະຕິບັດທັມໃຫ້ໄວທີ່ສຸດ
ພຣະພຸດທະອົງຊົງພຣະເມດຕາຕັດສອນ ເມື່ອວັນພະຫັດທີ 8 ເດືອນຕຸລາ ປີ 2535 ທີ່ວັດທ່າຊຸງ ມີຄວາມສຳຄັນວ່າ ການປຕິບັດທັມຂອງຕະຖາຄົດຕ້ອງໄວໆ ບໍ່ຊັກຊ້າ, ບໍ່ປະໝາດ ໂດຍພະຍາຍາມໃຊ້ເວລາໃຫ້ເກີດປະໂຫຍດຫລາຍທີ່ສຸດ ຫລື ເສຍເວລານ້ອຍທີ່ສຸດ ອາດຕະມາຂໍສະຫລຸບເປັນຂໍ້ໆ ເພື່ອສະດວກໃນການຈົດຈຳ ແລ້ວນຳໄປປະຕິບັດໃຫ້ເກີດມັກຜົນ ມີຫລັກ 10 ປະການດັ່ງນີ້: … ເພີ່ມ
ຄວາມສຸກຈາກການມີຊີວິດແບບລຽບງ່າຍ
ຄວາມສຸກເປັນສິ່ງທີ່ໃຫ້ຄຳນິຍາມຍາກຖ້າບໍ່ເຂົ້າໃຈ. ເຮົາຄວນຈະຖາມຕໍ່ໄປວ່າ ສຸກແບບໃດຈິ່ງເອີ້ນວ່າ ຄວາມສຸກ? ຖ້າຈະຕອບວ່າ ຄວາມສຸກເກີດຂື້ນຈາກຄວາມພໍໃຈ ສົມມຸດວ່າ ຄວາມພໍໃຈເກີດຈາກສິ່ງທີ່ໄດ້ເຮັດໃນທາງທີ່ບໍ່ຖືກຕ້ອງເດ ມັນຈະມີຜົນເປັນແນວໃດຕໍ່ໄປ ແນ່ນອນແລ້ວວ່າ ຖ້າເຮັດບໍ່ຖືກຕ້ອງຕາມຫຼັກສິນທັມ, ຮີດຄອງປະເພນີ ແລະກົດໝາຍບ້ານເມືອງ ມັນກໍຈະເປັນຄວາມສຸກແບບຊົ່ວຄາວທີ່ເກີດຈາກຄວາມເຂົ້າໃຈຜິດຂອງຜູ້ທີ່ກະທຳ ເຖິງແມ່ນວ່າການກະທຳນັ້ນຈະບໍ່ດີ ແບບນີ້ເຂົາເອີ້ນວ່າ ມີຄວາມສຸກແບບບໍ່ມີບຸນຫຼືຄູນຄວາມດີຮັບປະກັນ. ຄວາມສຸກໃນທາງພຣະພຸດທະສາສະໜາ ເພິ່ນຈຳແນກອອກເປັນ 2 … ເພີ່ມ
ຄວາມສຳຄັນຂອງການຢູ່ປະຣິວາສະກັມ(ບຸນເຂົ້າກັມ)
ຄວາມສຳຄັນຂອງການຢູ່ປະຣິວາສະກັມ(ບຸນເຂົ້າກັມ) ການເຂົ້າປະຣິວາສະກັມ ຫລື ບຸນເຂົ້າກັມ ເປັນປາງບຸນໜຶ່ງທີ່ນອນຢູ່ໃນຮີດ 12 ຄອງ 14. ຮີດ 12 ເປັນປາງບຸນທີ່ນັກປາດທາງພຸດທະສາສນາແຕ່ບູຮານ ແຕ່ງຂຶ້ນ ເພື່ອຍົກເອົາປາງບຸນສຳຄັນຂຶ້ນມາປະຕິບັດໃນແຕ່ລະເດືອນ ເພື່ອເປັນກຸສະໂລບາຍໃຫ້ຄົນລາວຊາວພຸດ ມີກິດຈະກຳໃນການເຮັດບຸນບໍ່ຂາດທຸກເດືອນ. ຮີດ ມາຈາກຄຳວ່າ: ຈາຣິຕະ ຫລື ຈາຮີດ … ເພີ່ມ
ພຣະຣັຕຕະນະໄຕຣ 3 ຢ່າງ
photo credit ຣັດຕະນະ 3 ຢ່າງ ພຣະພຸດທະເຈົ້າ ພຣະທັມມະເຈົ້າ ພຣະສັງຂະເຈົ້າ ທ່ານຜູ້ສອນໃຫ້ປວງຊົນປະພຶດດີງາມ ດ້ວຍກາຍວາຈາໃຈ ຕາມພຣະທັມມະວິນັຍ ທ່ານເອີ້ນວ່າພຣະພຸດທະສາສນາ ຊື່ວ່າ ພຣະພຸດທະເຈົ້າ ພຣະທັມມະວິນັຍ ອັນເປັນຄຳສັ່ງສອນຂອງທ່ານ ຊື່ວ່າ ພຣະທັມມະເຈົ້າ.ປວງຊົນທີ່ຟັງຄຳສັ່ງສອນຂອງທ່ານ ແລ້ວປະຕິບັດຖືກຕ້ອງຕາມພຣະທັມມະວິນັຍຊື່ວ່າ ພຣະສົງຄ໌. … ເພີ່ມ
ຄວາມສຳຄັນຂອງບຸນພຣະເຫວດສັນດອນ
◉ ບົດນຳ ພຣະເວສສັນດອນ ຫລື ພຣະເຫວດສັນດອນ ເປັນນິທານຊາດົກທີ່ສຳຄັນໃນບັນດາຊາດົກ 10 ເລື່ອງ ທີ່ຖືກນຳມາເທສນ໌ໃນແຕ່ລະປີເອີ້ນວ່າການເທສນ໌ບຸນມະຫາຊາດ ຫລືບຸນພຣະເຫວດສັນດອນ, ເຊິ່ງເປັນການເທສນ໌ແບບປະເພນີສືບກັນມາແຕ່ດົນນານ. ມູນເຫດການເລົ່າເລື່ອງພຣະເຫວດສັນດອນ ເກີດຂຶ້ນເມື່ອ ເມື່ອຄັ້ງພຣະພຸດທະອົງຍັງຊົງພຣະຊົນຢູ່ ເມື່ອຄາວສະເດັດໄປເທສນ໌ໂຜດພຸດທະບິດາແລະຍາດພີ່ນ້ອງທີ່ກຸງກະບິນລະພັດ, ເມື່ອນັ້ນມີພຣະປະຍູນຍາດ(ຍາດພີ່ນ້ອງ)ຂອງພຣະອົງຈຳນວນໜຶ່ງ ເກີດມີຄວາມກະດ້າງກະເດື່ອງ ບໍ່ຍອມຂາບໄຫວ້ພຣະອົງ ຈິ່ງເປັນເຫດໃຫ້ພຣະອົງສະແດງປາຕິຫານ ບັນດານໃຫ້ເກີດມີຝົນໂບກຂະຣະພັດຕົກລົງມາຢ່າງອັດສະຈັນ. … ເພີ່ມ
ອານິສົງຂອງການຮັກສາສີລໂດຍພຣະອາຈານໝັ້ນ ພູຣິທັດຕະເຖຣະ
ຄຳວ່າ ສີລ ໄດ້ແກ່ສະພາບຢ່າງໃດ? ສີລຢ່າງແທ້ຈິງເປັນໄປດ້ວຍຄວາມມີສະຕິ ຮູ້ສິ່ງທີ່ຄວນຫລືບໍ່ຄວນ, ລະວັງການລະບາຍອອກທາງທະວານທັງສາມ ຄອຍບັງຄັບກາຍ ວາຈາ ໃຈ ໃຫ້ເປັນໄປໃນຂອບເຂດຂອງສີລທີ່ເປັນສະພາບປົກກະຕິ ສີລທີ່ເກີດຈາກການຮັກສາມີສະພາບປົກກະຕິ ບໍ່ຄະນອງທາງກາຍ, ວາຈາ, ແລະໃຈ ໃຫ້ເປັນທີ່ໜ້າລັງກຽດ. ນອກຈາກຄວາມປົກກະຕິງົດງາມທາງກາຍ, ວາຈາ, ແລະໃຈ ຂອງຜູ້ມີສີລວ່າເປັນສີລ … ເພີ່ມ
ການປ່ຽນແປງທີ່ຍິ່ງໃຫຍ່
ການປ່ຽນແປງທີ່ຍິ່ງໃຫຍ່ໃນຊີວິດຄືຫຍັງ? ໃນຊີວິດຂອງຄົນເຮົາ ມີຫລາຍຄົນອາດຄິດວ່າ ການປ່ຽນແປງທີ່ຍິ່ງໃຫຍ່ ຄືການປະສົບຜົນສຳເລັດໃນຊີວິດ. ນັ້ນກໍຂຶ້ນຢູ່ກັບມູມມອງວ່າເຮົາຈະເນັ້ນເຖິງຫຍັງ. ທີ່ຈິງແລ້ວ ການປ່ຽນແປງທີ່ຍິ່ງໃຫຍ່ໃນຊີວິດນັ້ນ ຄືການປ່ຽນແປງທີ່ເຮັດໃຫ້ຊີວິດດີຕະຫລອດການ. ໃນທາງພຣະພຸດທະສາສນາ ຖືວ່າການປ່ຽນແປງທີ່ຍິ່ງໃຫຍ່ເກີດຂຶ້ນຢູ່ທີ່ຈິດ, ຄືຈິດເກີດການບັນລຸ, ເກີດການຮູ້ແຈ້ງໃນທັມ. ແຕ່ກ່ອນທີ່ຈະກ້າວໄປສູ່ການປ່ຽນແປງນັ້ນ ຕ້ອງຜ່ານຂະບວນການກັ່ນກອງຢູ່ 3 ຂັ້ນຕອນຄື: ຕ້ອງມີສິນ, ມີສະມາທິ, ແລະປັນຍາ. … ເພີ່ມ
ແມ່ນແຕ່ຢູ່ຄຸກກໍບໍ່ສິ້ນອຸດົມການແລະມີສຸກໄດ້
ຄົນທີ່ມີອຸດົມການ ເຖິງແມ່ນວ່າຈະຢູ່ໃນສະພາບໃດ ຈະລຳບາກຫຼືສຸກສະບາຍ ກໍບໍ່ເລີກລົ້ມຄວາມຕັ້ງໃຈ ເປັນຜູ້ຢູ່ຢ່າງມີຄວາມຫວັງ ແລະສາມາດພັດທະນາຕົນເອງໃຫ້ປະສົບຜົນສຳເລັດໄດ້ໃນທີ່ສຸດ. ໃນປະຫວັດສາດຜ່ານມາ ມີອະດີດຜູ້ນຳສຳຄັນລະດັບປະ ເທດແລະລະດັບສາກົນຫຼາຍທ່ານ ເຄີຍຖືກກັກຂັງຕັດອິດສະລະພາບ ແຕ່ທ່ານເຫຼົ່ານັ້ນກໍບໍ່ໄດ້ສິ້ນຫົນທາງ, ບໍ່ສິ້ນອຸດົມການແລະຄວາມຄິດອັນສູງສົ່ງ ເຊັ່ນ: ລຸງໂຮ່ຈິມິນ ຕອນທີ່ຖືກຂັງຄຸກຢູ່ ທ່ານກໍໄດ້ຂຽນບັນທຶກ, ຂຽນກະວີ ແລະມີຄວາມຫຍັງເພື່ອກອບກູ້ປະເທດຫວຽດນາມ ແລະອິນດູຈີນໃຫ້ເປັນອິດສະພາບ ຈາກພວກລ່າເມືອງຂື້ນຈັກກະພັດອາເມຣິກາ. … ເພີ່ມ


text:
ພາລະບົດບາດ ແລະ ໜ້າທີ່ ຂອງ ຄຄຊ
ຄະນະກຳມະການຄຸ້ມຄອງຫຼັກຊັບ ມີຊື່ຫຍໍ້ຄື: ຄຄຊ, ມີພາລະບົດບາດເປັນເສນາທິການໃຫ້ລັດຖະບານ ໃນການຄົ້ນຄວ້າສ້າງ ນະໂຍບາຍ, ແຜນຍຸດທະສາດ ແລະ ລະບຽບກົດໝາຍ ກ່ຽວກັບການພັດທະນາຕະຫຼາດທຶນ, ຊີ້ນຳ-ນຳພາ ວຽກງານຄຸ້ມຄອງ ຫຼັກຊັບຢ່າງເປັນເອກະພາບ ແລະ ລວມສູນ ໃນຂອບເຂດທົ່ວປະເທດ ເພື່ອເຮັດໃຫ້ການລະດົມທຶນ ຈາກ ມວນຊົນ ແລະ ການເຄື່ອນໄຫວຊື້-ຂາຍຫຼັກຊັບ ດຳເນີນໄປດ້ວຍຄວາມເປັນລະບຽບຮຽບຮ້ອຍ, ມີປະສິດທິພາບ ແລະ ສອດຄ່ອງກັບລະບຽບ ກົດໝາຍ.
ໂຄງປະກອບຂອງ ຄຄຊ
ໂຄງປະກອບຂອງ ຄຄຊ ໄດ້ມີການປັບປຸງແຕ່ລະໄລຍະ ເພື່ອໃຫ້ສອດຄ່ອງກັບສະພາບການພັດທະນາຕະຫຼາດທຶນ ຊຶ່ງພາຍ ຫຼັງການປັບປຸງຄັ້ງສຸດທ້າຍໃນປີ 2014 ຄຄຊ ປະກອບດ້ວຍຄະນະທັງໝົດ 13 ທ່ານ ຄື: ປະທານ, ຮອງປະທານ 2 ທ່ານ, ຄະນະກຳມະການ 9 ທ່ານ ແລະ ເລຂາ ຄຄຊ.
ໂຄງປະກອບຂອງ ຄະນະກຳມະການຄຸ້ມຄອງຫຼັກຊັບ


text:
ປະທານ ອພສ ສູນກາງ ພ້ອມດ້ວຍພັນລະຍານາຍົກລັດທະມົນຕີ ສ້າງກອງຜ້າປ່າທອດຖວາຍທີ່ເມືອງອາດສະພອນ
ຄະນະຜ້າປ່າສາມັກຄີ ນຳໂດຍຍາທ່ານໃຫຍ່ ມະຫາງອນ ດຳລົງບຸນ ປະທານ ອພສ ສູນກາງ, ທ່ານ ນາງ ນາລີ ສີສຸລິດ ພັນລະຍາທ່ານນາຍົກລັດທະມົນຕີແຫ່ງ ສປປ ລາວ ພ້ອມດ້ວຍຄະນະຈາກພາກສ່ວນຕ່າງໆທີ່ມາຈາກນະ ຄອນຫຼວງວຽງຈັນ, ການນຳແຂວງສະຫວັນນະເຂດ, ການນຳເມືອງໃນທົ່ວແຂວງ ແລະອອກຕົນຍາດໂຍມ ໄດ້ພ້ອມກັນຈັດກອງຜ້າປ່າສາມັກຄີຂື້ນ ເພື່ອທອດຖວາຍທີ່ວັດບ້ານທາດດອກແກ້ວ ເມືອງອາດສະພອນ ແຂວງສະຫວັນນະເຂດ.ທັງນີ້ກໍເພື່ອຫາລາຍໄດ້ສົົມທົບທຶນສ້າງກຸດຕິ-ຫ້ອງການ ອພສ ເມືອງ ຫຼັງໃໝ່ ທີ່ກຳລັງກໍ່ສ້າງໃນມູນຄ່າ 700 ກວ່າລ້ານກີບ
ໂດຍການຕ້ອນຮັບຂອງທ່ານ ແສງທອງ ວັງແກ້ວມະນີ ກຳມະການພັກແຂວງ ເລຂາພັກເມືອງ ເຈົ້າເມືອງອາດສະພອນ ພ້ອມຄະນະ ແລະປະຊາຊົນຊາວເມືອງອາດສະພອນ ໃຫ້ການຕ້ອນຮັບຢ່າງອົບອຸ່ນ.ໂດຍໃນຄໍ່າຄືນຂອງວັນທີ 05 ພຶດສະພາ 2018 ໄດ້ມີການຖືສິນຟັງທັມມະເທສະໜາຈາກພຣະອາຈານໃຫຍ່ ມະຫາສົມບູນ ສິຣິປັນໂຍ ປະທານ ອພສ ແຂວງສະຫວັນນະເຂດ. ຈາກນັ້ນ, ໃນຕອນເຊົ້າຂອງວັນທີ 6 ພຶດສະພາ ກໍ່ໄດ້ມີການຕັກບາດຖວາຍສັງຄະທານ ແລະຕ້ອນຮັບຄະນະຜ້າປ່າສາມັກຄີ ທີ່ເດີນທາງມາເຖິງ ແລ້ວກໍ່ພ້ອມກັນທອດຖວາຍ.ໃນຕອນບ່າຍຂອງວັນດຽວກັນນີ້, ທ່ານ ນາງ ນາລີ ສີສຸລິດ ພ້ອມຄະນະ ກໍ່ຍັງໄດ້ນຳເຄື່ອງຊ່ວຍເຫຼືອ ແລະເງິນສົດຈຳນວນໜຶ່ງ ໄປມອບໃຫ້ຄອບ ຄົວທຸກຍາກຈຳນວນ 77 ຄອບຄົວ ທີ່ບ້ານໂພນນາດີ ຈາກນັ້ນ, ຈິ່ງເດີນທາງກັບນະຄອນຫຼວງວຽງຈັນ.
ຂໍ້ມູນຈາກ: ຈຳປາໂພສ


text:
ສຳນັກຂ່າວຕ່າງປະເທດລາຍງານເມື່ອວັນທີ 10 ພຶດສະພາ 2018 ວ່າ: ທ່ານ ມິຄາອິວ ບັອກຕານັອບ ຮອງລັດຖະມົນຕີກະຊວງການຕ່າງປະເທດລັດເຊຍ ກ່າວເມື່ອວັນພະຫັດ ທີຜ່ານມາວ່າ: ລັດຖະບານລັດເຊຍໄດ້ພົວພັນກັບທຸກຝ່າຍ ທີ່ກ່ຽວຂ້ອງກັບສະຖານະການຄວາມເຄັ່ງຕຶງຢູ່ພູພຽງໂກລັນ ປະເທດຊີຣີໃນຕອນນີ້ ແລະ ຂໍໃຫ້ຄູ່ກໍລະນີທັງໝົດຢຸດຕິການໃຊ້ຄວາມຮຸນແຮງຕໍ່ກັນ ເນື່ອງຈາກບັນຫານີ້ອາດມີພັດທະນາການໄປສູ່ການສ້າງຄວາມບໍ່ສະບາຍໃຈໃຫ້ແກ່ລັດເຊຍ.
#BREAKING Russia calls for 'restraint' on all sides after Israel-Iran strikes— AFP news agency (@AFP) May 10, 2018
ໃນດ້ານຂອງຖະແຫຼງການກອງກຳລັງປ້ອງກັນຕົນເອງອິດສະຣາແອນລະບຸວ່າ ປະຕິບັດການທາງທະຫານດັ່ງກ່າວຄືການຕອບໂຕ້ທີ່ໜ່ວຍຮົບພິເສດຂອງກອງກຳລັງປະຕິວັດອີຣານ ທີ່ຍິງຂີປະນາວຸດປະມານ 20 ລູກ ອອກຈາກຖານທີ່ໝັ້ນໃນເຂດພູພຽງໂກລັນ ເຂົ້າໄປຍັງດິນແດນຂອງອິດສະຣາແອນ ແຕ່ລະບົບປ້ອງກັນໄພທາງອາກາດສາມາດສະກັດຂີປະນາວຸດໄດ້ບາງສ່ວນ ໂດຍບໍ່ມີການສ້າງຄວາມເສຍຫາຍແກ່ຊີວິດ ແລະ ຊັບສິນຂອງປະຊາຊົນໃນພື້ນທີ່ ແລະ ອິດສະຣາແອນໄດ້ແຈ້ງໃຫ້ທ່ານ ປູຕິນ ຮັບຊາບແລ້ວ ກ່ອນທີ່ຈະປະຕິບັດການໂຈມຕີຕອບໂຕ້, ເຊິງທ່ານ ເບນຈາມິນ ເນທັນຢາຮູ ນາຍົກລັດຖະມົນຕີອິດສະຣາແອນ ແມ່ນຢູ່ໃນລະຫວ່າງການເດີນທາງຢ້ຽມຢາມນະຄອນຫຼວງມົດສະກູຢູ່ໃນອາທິດນີ້.
ຂະນະດຽວກັນ,ຖະແຫຼງການຂອງກອງກຳລັງປ້ອງກັນຕົນເອງອິດສະຣາແອນລະບຸວ່າ: ທະຫານລະດັບສູງຂອງອີຣານທີ່ຢູ່ເບື້ອງຫຼັງປະຕິບັດການໂຈມຕີອິດສະຣາແອນຄື ທ່ານ ພົນເອກ ກັສເຊັມ ສະໄລມານີ ຜູ້ບັນຊາການກອງກຳລັງພິເສດ, ເຖິງຢ່າງໃດກໍ່ຕາມ ກະຊວງການຕ່າງປະເທດອີຣານ ແລະ ກອງກຳລັງປະຕິບັດອີຣານ ຍັງບໍ່ສະແດງທ່າທີຕໍ່ສະຖານະການທີ່ເກີດຂຶ້ນ ຕໍ່ມາອົງກອນສັງເກດການດ້ານສິດທິມະນຸດຊີຣີ ລາຍງານຜົນຂອງການປະຕິບັດການໂຈມຕີຈາກອິດສະຣາແອນໃນຄັ້ງນີ້ວ່າ ເປັນເຫດເຮັດໃຫ້ມີຜູ້ເສຍຊີວິດຢ່າງໜ້ອຍ 23 ຄົນ, ໃນຈຳນວນນີ້ຢ່າງໜ້ອຍ 5 ຄົນເປັນທະຫານຊີຣີ ຖືເປັນປະຕິບັດການໂຈມຕີທາງທະຫານຂອງອິດສະຣາແອນຕໍ່ຊີຣີຄັ້ງໃຫຍ່ທີ່ສຸດ ນັບຕັ້ງແຕ່ສົງຄາມຍົມຄິບປູ (Yom Kippur) ເມື່ອປີ 1973 ແລະ ເກີດຂຶ້ນໃນຂະນະທີ່ຍັງບໍ່ເຖິງ 2 ວັນ ພາຍຫຼັງທີ່ທ່ານ ໂດໂນ ທຣຳ ປະທານປະເທດສະຫະລັດ ອາເມຣິກາ ປະກາດນຳສະຫະລັດ ອາເມຣິກາ ຖອນຕົວອອກຈາກຂໍ້ຕົກລົງນິວເຄຼຍອີຣານ.


text:
ແລະສະດຸ້ງໄວໄດ້ເຂົ້າຮ່ວມການເຄື່ອນໄຫວປະຕິວັດຕັ້ງແຕ່ເຍົາໄວໄດ້ຜ່ານການ ຝຶກຝົນທົດສອບໃນຂະບວນການຕົວຈິງ ແລະໄດ້ກ້າວຂຶ້ນເປັນຜູ້ນຳສູງສຸດຂອງພັກ ແລະລັດເຮົາ.
ກ່ຽວກັບລະບອບແບບແຜນວິ ທີເຮັດວຽກທີ່ເປັນວິທະຍາສາດ ນັ້ນ ປະທານ ໄກສອນ ພົມວິຫານ ໄດ້ໝູນໃຊ້ທິດສະດີວັດຖຸນິຍົມຈັດຈະວິພາກ, ວິທີວິທະຍາມາກ-ເລນິນ ໃນການເບິ່ງ ແລະແກ້ໄຂບັນຫາທີ່ສຳຄັນຂອງການປະຕິວັດ ແຕ່ວິທີທີ່ໄດ້ປະຕິບັດເຮັດເປັນປະຈຳກ່ອນຈະແກ້ໄຂບັນຫາສຳຄັນ ທີ່ກ່ຽວພັນເຖິງແນວທາງຍຸດທະສາດ, ຍຸດໂທບາຍ, ຍຸດທະສິນ ແຫ່ງການນຳພາການປະຕິວັດນັ້ນ ປະທານ ໄກສອນ ພົມວິຫານ ເອົາໃຈໃສ່ປະຕິບັດດັ່ງນີ້: ກະກຽມຢ່າງຮອບດ້ານດ້ວຍຕົນເອງ ໂດຍເລີ່ມຕົ້ນຈາກການຄົ້ນຄວ້າອ່ານທິດສະດີ, ບົດຮຽນຂອງປະເທດເພື່ອນມິດ ແລະແຜນແນວທາງນະໂຍບາຍຂອງພັກທີ່ວາງອອກແຕ່ໄລຍະໃຫ້ ລະອຽດ; ດຳເນີນການລົງຮາກຖານເກັບກຳສະພາບຄວາມເປັນຈິງ, ເອົາທິດສະດີ, ແນວທາງ, ບົດຮຽນຕ່າງໆໄປເຍືອງເບິ່ງພຶດຕິກຳ ແລ້ວສະຫຼຸບຖອດຖອນບົດຮຽນເປັນທິດສະດີດ້ວຍຕົນເອງ. ພາຍຫຼັງທີ່ກະກຽມຄົ້ນຄວ້າດ້ວຍຕົນເອງຢ່າງລະອຽດແລ້ວກໍດຳເນີນ ການຍາດແຍ່ງຄວາມຄິດຄວາມເຫັນຂອງບັນດາພັກອ້າຍນ້ອງ ແລະຍາດແຍ່ງຄວາມຄິດຄວາມ ເຫັນຂອງປະຊາຊົນ ແລະຊັ້ນຄົນຕ່າງໆແລ້ວມາປັບປຸງຄືນໃໝ່. ຫຼັງຈາກນັ້ນ, ຈິ່ງນຳອອກມາປຶກ ສາຫາລືທີ່ກອງປະຊຸມຂອງພັກ ເພື່ອຄົ້ນຄວ້າ ແລະຕົກລົງເປັນມະຕິເອກະພາບກັນໃນລະດັບສູງ, ຈາກນັ້ນ ແມ່ນຈະເອົາແນວທາງ ແລະມະຕິຕ່າງໆລົງເຜີຍແຜ່ ແລະ ຈັດຕັ້ງປະຕິບັດ; ເພິ່ນບໍ່ພຽງແຕ່ ວາງແນວທາງອອກຢ່າງຖືກ ຕ້ອງເທົ່ານັ້ນ ແຕ່ຍັງເປັນຜູ້ຈັດຕັ້ງ ປະຕິບັດຕື່ມອີກ, ຈັດຕັ້ງຊຸດອົບຮົມລົງເຜີຍແຜ່ແນວທາງລົງສູ່ພະນັກ ງານຫຼັກແຫຼ່ງ, ລົງສູ່ປະຊາຊົນໃນ ຕົວເມືອງ ແລະຊົນນະບົດ, ຫັນແນວທາງໃຫ້ເປັນແຜນການຂອງອົງການອ້ອມຂ້າງສູນກາງ, ທ້ອງຖິ່ນ ແລະປະຊາຊົນທຸກຊັ້ນຄົນ.
ຜ່ານການເຜີຍແຜ່ ແລະຈັດຕັ້ງປະຕິບັດໃນຂະບວນການວຽກງານຕົວຈິງ ເພື່ອຊອກຫາດ້ານດີ, ດ້ານອ່ອນ ແລ້ວຖອດຖອນມາເປັນບົດຮຽນ, ມາປັບປຸງແນວທາງໃຫ້ ສົມບູນໃນເວລາຈັດຕັ້ງປະຕິບັດ ແມ່ນປະຕິບັດລະບອບຫົວໜ້າດຽວຢ່າງເດັດຂາດ, ດຳເນີນການສະຫຼຸບສັງລວມ, ຖອດຖອນບົດ ຮຽນ ໂດຍເລີ່ມຈາກກອງປະຊຸມຖອດຖອນບົດຮຽນແຕ່ຂັ້ນຮາກຖານ ຂຶ້ນມາເປັນບົດຮຽນລວມ ຂອງທົ່ວພັກ-ລັດ ແລະປະຊາຊົນ. ຈາກນັ້ນ, ຈິ່ງສະຫຼຸບສັງລວມເປັນ ທິດສະດີອັນອຸດົມສົມບູນແລ້ວນຳໄປສູ່ມະຫາຊົນ ເພື່ອຈັດຕັ້ງປະຕິບັດໃຫ້ໄດ້ຮັບໝາກຜົນດີກວ່າເກົ່າ.
ຂະບວນວິວັດແຫ່ງການຈັດຕັ້ງປະຕິບັດ ແລະສະຫຼຸບສັງລວມ, ຖອດຖອນບົດຮຽນນັ້ນ ທາດແທ້ ແມ່ນຂະບວນການສົ່ງເສີມດ້ານດີ ແລະຕຳນິວິຈານດ້ານອ່ອນຢ່າງເຂັ້ມງວດ ຊຶ່ງອັນນີ້ຖືວ່າເປັນກົດ ເກນແຫ່ງການຄົງຕົວ ແລະຂະຫຍາຍຕົວຂອງພັກເຮົາພັກທີຢຶດໝັ້ນລັດທິມາກ-ເລນິນທີ່ແທ້ຈິງ.
ປະທານ ໄກສອນ ພົມວິຫານ ໄດ້ເປັນແວ່ນແຍງອັນໃສແຈ້ງ, ເປັນແບບຢ່າງອັນປະເສີດສຳລັບພະນັກງານສະມາຊິກພັກ, ນັກຮົບ ແລະປະຊາຊົນລາວບັນດາເຜົ່າໃນທົ່ວປະເທດທີ່ໄດ້ເສຍສະຫຼະຢ່າງບໍ່ມີຂອບເຂດ ແລະການອຸທິດ ສຸດຊີວິດຂອງຕົນດ້ວຍຄວາມບໍລິ ສຸດຜ່ອງໃສ ເພື່ອຜົນປະໂຫຍດ ລວມຂອງຊາດ ແລະປະຊາຊົນລາວບັນດາເຜົ່າເພື່ອອະນາຄົດ ຂອງລູກຫຼານຮຸ່ນຕໍ່ໆໄປ. ດັ່ງນັ້ນ ພວກເຮົາທຸກຄົນຕ້ອງຝຶກຝົນຫຼໍ່ ຫຼອມ ແລະຮ່ຳຮຽນເອົາແບບແຜນວິທີເຮັດວຽກຂອງ ປະທານ ໄກສອນ ພົມວິຫານ ເພື່ອກໍ່ສ້າງຕົນເອງໃຫ້ກາຍເປັນພະນັກງານ, ສະມາຊິກພັກ ແລະລັດຖະກອນທີ່ມີ ແບບແຜນວິທີເຮັດວຽກ ເພື່ອການຄົງຕົວ ແລະຂະຫຍາຍຕົວຕາມທິດ ກ້າວໜ້າ, ຄົ້ນຄວ້າຮ່ຳຮຽນ ເພື່ອຊອກຫາຄວາມຮູ້ໃໝ່ໆທີ່ກ້າວໜ້າມາປະກອບເຂົ້າໃນວຽກງານຕົວຈິງທີ່ຕົນຮັບຜິດຊອບ, ຝຶກຝົນຫຼໍ່ ຫຼອມຄຸນສົມບັດສິນທຳປະຕິວັດ ແລະວິຖີດຳລົງຊີວິດທີ່ປອດໃສຂາວສະອາດ ຝຶກຝົນຕົນເອງໃຫ້ມີມານະຈິດຕໍ່ສູ້ຢ່າງບໍ່ຮູ້ອິດເມື່ອຍ ເພື່ອຄວາມເປັນເອກະພາບ, ອິດສະຫຼະພາບ, ຄວາມໝັ້ນຄົງເຂັ້ມແຂງ, ຄວາມຜາສຸກ ແລະຄວາມຮຸ່ງເຮືອງສີວິໄລຂອງປະເທດຊາດ ເໝືອນດັ່ງຄຳເວົ້າ ຂອງປະທານ ໄກສອນ ພົມວິຫານ ທີ່ວ່າ “ຄົນ ເຮົາຕ້ອງມີໃຈຖ້າມີໃຈເຮັດຫຍັງ ກໍສຳເລັດຜົນ”.


text:
ຖະແຫຼງສ້າງຕັ້ງປະຊາຄົມອາຊຽນ
(ພາບ: VGP)
ໂດຍສືບຕໍ່ໂຄງການດຳເນີິນງານກອງປະຊຸມຂັ້ນສູງອາຊຽນຄັ້ງທີ 27 ແລະ ບັນດາກອງປະຊຸມຂັ້ນສູງທີ່ກ່ຽວຂ້ອງ, ຕອນເຊົ້າວັນທີ 22/11, ຢູ່ນະຄອນຫຼວງ ກົວລາລຳເປີ, ປະເທດມາເລເຊຍ, ທ່ານນາຍົກລັດຖະມົນຕີ ຫງວຽນເຕີນຢຸງ ພ້ອມກັບການນຳອາຊຽນ ໄດ້ລົງນາມໃນຖະແຫຼງການສ້າງຕັ້ງປະຊາຄົມອາຊຽນ ໃນວັນທີ 31/12/2015 ແລະ ຖະແຫຼງການກ່ຽວກັບວິໄສທັດປະຊາຄົມອາຊຽນ 2025 “ພ້ອມກັນກ້າວຂຶ້ນຢ່າງໝັ້ນຄົງ”. ນີ້ແມ່ນເອກະສານ 2 ສະບັບທີ່ມີລັກສະນະປະຫວັດສາດສຳລັບວິວັດທະນາການຮ່ວມສຳພັນ ແລະ ພັດທະນາຂອງອາຊຽນ ພາຍຫຼັງເກືອບເຄິ່ງສະຕະວັດແຫ່ງການສ້າງຕັ້ງ ແລະ ພັດທະນາ, ບໍ່ພຽງແຕ່ດຶງດູດຄວາມສົນໃຈຂອງປະຊາຊົນ 10 ປະເທດອາຊຽນເທົ່ານັ້ນ, ຫາກຍັງນັບທັງປະຊາຄົມໂລກອີກດ້ວຍ.
ດ້ວຍການເປັນສັກຂີພິຍານຂອງການນຳບັນດາປະເທດຄູ່ເຈລະຈາອາຊຽນ ແລະ ທ່ານເລຂາທິການໃຫຍ່ສະຫະປະຊາຊາດ, ທ່ານນາຍົກລັດຖະມົນຕີ ຫງວຽນເຕີນຢຸງ ພ້ອມກັບການນຳອາຊຽນ ໄດ້ລົງນາມໃນຖະແຫຼງການສ້າງຕັ້ງປະຊາຄົມອາຊຽນ ໃນວັນທີ 31/12/2015, ປະກາດກັບໂລກກ່ຽວກັບການສ້າງຕັ້ງປະຊາຄົມອາຊຽນ ຢ່າງເປັນທາງການ. ນີ້ແມ່ນບາດລ້ຽວປະຫວັດສາດຂອງອາຊຽນ, ຢືນຢັນທີ່ຕັ້ງໃໝ່ຂອງປະຊາຄົມອາຊຽນ ໃນປະຊາຄົມສາກົນ, ເປັນສັນຍາລັກໃນການໃຫ້ຄຳໝັ້ນສັນຍາຢ່າງແຮງຂອງອາຊຽນ ໃນຄວາມມານະພະຍາຍາມປັບປຸງປະຊາຄົມອາຊຽນ ໃຫ້ໝັ້ນຄົງເຂັ້ມແຂງ, ເພື່ອຄາດໝາຍລວມ ແມ່ນສັນຕິພາບ, ສະຖຽນລະພາບ ແລະ ພັດທະນາ. ຖະແຫຼງການສ້າງຕັ້ງປະຊາຄົມອາຊຽນ ເປັນຂີດໝາຍສຳຄັນໃນວິວັດທະນາການຮ່ວມສຳພັນຂອງອາຊຽນ. ພາຍຫຼັງ 48 ປີແຫ່ງວັນສ້າງຕັ້ງ ແລະ ພັດທະນາ, ອາຊຽນ ຈາກອົງການໜຶ່ງບໍ່ທັນມິທັດສະນະລວມຢູ່ພາກພື້ນອາຊີຕາເວັນອອກສ່ຽງໃຕ້ ໄດ້ປືນຕົວຂຶ້ນກາຍເປັນປະຊາຄົມອາຊຽນ ຮ່ວມສຳພັນຢ່າງແໜ້ນແຟ້ນໃນທັງ 3 ເສົ້າຄ້ຳຕົ້ນຕໍແມ່ນ ການເມືອງ-ຄວາມໝັ້ນຄົງ, ເສດຖະກິດ ແລະ ວັດທະນະທຳ - ສັງຄົມ ດ້ວຍທີ່ຕັ້ງນັບມື້ນັບສູງຢູ່ທັງພາກພື້ນ ແລະ ສາກົນ. ການຕົກລົງສ້າງຕັ້ງປະຊາຄົມອາຊຽນ ແມ່ນເປັນການພິສູດໃຫ້ເຫັນຢ່າງມີຊີວິດຊີວາທີ່ສຸດກ່ຽວກັບຄວາມມານະພະຍາຍາມ ຜ່ານຜ່າບັນດາຮົ້ວກີດຂວາງ ແລະ ຄວາມແຕກໂຕນກັນຂອງບັນດາປະເທດສະມາຊິກເພື່ອບັນລຸໄດ້ຄວາມຮັບຮູ້ລວມ, ພ້ອມກັນຮ່ວມແຮງຮ່ວມໃຈກໍ່ສ້າງປະຊາຄົມໜຶ່ງທີ່ມີຄວາມ “ເປັນເອກະພາບໃນຫຼາຍຮູບແບບ” ກໍຄືເຈດຈຳນົງ ແລະ ຄວາມຕັດສິນໃຈດ້ານການເມືອງຂອງບັນດາປະເທດອາຊຽນ ກ່ຽວກັບຄວາມຕ້ອງການເພີ່ມທະວີການຮ່ວມສຳພັນຢູ່ໃນລະດັບສູງກວ່າ ເພື່ອຮັບມືຢ່າງທັນການຕໍ່ກັບບັນດາກາລະໂອກາດ ແລະ ສິ່ງທ້າທາຍທີ່ວາງອອກໃຫ້ພາກພື້ນ. ທ່ານນາຍົກລັດຖະມົນຕີມາເລເຊຍ Najib Tun Abdul Razak ເນັ້ນໜັກວ່າ ເລື່ອງສ້າງຕັ້ງປະຊາຄົມອາຊຽນ 2015 ແມ່ນບາດກ້າວປະຫວັດສາດສຳຄັນຍິ່ງຂອງອາຊຽນ. ອາຊຽນ ໄດ້ກາຍເປັນປະຊາຄົມ “ເຊື່ອມຕໍ່ດ້ານການເມືອງ, ຮ່ວມສຳພັນດ້ານເສດຖະກິດ ແລະ ພ້ອມກັນແບ່ງປັນໜ້າທີ່ຮັບຜິດຊອບຕໍ່ສັງຄົມ” ຢ່າງເປັນທາງການ, ສ້າງພື້ນຖານສຳຄັນເພື່ອໃຫ້ອາຊຽນ ສືບຕໍ່ປັບປຸງ ແລະ ເຮັດໃຫ້ການຮ່ວມສຳພັນພາຍໃນກຸ່ມເລິກເຊິ່ງກວ່າ, ຍົກສູງກຳລັງຄວາມສາມາດຮັບມືລວມຕໍ່ບັນດາສິ່ງທ້າທາຍທີ່ພວມວາງອອກ, ໂດຍສະເພາະແມ່ນການຮັກສາສັນຕິພາບ, ຄວາມໝັ້ນຄົງ, ສະຖຽນລະພາບຢູ່ທະເລຕາເວັນອອກ, ບັນດາສິ່ງທ້າທາຍກ່ຽວກັບສິ່ງແວດລ້ອມ, ໄພພິບັດທຳມະຊາດ, ການກໍ່ການຮ້າຍ.
ທ່ານນາຍົກລັດຖະມົນຕີ ຫງວຽນເຕີນຢຸງ ພ້ອມກັບບັນດາການນຳອາຊຽນ ໄດ້ລົງນາມໃນຖະແຫຼງການວິໄສທັດອາຊຽນ 2025. ນີ້ແມ່ນເອກະສານຕົ້ນຕໍ, ເປັນພື້ນຖານ ແລະ ຂອບເຂດໃຫ້ແກ່ການຮ່ວມສຳພັນອາຊຽນ ໃນໄລຍະ 10 ປີຈະມາເຖິງ. ກຳນົດທິດທົ່ວໄປຂອງວິໄສທັດ ແມ່ນປັບປຸງ ແລະ ຍົກລະດັບການຮ່ວມສຳພັນອາຊຽນ ຢ່າງຮອບດ້ານ ແລະ ເລິກເຊິ່ງ, ກວ້າງຂວາງກວ່າໃນ 3 ເສົ້າຄ້ຳ ການເມືອງ - ຄວາມໝັ້ນຄົງ, ເສດຖະກິດ ແລະ ວັດທະນະທຳ - ສັງຄົມ. ອາຊຽນ ຈະສືບຕໍ່ເປີດກວ້າງການພົວພັນກັບບັນດາຄູ່ຮ່ວມມື, ໂດຍສະເພາະແມ່ນບັນດາຄູ່ເຈລະຈາ; ຍົກສູງປະສິດທິຜົນການເຄື່ອນໄຫວຂອງບັນດາເວທີປາໄສພາກພື້ນທີ່ມີຢູ່ແລ້ວ; ເສີມຂະຫຍາຍບົດບາດໃຈກາງໃນການກຳນົດໂຄງປະກອບພາກພື້ນ, ພ້ອມທັງເພີ່ມທະວີບົດບາດ ແລະ ການປະກອບສ່ວນໃຫ້ທົ່ວໂລກ.
ແລະກໍໃນຕອນເຊົ້າວັນດຽວກັນ, ທ່ານນາຍົກລັດຖະມົນຕີ ຫງວຽນເຕີນຢຸງ ພ້ອມກັບການນຳອາຊຽນ ໄດ້ເຂົ້າຮ່ວມບັນດາກອງປະຊຸມຂັ້ນສູງຄື: ສະເຫຼີມສະຫຼອງ 40 ປີແຫ່ງການພົວພັນອາຊຽນ - ນິວຊີແລນ ແລະ ກອງປະຊຸມຂັ້ນສູງອາຊີຕາເວັນອອກ ຄັ້ງທີ 10.
(ແຫຼ່ງຄັດຈາກ VOV)


text:
ປະເທດຫວຽດນາມ ແມ່ນໜຶ່ງໃນປະເທດທີ່ໜ້າສົນໃຈທີ່ສຸດ ທີ່ເຈົ້າຄວນໄປຢ້ຽມຢາມ, ເຊິ່ງປະກອບດ້ວຍທຳມະຊາດແຫ່ງຊານເມືອງ ທີ່ໜ້າປະຫຼາດໃຈ ແລະ ສັງຄົມ ແລະ ວັດທະນະທຳທີ່ໜ້າຫຼັົງໄຫຼ. ເປັນປະເທດທີ່ປະກອບດ້ວຍບັນດາໂຄງປະກອບທີ່ຫຼາກຫຼາຍ, ເສັ່້ນທາງຄົມມະນາຄົມທີ່ອຸດົມສົມບູນລຽບຕາມແມ່ນຳ້ໃນພາກພື້ນອາຊີອາຄະເນ. ປະເທດຫວຽດນາມ ຍັງໄດ້ຖືກພິຈາລະນາເປັນ ໜຶ່ງໃນ ປະເທດທີ່ມີກຳລັງ ຈົນກາຍມາເປັນ ນາມມະຍົດໃນວັດທະນະທຳ, ການຄ້າ, ແລະ ການສຶກສາ ໃນອາຊີຕາເວັນອອກສ່ຽງໃຕ້.
ນະຄອນໂຮ່ຈິມິນ (HCMC), ຫຼືເອີ້ນອີກຢ່າງໜຶ່ງວ່າ ໄຂ່ມຸກຕາເວັນອອກໄກ ທີ່ປະກອບດ້ວຍລະດັບຄວາມຫຼູຫຼາເຊິ່ງບໍ່ນ້ອຍໜ້າ ຮົງກົງ ຫຼື ບາງກອກ, ທີ່ໃນປະຈຸບັນໄດ້ຈັດເປັນນະຄອນທີ່ເປັນທີ່ນິຍົມທີ່ສຸດ. ໂຄງສ້າງຜັງເມືອງຈັດວ່າມີຫຼາກຫຼາຍສິ່ງອຳນວຍຄວາມສະດວກ ແຕ່ມີພຽງ ຈຳນວນໜຶ່ງເທົ່ານັ້ນທີ່ຕຸກຕັກ (ບໍ່ວ່ອງໄວ), HCMC ໄດ້ສະໜອງໃຫ້ນັກສຶກສາການດຳລົງຊີວິດທີ່ສະດວກສະບາຍ ໃນສະພາບແວດລ້ອມ ທີ່ເປັນກັນເອງ.
ແມ່ນຳ້ ແລະ ຂົວຂ້າມແມ່ນຳ້ ໄຊງ່ອນ
- ສິດສອນໂດຍ ສາດສະດາຈານ ແລະ ປະກອບດ້ວນບັນດາສິ່ງອຳນວຍຄວາມສະດວກ ໃນອຸປະກອນນຳໃຊ້ ແລະ ຊັບພະຍາກອນ, ຫວຽດນາມແມ່ນເປັນຊັ້ນນຳໃນຍົກສູງການສຶກສາ. ຄຸນະພາບໃນລະບົບການສຶກສາຂອງພວກເຮົາ ແມ່ນມີຄວາມສາມາດຖືກຈັດການ ໂດຍສູນກາງການຮັບປະກັນຄຸນະພາບຂອງການສຶກສາ ແລະ ຝຶກອົບຮົມຂອງລັດຖະບານ.
- ຄວາມມີຄຸນະພາບລະດັບໂລກ ແລະ ຊື່ສຽງຂອງພວກເຮົາແມ່ນໄດ້ຮັບການປັບປຸງຢ່າງຫຼວງຫຼາຍ ແລະ ພິສູດໂດຍການຂະຫຍາຍຕົວ ໃນບັນດາໂຄງການລະຫວ່າງປະເທດ ແລະການຮ່ວມມືລະຫວ່າງວິທະຍາໄລຫວຽດນາມ ແລະສະຖາບັນທີ່ມີຊື່ສຽງຈາກປະເທດພັດທະນາ ທີ່ສຸດໃນປີທີ່ຜ່ານມາ.
- ມີຫຼາກຫຼາຍຄອດທີ່ເໝາະສົມສຳລັບ ວິຊາການ, ຜູ້ຊ່ຽວຊານ ແລະ ການຮຽນຍາມແລ້ງ ທີ່ມະຫາວິທະຍາໄລ, ການຊ່າງ, ນັກສຶກສາ ວິທະຍາໄລ, ນັກຮຽນອຸດົມສຶກສາ, ການຈັດຕັ້ງການຝຶກອົບຮົມສ່ວນຕົວ.
ຫ້ອງທົດລອງເຄມີທີ່ມະຫາວິທະຍາໄລ
- ວິທະຍາເຂດແມ່ນມີລັກສະນະຂອງສາກົນ, ທີມີນັກຮຽນທີ່ມາຈາກທຸກມຸມຂອງໂລກ. ເຊຶ່ງສ່ວນຫຼາຍແມ່ນມາຈາກ ທະວີບ ເອີຣົບ, ອາຊີຕາເວັນອອກສ່ຽງໃຕ້, ອາຊີເໜືອ, ຍີ່ປຸ່ນ, ອາເມຣິກາໃຕ້, ອິນເດຍ, ແລະອື່ນໆ.
- ສະຖາບັນຂອງພວກເຮົາ ໄດ້ສະໜອງການສຶກສາທີ່ມີຄວາມກ້າວໜ້າ ເພື່ອຊ່ວຍໃຫ້ນັກສຶກສາໄດ້ສຳພັດກັບ ສະພາບແວດລ້ອມທົ່ວໂລກ ທີ່ຕື່ນເຕັ້ນ, ສຳຜັດກັບການເຮັດວຽກນານາຊາດ ທີ່ກ່ຽວພັນໃນການຮ່ວມມືຄົ້ນຄວ້າກັບຫຼາກຫຼາຍມະຫາວິທະຍາໄລຕ່າງປະເທດ ທີ່ມີຊື່ສຽງ
ຂໍ້ມູນກ່ຽວກັບ ຫຼັກສູດ EMBA-MCI ທີ່ມະຫາວິທະຍາໄລ
- ສະພາບອາກາດເຂດຮ້ອນ Ho Chi Minh City ມີສອງລະດູການຄື: ລະດູແລ້ງ ແລະລະດູຝົນ ມີຄວາມຊຸ່ມຊື່ນສະເລ່ຍຂອງ 78-82% ແລະອຸນຫະພູມສະເລ່ຍປະຈໍາປີແມ່ນ 30-37oC. ລະດູຝົນແກ່ຍາວປະມານ 5 ເດືອນ, ເດືອນພຶດສະພາຫາເດືອນຕຸລາ, ຝົນຕົກ ແຮງຕະຫຼອດທັງລະດູ.
- ປະເທດຫວຽດນາມມີຊື່ສຽງທີ່ສຸດທາງດ້ານອາຫານ ເຊິ່ງເປັນເອກະລັກສະເພາະຂອງຕົນ ມີຫຼາກຫຼາຍປະເພດທີ່ແຕກຕ່າງກັນຈາກ ຕາມທ້ອງຖະໜົນເຊັ່ນ ແຊນວິດຫວຽດນາມ, ເຝີ, ແກງປູ, ເຂົ້າໜຽວ, ແລະອື່ນໆ. ສຳລັບຮ້ານອາຫານຫຼູຫຼາ ທີ່ສະໜອງ ໃນແວດລ້ອມນານາຊາດ ມີເກືອບ 500 ປະເພດອາຫານພື້ນເມືອງທີ່ມີລົດຊາດແຕກຕ່າງກັນຕາມແຕ່ລະພື້ນທີ່.
Pho – A speciality of Vietnam which puts our country on the food map of the world
- ການສຶກສາຢູ່ HCMUT ແລະດໍາລົງຊີວິດໃນ HCMC ເຮັດໃຫ້ນັກຮຽນມີໂອກາດທີ່ຍິ່ງໃຫຍ່ໃນການເພີດເພີນກັບຫຼາກຫຼາຍປະເພດ ອາຫານຈາກປະເທດອື່ນໆ. ໃຈກາງເມືອງມັກຈະຍິນດີຕ້ອນຮັບແຂກຄົນຕ່າງປະເທດ ໃນທົ່ວໂລກ ທີ່ຕອບສະໜອງຮ້ານອາຫານເມືອງ ທີ່ຫຼາກຫຼາຍ ຂອງແຕ່ລະປະເທດທີ່ມີລາຄາສົມເຫດສົມຜົນ. ນັກສຶກສາຕ່າງປະເທດຄວນສະແຫວງຫາຄໍາແນະນໍາຈາກໝູ່ເພື່ອນຕາມ ທ້ອງຖິ່ນທີ່ຈະສະແດງໃຫ້ທ່ານບໍ່ພຽງແຕ່ສິ່ງທີ່ດີທີ່ສຸດແຕ່ກໍ່ຍັງ ອາຫານທີ່ຫຼາກຫຼາຍ.
- ຍິ່ງໄປກວ່ານັ້ນ, ນັກສຶກສາທີ່ມີງົບປະມານຈໍາກັດ ສາມາດຊອກຫາສ່ວນປະກອບພຽງພໍໃນການປຸ່ງແຕ່ງອາຫານຂອງຕົນເອງຕາມຮ້ານ ສັບພະສິນຄ້າ ແລະຮ້ານຄ້າສະດວກຊື້ ທີ່ທ່ານສາມາດຫາຊື້ໄດ້ຢ່າງງ່າຍດາຍ ໃນແວດລ້ອມວິທະຍາເຂດ ແລະຫໍພັກຂອງພວກເຮົາ.
Traditional market view from the above
- ມະຫາວິທະຍາໄລຫວຽດນາມສະເໜີຄ່າຮຽນໃຫ້ແກ່ນັກສຶກສາໃນລາຄາບໍ່ແພງ ແລະສົມເຫດສົມຜົນເມື່ອທຽບກັບບັນດາປະເທດອື່ນໆ ໃນທົ່ວໂລກ. ຄ່າຮຽນ ຄູ່ໄປກັບຄ່າໃຊ້ຈ່າຍຕ່ໍາຂອງການດໍາລົງຊີວິດເຮັດໃຫ້ນັກສຶກສາທີ່ມີງົບປະມານຈໍາກັດໃນການດໍາເນີນການສຶກສາ ສາມາດຮຳ່ຮຽນໃນການສຶກສາລະດັບໂລກ ແລະບໍ່ເປັນພາລະທີ່ໜັກໜ່ວງໃຫ່ແກ່ການເງິນຂອງທາງຄອບຄົວ.
- ນັກສຶກສາຕ່າງປະເທດທີ່ມາຈາກພາກພື້ນອາຊີຕາເວັນອອກສ່ຽງໃຕ້ ອາດຈະສຳພັດໄດ້ເຖິງການດໍາລົງຊີວິດທີ່ບໍ່ແຕກຕ່າງໄປຈາກປະເທດ ຂອງພວກເຂົາຫຼາຍປານໃດ ອັນເນື່ອງມາຈາກຄວາມຄ້າຍຄືກັນໃນວິຖີການດຳລົງຊີວິດ ແລະສະພາບດິນຟ້າອາກາດ ຖ້າທຽບກັບບັນດາ ປະເທດບ້ານໃກ້ເຮືອນຄຽງ.
- ໃນສາມທົດສະວັດ, ຫວຽດນາມໄດ້ປົດອອກຈາກແອກການປົກຄອງຂອງຈັກກະພັດ ແລະເປັນປະເທດທີ່ຮັບຜົນກະທົບຢ່າງຫຼວງຫຼາຍ ໃນສົງຄາມ ເຖິງຢ່າງໃດກໍ່ຕາມ ປັດຈຸບັນ ມັນກາຍເປັນປະເທດທີ່ມີເສດຖະກິດຂະຫຍາຍຕົວໄວອັນດັບສອງໃນອາຊີ.
- ໃນຂະນະທີ່ຫຼາກຫຼາຍຕະຫຼາດພົ້ນເດັ່ນ ໃນທົ່ວໂລກທີ່ໄດ້ຮັບຜົນກະທົບຢ່າງຫຼວງຫຼາຍ, ແຕ່ເສດຖະກິດຂອງຫວຽດນາມໄດ້ຮັບການ ຂະຫຍາຍຕົວ - ຂະຫຍາຍ 54% ໃນປີ 2013 ໃນໄລຍະສອງປີຜ່ານມາ, ເສດຖະກິດຂອງຫວຽດນາມໄດ້ຜະລິດສະພາບ ແວດລ້ອມເສດຖະກິດຂ້ອນຂ້າງຄົງທີ່, ໂດຍສະເພາະທາງດ້ານການເງິນ ໃນປີ 2007 ກັບປີ 2011 ເພີ່ມຂຶ້ນໃນປະລິມານຫຼາຍ, ສະຖານະການເສດຖະກິດໃນປັດຈຸບັນໄດ້ຖືກໃຫ້ຄວາມສົນໃຈເພີ່ມຂຶ້ນໃນການລົງທຶນຈາກບໍລິສັດໃນທົ່ວໂລກ ແລະບັນດາປະເທດພັດທະນາອື່ນໆ, ລວມທັງປະເທດຍີ່ປຸ່ນ, ອາເມລິກາ, ແລະອື່ນໆ
- ການປ່ຽນແປງຂອງຕະຫຼາດຂອງປະເທດໄດ້ເປີດໂອກາດວຽກເຮັດງານທໍາເພີ່ມຂຶ້ນສໍາລັບຜູ້ຮຽນຈົບທີ່ມີພື້ນຖານທີ່ເຂັ້ມແຂງທາງວິຊາການ, ພາສາ ແລະສຳຄັນທີ່ສຸດ ແມ່ນທັກສະ, ໂດຍສະເພາະແມ່ນໃນຄະນະວິຊາຂອງເທັກໂນໂລຊີ, ວິສະວະກຳ, ທູລະກິດ, ການເງິນ ແລະການບໍລິການລູກຄ້າ.
Saigon River and the Bitexco Tower – the symbol of a dynamic and modern HCMC
- ຫວຽດນາມບໍລິການນັກສຶກສາຕ່າງປະເທດທີ່ດີທີ່ສຸດທັງສອງດ້ານ: ການຊັບຊ້ອນ ແລະຄວາມຕື່ນເຕັ້ນຂອງປະເທດທົ່ວໂລກປະສົມ ກັບວິຖີຊີວິດງ່າຍໆ. ນັກສຶກສາຫຼາຍກວ່າພັນຄົນແມ່ນເລືອກທີ່ຈະສຶກສາຢູ່ທີ່ນີ້, ເພື່ອພັດທະນາພາສາອັງກິດຂອງເຂົາເຈົ້າ, ການຂະຫຍາຍ ຄວາມຮູ້ຂອງເຂົາເຈົ້າ ແລະປັບປຸງຄວາມສົດໃສດ້ານວຽກເຮັດງານທໍາຂອງເຂົາເຈົ້າ ໃນຕະຫຼາດໂລກທີ່ຈະເລີນເຕີບໂຕເພື່ອເສີມຂະຫຍາຍ ຫຼາກຫຼາຍວັດທະນະທໍາຂອງພວກເຮົາ ດ້ວຍຂອບເຂດມະຫາວິທະຍາໄລ ແລະສະຖາບັນ.
- ຫວຽດນາມມີການເຄື່ອນໄຫວ ທີ່ປະສົມກົມກຽວກັນລະຫວ່າງສັງຄົມ ແລະວັດທະນະທໍາ. ຫວຽດນາມເປັນທີ່ຮູ້ຈັກສໍາລັບການເປີດໂຕ, ເປັນມິດ, ສຸກ ແລະສະມຸ່ງໝັ້ນທີ່ຈະສະເໜີໃຫ້ທ່ານສະພາບແວດລ້ອມທີ່ອົບອຸ່ນ ແລະຍິນດີຕ້ອນຮັບ. ເນື່ອງຈາກຄວວາມຫຼາກຫຼາຍທາງ ດ້ານວັດທະນະທໍານີ້, ນັກສຶກສາຕ່າງປະເທດພ້ອມທີ່ຈຮັບມິດສະຫາຍຂອງເຂົາເຈົ້າ, ແລະຄູອາຈານທີ່ເປັນກັນເອງກັບການສິດສອນ ນັກສຶກສາຈາກທົ່ວໂລກ ແລະເຊື່ອວ່າພວກເຂົາຈະມີຄວາມຮູ້ສຶກຄື ຫວຽດນາມເປັນບ້ານທີສອງຂອງເຂົາເຈົ້າໃນບໍ່ຊ້າ ຫຼັງຈາກການ ມາເຖິງ.
Lantern Festival in HCMC


text:
ກອງປະຊຸມຄັ້ງທີ 6 ຄະນະບໍລິຫານງານສູນກາງພັກສະໄໝທີ XII ປຶກສາຫາລືກ່ຽວກັບໂຄງການປ່ຽນແປງໃໝ່ກົນໄກຄຸ້ມຄອງ, ກົນໄກການເງິນ ແລະ ການຈັດຕັ້ງຄືນໃໝ່ ລະບົບບັນດາໜ່ວຍພາລະກິດບໍລິການຂອງລັດ. (ພາບ: TTXVN)
ວກ. - ປະຈຸບັນນີ້ ຢູ່ປະເທດຫວຽດນາ, ລະບົບບັນດາໜ່ວຍພາລະກິດບໍລິການຂອງລັດ ສັງກັດໃນອົງການຈັດຕັ້ງພັກ ລັດ, ອົງການຈັດຕັ້ງການເມືອງ-ສັງຄົມ ແຕ່ຂັ້ນສູນກາງເຖິງຂັ້ນທ້ອງຖິ່ນ ແມ່ນມີຢ່າງຫຼາກຫຼາຍ, ດ້ວຍຫຼາຍໜ້າທີ່ແລະຫຼາຍປະເພດຕ່າງກັນ. ຖັນແຖວປັນຍາຊົນ ນັກວິທະຍາສາດ ພະນັກງານໃນລະບົບບັນດາໜ່ວຍພາລະກິດບໍລິການຂອງລັດ ໄດ້ປະກອບສ່ວນທີ່ໃຫຍ່ຫຼວງເຂົ້າໃນພາລະກິດການສ້າງສາແລະປົກປັກຮັກສາປະເທດຊາດ. ການເຄື່ອນໄຫວໃຫ້ບໍລິການສາທາລະນະ ຕອບສະໜອງໄດ້ໂດຍພື້ນຖານຄວາມຕ້ອງການຂອງປະຊາຊົນແລະສັງຄົມ, ມຸ່ງໄປສູ່ເປົ້າໝາຍຄວາມໝັ້ນຄົງແລະຄວາມຍຸດຕິທຳທາງສັງຄົມ; ຕອບສະໜອງຄວາມຕ້ອງການນັບມື້ນັບເພີ່ມຂຶ້ນຂອງປະຊາຊົນ, ປະກອບສ່ວນປະຕິບັດເປົ້າໝາຍການພັດທະນາຢ່າງໄວວາແລະຍືນຍົງ, ສຳເລັດໂດຍພື້ນຖານເກືອບທຸກເປົ້າໝາຍສະຫັດສະວັດ, ຊຸກຍູການເຊື່ອມໂຍງສາກົນຢ່າງເລິກເຊິ່ງ.
ການປະຕິບັດການປ່ຽນແປງໃໝ່ລະບົບການຈັດຕັ້ງ ແລະເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ ໄດ້ຮັບຜົນສຳເລັດທີ່ສຳຄັນ
ໃນຊຸມປີທີ່ຜ່ານມາ, ພັກແລະລັດເຮົາໄດ້ປະກາດໃຊ້ເອກະສານທີ່ສຳຄັນຫຼາຍສະບັບ ແລະ ໄດ້ຊີ້ນຳນຳພາລະບົບການເມືອງທັງໝົດ ໃນການຈັດຕັ້ງປະຕິບັດແຜນນະໂຍບາຍ, ນະໂຍບາຍ, ມາດຕະການປ່ຽນແປງໃໝ່ລະບົບການຈັດຕັ້ງແລະເຄື່ອນໄຫວ ຂອງບັນດາໜ່ວຍພາລະກິດບໍລິການຂອງລັດ. ໂດຍສະເພາະແມ່ນ ບົດສະຫຼຸບເລກທີ 37-TB/TW, ວັນທີ 26 ພຶດສະພາ 2011, ຂອງກົມການເມືອງກ່ຽວກັບ ໂຄງການປ່ຽນແປງໃໝ່ກົນໄກເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ, ຍູ້ແຮງການຫັນເປັນສັງຄົມຕໍ່ການບໍລິການສາທາລະນະບາງປະເພດ; ເອກະສານກອງປະຊຸມໃຫຍ່ຄັ້ງທີ XII ຂອງພັກກໍ່ໄດ້ກຳນົດແຈ້ງໜ້າທີ: “ປ່ຽນແປງໃໝ່ການຈັດຕັ້ງແລະເຄື່ອນໄຫວ ຂອງບັນດາໜ່ວຍພາລະກິດບໍລິການຂອງລັດ ຕາມທິດຍົກສູງລະບອບເປັນເຈົ້າຕົນເອງ, ຮັບຜິດຊອບດ້ວຍຕົນເອງກ່ຽວກັບການຈັດຕັ້ງກົງຈັກ, ການບັນຈຸລັດຖະກອນ, ບຸກຄະລາກອນ ແລະການເງິນ; ຫັນຂົງເຂດບໍລິການສາທາລະນະເປັນສັງຄົມ, ດຶງດູດບັນດາພາກສ່ວນເສດຖະກິດໃຫ້ເຂົ້າຮ່ວມໃນຂົງເຂດນີ້” (1); “ຈັດວາງຄືນໃໝ່ບັນດາໜ່ວຍພາລະກິດບໍລິການຂອງລັດ, ມອບສິດເປັນເຈົ້າຕົນເອງທີ່ເໝາະສົມ, ຍົກສູງຄວາມສາມາດໃນການຄຸ້ມຄອງ, ປະສິດທິຜົນການເຄື່ອນໄຫວຕາມກົນໄກວິສາຫະກິດ”(2); “ນຳໃຊ້ຫຼາຍຮູບການໃນການຫັນໜ່ວຍພາລະກິດບໍລິການຂອງລັດເປັນສັງຄົມເຊັ່ນ: ທົດລອງຫັນບັນດາໜ່ວຍພາລະກິດບໍລິການຂອງລັດເປັນຫຸ້ນສ່ວນ; ມອບໃຫ້ຊຸມຊົນຄຸ້ມຄອງ, ໃຫ້ເຊົ່າພື້ນຖານວັດຖຸ ຊັບສິນຂອງລັດ ເພື່ອດຳເນີນທຸລະກິດໃຫ້ບໍລິການສາທາລະນະ ແລະ ປະຕິບັດກົນໄກໜ່ວຍພາລະກິດບໍລິການຂອງລັດທີ່ເຄື່ອນໄຫວແບບວິສາຫະກິດສາທາລະນູປະໂພກ"(3). ເພື່ອຫັນມະຕິກອງປະຊຸມໃຫຍ່ຄັ້ງທີ XII ຂອງພັກເປັນລະອຽດ, ກອງປະຊຸມສູນກາງພັກຄັ້ງທີ 5 ສະໄໝທີ XII ໄດ້ປະກາດໃຊ້ມະຕິເລກທີ 11-NQ/TW, ວັນທີ 3 ມິຖຸນາ 2017, ວ່າດ້ວຍການປັບປຸງບູລະນະລະບຽບກົດໝາຍເສດຖະກິດຕະຫຼາດກຳນົດທິດສັງຄົມນິຍົມ, ສືບຕໍ່ຊີ້ແຈ້ງ: “ປັບປຸງບູລະນະລະບຽບກົດໝາຍ, ປ່ຽນແປງໃໝ່ແລະຍົກສູງປະສິດທິຜົນການເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ. ມອບສິດເປັນເຈົ້າຕົນເອງ, ຄວາມຮັບຜິດຊອບດ້ວຍຕົນເອງຢ່າງເຕັມສ່ວນໃຫ້ບັນດາໜ່ວຍພາລະກິດບໍລິການຂອງລັດ ກ່ຽວກັບຂອບເຂດການເຄື່ອນໄຫວ, ການຈັດຕັ້ງກົງຈັກ, ການບັນຈຸລັດຖະກອນ ບຸກຄະລາກອນ ແລະການເງິນ ຕິດກັບກົນໄກການປະເມີນຜົນທີ່ເປັນເອກະລາດ”.
ດ້ວຍຄວາມມານະພະຍາຍາມຂອງລັດຖະບານ ແລະ ບັນດາຄະນະ, ກະຊວງ, ຂະແໜງການ, ທ້ອງຖິ່ນ, ການປ່ຽນແປງໃໝ່ລະບົບການຈັດຕັ້ງແລະເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດໃນຊຸມປີທີ່ຜ່ານມາໄດ້ບັນລຸຜົນສຳເລັດເບື້ອງຕົ້ນທີ່ສຳຄັນຫຼາຍຢ່າງ, ປະກອບສ່ວນຊຸກຍູ້ຂະບວນວິວັດການປັບປຸງບູລະນະລະບຽບກົດໝາຍເສດຖະກິດຕະຫຼາດກຳນົດທິດສັງຄົມນິຍົມຢູ່ປະເທດເຮົາ.
ປະຈຸບັນ, ໃນທົ່ວປະເທດມີປະມານ 58.000 ໜ່ວຍພາລະກິດບໍລິການຂອງລັດ, ດ້ວຍການບັນຈຸລັດຖະກອນ 2,5 ລ້ານຄົນ (ຍັງບໍ່ທັນນັບເຖິງການຈັດຕັ້ງ, ການບັນຈຸຂອງຕຳຫຼວດ, ທະຫານ ແລະ ວິສາຫະກິດແຫ່ງລັດ). ນີ້ແມ່ນກຳລັງທີ່ມີບົດບາດຊີ້ນຳ, ສະໜອງການບໍລິການສາທາລະນະເກືອບທຸກປະເພດ, ມີຄວາມພົວພັນກັບທຸກຄົນ ທຸກຄອບຄົວ ແລະສັງຄົມທັງໝົດຄື ການບໍລິການສາທາລະນະສຸກ, ການສຶກສາ-ຝຶກອົບຮົມ, ວິທະຍາສາດ-ເຕັກໂນໂລຊີ, ວັດທະນະທຳ, ກິລາກາຍະກຳ... ເຄືອຂ່າຍສະຖາບັນການສຶກສາ, ສາທາລະນະສຸກ, ວັດທະນະທຳ, ກິລາ ໄດ້ກະຈາຍໃນທຸກຂົງເຂດ ພື້ນທີ່, ເຖິງເຂດຊົນນະບົດ ເຂດຫ່າງໄກສອກຫຼີກ, ເຖິງພື້ນທີ່ທີ່ຫຍຸ້ງຍາກ ເຂດຊາຍແດນ ໝູ່ເກາະໃນທົ່ວປະເທດ. ລະບົບໜ່ວຍພາລະກິດບໍລິການຂອງລັດມີບົດບາດຫຼັກແຫຼ່ງໃນການສະໜອງບໍລິການສາທາລະນະ ແລະ ປະຕິບັດນະໂຍບາຍສະວັດດີການສັງຄົມ, ອຳນວຍຄວາມສະດວກແລະຄວາມສະເໝີພາບ ໃຫ້ປະຊາຊົນທຸກຄົນເຂົ້າເຖິງການບໍລິການ ທີ່ມີຄຸນນະພາບນັບມື້ນັບສູງ ແລະຄ່າໃຊ້ຈ່າຍທີ່ສົມເຫດສົມຜົນ.
ລະບົບເອກະສານກົດໝາຍກ່ຽວກັບໜ່ວຍພາລະກິດບໍລິການຂອງລັດໄດ້ຮັບການປັບປຸງບູລະນະເທື່ອລະກ້າວ, ໄດ້ເພີ່ມທະວີການແບ່ງຂັ້ນ, ກຳນົດສິດອຳນາດທີ່ຈະແຈ້ງ ລະຫວ່າງບັນດາອົງການລັດຂັ້ນສູນກາງ ທ້ອງຖິ່ນ ແລະຂອງອຳນາດການປົກຄອງແຕ່ລະຂັ້ນ; ໄດ້ປະກາດໃຊ້ເທື່ອລະກ້າວ ບັນດາມາດຕະຖານ, ເງື່ອນໄຂກ່ຽວກັບການສ້າງຕັ້ງ, ການລວມຕົວ, ການຍຸບເລີກໜ່ວຍພາລະກິດບໍລິການຂອງລັດ ເພື່ອເປັນພື້ນຖານໃຫ້ແກ່ການຈັດວາງລະບົບບັນດາໜ່ວຍພາລະກິດບໍລິການຂອງລັດ ທັງດ້ານການຈັດຕັ້ງກົງຈັກ ແລະ ບຸກຄະລາກອນ.
ຍູ້ແຮງການມອບສິດເປັນເຈົ້ນຕົນເອງໃຫ້ບັນດາໜ່ວຍພາລະກິດບໍລິການຂອງລັດ ທັງດ້ານການປະຕິບັດໜ້າທີ່, ການຈັດຕັ້ງກົງຈັກ, ບຸກຄະລາກອນແລະການເງິນ; ພ້ອມກັນນັ້ນກໍ່ເປັນເຈົ້າການໃນການນຳໃຊ້ຊັບສິນ, ແຫຼ່ງບຸກຄະລາກອນເພື່ອພັດທະນາ ແລະ ຍົກສູງຄຸນນະພາບການເຄື່ອນໄຫວສະໜອງບໍລິການສາທາລະນະ. ຕາມນັ້ນ, ແຫຼ່ງລາຍໄດ້ຈາກການໃຫ້ບໍລິການເພີ່ມຂຶ້ນ, ປະຕິບັດການປະຢັດຄ່າໃຊ້ຈ່າຍ ເພື່ອເພີ່ມລາຍໄດ້ໃຫ້ຜູ້ອອກແຮງງານ.
ປະຕິບັດການປ່ຽນຈາກຄ່າທຳນຽມ ໄປເປັນລາຄາ ຄ່າບໍລິການ, ຄິດໄລ່ຄ່າໃຊ້ຈ່າຍເງິນເດືອນເຂົ້າໃນລາຄາບໍລິການເທື່ອລະກ້າວ, ປະກອບສ່ວນຊົດເຊີຍຄ່າໃຊ້ຈ່າຍຂອງໜ່ວຍບໍລິການ, ຫຼຸດຜ່ອນລາຍຈ່າຍປະຈຳຂອງງົບປະມານຂອງລັດ, ໂດຍສະເພາະໃນດ້ານສາທາລະນະສຸກ.
ນະໂຍບາຍບຸລິມະສິດ, ສົ່ງເສີມການຫັນເປັນສັງຄົມຕໍ່ການສະໜອງການບໍລິການສາທາລະນະ (ທີ່ດິນ, ພາສີ, ສິນເຊື່ອ,...) ໄດ້ປະກອບສ່ວນຂະຫຍາຍເຄືອຂ່າຍ, ເພີ່ມຂະໜາດ ປະລິມານ ແລະ ຍົກສູງຄຸນນະພາບ ຂອງບັນດາໜ່ວຍບໍລິການສາທາລະນະນອກພາກລັດ; ສົ່ງເສີມບັນດາໜ່ວຍພາລະກິດບໍລິການຂອງລັດ, ໂດຍສະເພາະບັນດາມະຫາວິທະຍາໄລ ໂຮງໝໍ ແລະ ໂຮງຮຽນອາຊີວະສຶກສາ, ເປັນເຈົ້າການໃນການດຶງດູດບັນດາແຫຼ່ງທຶນຂອງສັງຄົມ; ໄດ້ປະຕິບັດການທົດລອງຫັນເປັນຫຸ້ນສ່ວນ ຕໍ່ໜ່ວຍພາລະກິດບໍລິການຂອງລັດທີ່ມີເງື່ອນໄຂພຽງພໍ.
ການຄຸ້ມຄອງ, ນຳໃຊ້ການເງິນແລະຊັບສິນສາທາລະນະໃນບັນດາໜ່ວຍພາລະກິດບໍລິການຂອງລັດໄດ້ຮັບຄວາມເອົາໃຈໃສ່ຫຼາຍກວ່າເກົ່າ. ຫຼາຍໜ່ວຍພາລະກິດບໍລິການຂອງລັດໄດ້ປະກາດໃຊ້ກົດລະບຽບທາງການເງິນ, ກົດລະບຽບກ່ຽວກັບການຄຸ້ມຄອງ ແລະນຳໃຊ້ຊັບສິນສາທາລະນະ, ແກ້ໄຂຜ່ານຜ່າເທື່ອລະກ້າວການນຳໃຊ້ຊັບສິນສາທາລະນະຢ່າງຟຸມເຟືອຍ, ຜິດກັບຈຸດປະສົງ, ເກີນມາດຕະຖານ ລະດັບທີ່ໄດ້ກຳນົດ, ນຳໃຊ້ເພື່ອຈຸດປະສົງສ່ວນຕົວ.
ບັນດາຂໍ້ຈຳກັດ ຈຸດອ່ອນ ແລະ ສາເຫດຕົ້ນຕໍ
ຄຽງຂ້າງບັນດາຜົນສຳເລັດສຳຄັນທີ່ບັນລຸໄດ້, ຍັງມີຂໍ້ຈຳກັດ ຈຸດອ່ອນຫຼາຍຢ່າງ ທີ່ກໍ່ຄວາມຮ້ອນເຄືອງໃນສັງຄົມ ແລະ ຍັງມີຄວາມຫຍຸ້ງຍາກສິ່ງທ້າທາຍຫຼາຍ ທີ່ຕ້ອງແກ້ໄຂຜ່ານຜ່າ, ໂດຍສະເພາະໃນການຈັດຕັ້ງຄືນໃໝ່ແລະປ່ຽນແປງໃໝ່ ກົນໄກ ນະໂຍບາຍ. ລະອຽດຄື:
ການປ່ຽນແປງໃໝ່ລະບົບການຈັດຕັ້ງບັນດາໜ່ວຍພາລະກິດບໍລິການຂອງລັດ ຍັງຊ້າທຽບກັບຂົງເຂດເສດຖະກິດ ແລະ ຄວາມຕ້ອງການຕົວຈິງ. ວຽກງານວາງແຜນກຳນົດເຄືອຂ່າຍໜ່ວຍພາລະກິດບໍລິການຂອງລັດບໍ່ໄດ້ເອົາໃຈໃສ່ເຖິງການວາງແຜນກຳນົດຕາມຂະແໜງການ, ຂົງເຂດ, ຈຸດພິເສດຂອງເຂດພາກ ແລະ ຄວາມຕ້ອງການຕົວຈິງ. ລະບົບບັນດາໜ່ວຍພາລະກິດບໍລິການຂອງລັດຍັງພະລຸງພະລັງ, ກະແຈກກະຈ່າຍ, ມຸ່ນຍ່ອຍ, ຂະໜາດນ້ອຍ, ຫຼາຍຫົວເງື່ອນ, ຊ້ຳຊ້ອນກັນທາງດ້ານໜ້າທີ່, ບໍ່ກະທັດລັດ ແລະ ບໍ່ສອດຄ່ອງກັບພຶດຕິກຳແຫ່ງການພັດທະນາຂອງປະເທດ; ການເຄື່ອນໄຫວມີປະສິດທິຜົນຕ່ຳ, ຊ້ຳບໍ່ໜຳບາງໜ່ວຍງານຍັງຖືກຂາດທຶນ, ເສຍຫາຍສິ້ນເປືອງເງິນທຶນ. ຈຳນວນຄົນທີ່ເຮັດວຽກໃນບັນດາໜ່ວຍພາລະກິດບໍລິການຂອງລັດນັບມື້ນັບເພີ່ມຂຶ້ນ, ປະຈຸບັນ ມີຫຼາຍກວ່າປະມານ 4 ເທົ່າຈຳນວນບັນຈຸພະນັກງານ ລັດຖະກອນໃນລະບົບການເມືອງ, ໂດຍສະເພາະໃນຂະແໜງການສຶກສາແລະສາທາລະນະສຸກ.
ຄວາມສັກສິດແລະປະສິດທິຜົນຂອງການຄຸ້ມຄອງລັດຕໍ່ບັນດາໜ່ວຍພາລະກິດບໍລິການຂອງລັດຍັງບໍ່ທັນສູງ, ຍັງບໍ່ທັນຈຳແນກແຍກລະຫວ່າງພາລະບົດບາດຄຸ້ມຄອງລັດ ກັບພາລະບົດບາດໃຫ້ບໍລິການຂອງໜ່ວຍພາລະກິດຂອງລັດ.
ເອກະສານກົດໝາຍຫຼາຍສະບັບກ່ຽວກັບໜ່ວຍພາລະກິດບໍລິການຂອງລັດໄດ້ຮັບການປະກາດໃຊ້ຢ່າງຊັກຊ້າ ຫຼືບໍ່ໄດ້ປັບປຸງເພີ່ມເຕີມຢ່າງທັນການ. ການແບ່ງງານ, ແບ່ງຂັ້ນໃນການສ້າງຕັ້ງ ແລະ ການຕັດສິນຕົກລົງບັນຈຸບຸກຄະລາກອນບໍ່ທັນຈະແຈ້ງ ສົມເຫດສົມຜົນ ແມ່ນສາເຫດໜຶ່ງທີ່ພາໃຫ້ເກີດການເພີ່ມຫົວເງື່ອນແລະຈຳນວນຄົນທີ່ກິນເງິນເດືອນຈາກງົບປະມານແຫ່ງລັດ.
ຄຸນນະພາບຂອງຖັນແຖວພະນັກງານນຳພາ ຄຸ້ມຄອງ ແລະລັດຖະກອນ ຍັງບໍ່ສູງ, ສະມັດຕະພາບຂອງງານຕ່ຳ. ໂຄງສ້າງຂອງຖັນແຖວລັດຖະກອນຍັງບໍ່ທັນສົມເຫດສົມຜົນ, ຖັນແຖວລັດຖະກອນທີ່ເຮັດວຽກງານຮັບໃຊ້ບໍລິການຍັງກວມອັດຕາສ່ວນສູງ. ການດຶງດູດຄົນເກັ່ງມາເຮັດວຽກໃນໜ່ວຍພາລະກິດບໍລິການຂອງລັດຍັງຖືກຈຳກັດ.
ກົນໄກການເງິນຍັງບໍ່ພຽງພໍຕາມຄວາມຕ້ອງການ. ການບໍລິການສາທາລະນະທີ່ໄດ້ຮັບທຶນຈາກງົບປະມານຂອງລັດແມ່ນຍັງມີຂະໜາດໃຫຍ່. ໃນໄລຍະ 2011 - 2016, ອັດຕາສ່ວນຂອງການໃຊ້ຈ່າຍໃນຂົງເຂດພາລະກິດບໍລິການກວມເອົາ 44% ຄ່າໃຊ້ຈ່າຍປະຈຳຂອງງົບປະມານແຫ່ງລັດ.
ການປະຕິບັດກົນໄກເປັນເຈົ້າຕົນເອງ, ຮັບຜິດຊອບດ້ວຍຕົນເອງ, ຫັນເປັນສັງຄົມໃນບັນດາໜ່ວຍພາລະກິດບໍລິການຂອງລັດ ແມ່ນຍັງຖືກຈຳກັດ, ຜົນທີ່ໄດ້ຮັບຍັງຕ່ຳ ແລະ ບໍ່ທັນໝັ້ນຄົງ. ວຽກງານຄຸ້ມຄອງລັດກ່ຽວກັບການຫັນເປັນສັງຄົມຕໍ່ພາລະກິດບໍລິການສາທາລະນະຂອງບາງກະຊວງ ຂະແໜງການ ທ້ອງຖິ່ນ ແມ່ນຍັງບໍ່ທັນໃກ້ຊິດຕິດແທດ, ຍັງກະວົນກະວາຍ, ປະສິດທິຜົນຕ່ຳ; ຍັງມີສະພາບການແກ່ງແຍ້ງກັນ, ແລ່ນຫາແຕ່ຜົນກຳໄລ, ສວຍໃຊ້ແຜນນະໂຍບາຍຫັນເປັນສັງຄົມເພື່ອເກັບລາຍໄດ້ເກີນກຳນົດ; ການເຄື່ອນໄຫວຮ່ວມທຶນ, ເຊື່ອມໂຍງ, ຮ່ວມມືພາກລັດ-ເອກະຊົນ ຍັງຂາດຄວາມໂປ່ງໃສ.
ບັນດາຈຸດອ່ອນແລະຂໍ້ຈຳກັດເທິງນີ້ມີສາເຫດທັງພາວະວິໄສແລະອັດຕະວິໄສ, ແຕ່ສາເຫດອັດຕະວິໄສເປັນສາເຫດຕົ້ນຕໍ:
ການຫັນບັນດາແຜນນະໂຍບາຍຂອງພັກເປັນນິຕິກຳ, ເປັນນະໂຍບາຍ ກົດໝາຍຂອງລັດກ່ຽວກັບພາລະກິດບໍລິການສາທາລະນະຍັງຊ້າແລະບໍ່ພຽງພໍ ບໍ່ຄົບຊຸດ, ບໍ່ສອດຄ່ອງແລະທ່ວງທັນກັບສະພາບການພັດທະນາເສດຖະກິດ-ສັງຄົມຂອງປະເທດ. ຫຼາຍນະໂຍບາຍທີ່ເປັນປະຖົມປັດໄຈ, ເປັນເງື່ອນໄຂຂອງການມອບສິດເປັນເຈົ້າຕົນເອງໃຫ້ໜ່ວຍພາລະກິດບໍລິການຂອງລັດ ໄດ້ຮັບການປະກາດໃຊ້, ປັບປຸງເພີ່ມເຕີມຢ່າງຊັກຊ້າ. ຍັງບໍ່ທັນກຳນົດໄດ້ບາດກ້າວດຳເນີນການທີ່ລະອຽດສອດຄ່ອງ ເພື່ອຜັນຂະຫຍາຍການປ່ຽນແປງການເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ. ຍັງບໍ່ທັນຈັດແຍກຢ່າງຈະແຈ້ງລະຫວ່າງພາລະບົດບາດສະໜອງບໍລິການສາທາລະນະ ກັບພາລະບົດບາດຄຸ້ມຄອງລັດຂອງອົງການຄຸ້ມຄອງ. ວຽກງານກວດກາ, ຕິດຕາມກວດກາ, ກວດສອບການເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ ຍັງຖືກຈຳກັດ, ຍັງບໍ່ມີບົດລົງໂທດສຳລັບການກະທຳຜິດກົດໝາຍ.
ວຽກງານຊີ້ນຳການຜັນຂະຫຍາຍປະຕິບັດກົນໄກເປັນເຈົ້າຕົນເອງສຳລັບໜ່ວຍພາລະກິດບໍລິການຂອງລັດ ຂອງບາງອົງຄະນະພັກ, ຜູ້ນຳບາງກະຊວງ ຂະແໜງການ ທ້ອງຖິ່ນ ແລະ ຫົວໜ້າສຳນັກງານ ອົງການ ຍັງຂາດຄວາມເດັດດ່ຽວແລະມີປະສິດທິຜົນຕ່ຳ. ການຄຸ້ມຄອງການບັນຈຸບຸກຄະລາກອນໃນຂະແໜງພາລະກິດບໍລິການ ບໍ່ເຂັ້ມງວດແໜ້ນແຟ້ນ.
ວຽກງານໂຄສະນາອົບຮົມ ຊາບຊຶມແນວທາງນະໂຍບາຍຂອງພັກ-ລັດ ມີປະສິດທິຜົນໜ້ອຍ, ຍັງບໍ່ທັນເຮັດໃຫ້ມີການປ່ຽນແປງໃນຄວາມຮັບຮູ້ຂອງປະຊາຊົນກ່ຽວກັບການຊົມໃຊ້ການບໍລິການສາທາລະນະ ເຊິ່ງຜູ້ຊົມໃຊ້ຕ້ອງເຂົ້າຮ່ວມກັບລັດ ໃນການແບ່ງປັນ ຄ່າໃຊ້ຈ່າຍ.
ບາງວິທີແກ້ທີ່ສຳຄັນ ເພື່ອສືບຕໍ່ປະຕິບັດການປ່ຽນແປງໃໝ່ ລະບົບການຈັດຕັ້ງແລະເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ
ພາກຕົວຈິງແຫ່ງການປ່ຽນແປງໃໝ່ລະບົບການຈັດຕັ້ງແລະເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ ຢູ່ປະເທດເຮົາໃນຊຸມປີທີ່ຜ່ານມາໃຫ້ເຫັນວ່າ, ການສືບຕໍ່ການປ່ຽນແປງໃໝ່ລະບົບການຈັດຕັ້ງແລະເຄື່ອນໄຫວ, ຍົກສູງຄຸນນະພາບ ແລະ ປະສິດທິຜົນການເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ ແມ່ນຄວາມຮຽກຮ້ອງຕ້ອງການພາວະວິໄສ; ແມ່ນໜຶ່ງໃນບັນດາຄວາມຕ້ອງການແລະໜ້າທີ່ທີ່ຮີບດ່ວນໃນປະຈຸບັນ, ມີຄວາມໝາຍການເມືອງ, ເສດຖະກິດ, ວັດທະນະທຳ, ສັງຄົມ, ມະນຸດອະລິຍະທຳ ທີ່ເລິກເຊິ່ງທີ່ສຸດ, ສະແດງໃຫ້ເຫັນເຖິງລັກສະນະດີເດັ່ນຂອງລະບອບການປົກຄອງຂອງພວກເຮົາ, ປະກອບສ່ວນເຂົ້າໃນການພັດທະນາປະເທດຢ່າງໄວວາແລະຍືນຍົງ; ປັບປຸງບູລະນະລະບຽບກົດໝາຍເສດຖະກິດຕະຫຼາດກຳນົດທິດສັງຄົມນີຍົມ; ປະຕິບັດພາລະກິດປ່ຽນແປງໃໝ່ຢ່າງສຳເລັດມີໄຊ, ຍູ້ແຮງການຫັນປະເທດເປັນອຸດສາຫະກຳ ທັນສະໄໝ.
ດ້ວຍລັກສະນະຮີບດ່ວນແລະຄວາມໝາຍສຳຄັນນັ້ນ, ກອງປະຊຸມຄະນະບໍລິຫານງານສູນກາງພັກຄັ້ງທີ 6 ສະໄໝທີ XII ໄດ້ປະກາດໃຊ້ມະຕິເລກທີ 19-NQ/TW, ວັນທີ 25 ຕຸລາ 2017, “ກ່ຽວກັບສືບຕໍ່ການປ່ຽນແປງໃໝ່ລະບົບການຈັດຕັ້ງແລະຄຸ້ມຄອງ, ຍົກສູງຄຸນນະພາບແລະປິສິດທິຜົນການຄຸ້ມຄອງ ຂອງບັນດາໜ່ວຍພາລະກິດບໍລິການຂອງລັດ”. ມະຕິສະບັບນີ້ມີຄວາມສຳຄັນທີ່ສຸດ, ແນໃສ່ຫັນເປັນລະອຽດບັນດາໜ້າທີ່ຈຸດໜັກໃຈກາງທີ່ມະຕິກອງປະຊຸມໃຫຍ່ຄັ້ງທີ XII ຂອງພັກວາງອອກ ເຊິ່ງໄດ້ຮັບຄວາມເອົາໃຈໃສ່ທີ່ສຸດຈາກພະນັກງານ ສະມາຊິກພັກ ແລະ ປະຊາຊົນ.
ມະຕິໄດ້ກຳນົດວ່າ ການສືບຕໍ່ຍູ້ແຮງການປ່ຽນແປງໃໝ່ບັນດາໜ່ວຍພາລະກິດບໍລິການຂອງລັດ ກໍ່ຄືການປ່ຽນແປງໃໝ່ວິສາຫະກິດແຫ່ງລັດ ຕ້ອງໄດ້ດຳເນີນຢ່າງຄົບຊຸດ ຂຸ້ນຂ້ຽວ ແຕ່ຕ້ອງລະມັດລະວັງ ໜັກແໜ້ນ ແລະຕັ້ງຢູ່ໃນຂະບວນການປ່ຽນແປງໃໝ່ການຈັດຕັ້ງກົງຈັກຂອງລະບົບການເມືອງທັງໝົດ; ຄວາມຈຳເປັນຕ້ອງຍູ້ແຮງການຫັນເປັນສັງຄົມຕໍ່ການບໍລິການສາທາລະນະ (ຫັນເປັນສັງຄົມແຕ່ບໍ່ຫັນເປັນການຄ້າ), ເສິມຂະຫຍາຍດ້ານຕັ້ງໜ້າ, ຈຳກັດດ້ານຫຍໍ້ທໍ້ຂອງກົນໄກຕະຫຼາດ ຂອງການເຊື່ອມໂຍງສາກົນ. ກຳນົດແຈ້ງບົດບາດນຳພາຂອງພັກ, ການຄຸ້ມຄອງຂອງລັດ, ສິດເປັນເຈົ້າຂອງປະຊາຊົນ; ບົດບາດ ທີ່ຕັ້ງຂອງບັນດາໜ່ວຍພາລະກິດບໍລິການຂອງລັດ ໃນເງື່ອນໄຂພັດທະນາເສດຖະກິດຕະຫຼາດກຳນົດທິດສັງຄົມນິຍົມ, ເຊື່ອມໂຍງສາກົນແລະການປະຕິວັດອຸດສາຫະກຳຄັ້ງທີ 4. ບົນພື້ນຖານນັ້ນ ວາງທັດສະນະ ເປົ້າໝາຍ ແລະທິດທາງສືບຕໍ່ຍູ້ແຮງການປ່ຽນແປງໃໝ່ການຈັດຕັ້ງ, ຍົກສູງຄຸນນະພາບຂອງການບໍລິການ ແລະ ປະສິດທິຜົນການເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ ຕິດກັບການຮັບປະກັນສະຖຽນລະພາບທາງການເມືອງ ສັງຄົມເວົ້າລວມ ແລະ ແຕ່ລະຂະແໜງການ ຂົງເຂດລະອຽດເວົ້າສະເພາະ; ອີງໃສ່ພາກຕົວຈິງແລະລະດັບການພັດທະນາຂອງປະເທດເຮົາເພື່ອກວດຄືນ ເພີ່ມເຕີມ ບູລະນະລະບົບບັນດາກົນໄກ ນະໂຍບາຍທີ່ມີລັກສະນະປະຕິບັດໄດ້ດີ, ໂດຍສະເພາະແມ່ນບັນດາກົນໄກ ນະໂຍບາຍໃໝ່ ທີ່ມີລັກສະນະບຸກທະລຸ.
ດ້ວຍເປົ້າໝາຍລວມຄື: “ປ່ຽນແປງໃໝ່ລະບົບບັນດາໜ່ວຍພາລະກິດບໍລິການຂອງລັດຢ່າງເປັນພື້ນຖານ ຮອບດ້ານແລະຄົບຊຸດ, ຮັບປະກັນຄວາມກະທັດລັດ, ມີໂຄງສ້າງທີ່ເໝາະສົມ, ມີຄວາມສາມາດເປັນເຈົ້າຕົນເອງ, ການຄຸ້ມຄອງກ້າວໜ້າ, ການເຄື່ອນໄຫວມີຄວາມສັກສິດແລະມີປະສິດທິຜົນ; ມີບົດບາດເປັນເຈົ້າພາທາງ, ຫຼັກແຫຼ່ງໃນຕະຫຼາດບໍລິການສາທາລະນະ; ສະໜອງການບໍລິການສາທາລະນະຂັ້ນພື້ນຖານແລະສຳຄັນ ທີ່ມີຄຸນນະພາບນັບມື້ນັບສູງ. ຫຼຸດຫົວເງື່ອນລົງ, ແກ້ໄຂສະພາບການມະຍິກມະຍ່ອຍ ກະແຈກກະຈາຍ ແລະຊ້ຳຊ້ອນກັນ; ປັບປຸງການຈັດພະນັກງານຕິດກັບການຈັດວາງໂຄງສ້າງຄືນໃໝ່, ຍົກສູງຄຸນນະພາບຂອງຖັນແຖວພະນັກງານ ລັດຖະກອນ. ຫຼຸດຜ່ອນອັດຕາສ່ວນ, ຍົກສູງປະສິດທິຜົນການໃຊ້ຈ່າຍງົບປະມານໃຫ້ໜ່ວຍພາລະກິດບໍລິການຂອງລັດ ເພື່ອຈັດວາງໂຄງສ້າງງົບປະມານຂອງລັດຄືນໃໝ່, ປະຕິຮູບເງິນເດືອນແລະເພີ່ມລາຍຮັບຂອງພະນັກງານ ລັດຖະກອນໃນໜ່ວຍພາລະກິດບໍລິການຂອງລັດ. ພັດທະນາຕະຫຼາດບໍລິການສາທາລະນະ ແລະ ດຶງດູດບັນດາພາກສ່ວນເສດຖະກິດໃຫ້ເຂົ້າຮ່ວມໃນການພັດທະນາການບໍລິການສາທາລະນະ”. ມະຕິໄດ້ກຳນົດກຸ່ມວຽກງານ, ວິທີແກ້ 8 ກຸ່ມທີ່ຕ້ອງຜັນຂະຫຍາຍຕາມເປົ້າໝາຍລວມເທິງນີ້ ໃນໄລຍະເວລາແຕ່ນີ້ຮອດປີ 2021 ແລະແຕ່ປີ 2025 ຮອດປີ 2030 ເພື່ອສືບຕໍ່ປະຕິບັດການປ່ຽນແປງໃໝ່ລະບົບການຈັດຕັ້ງແລະເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ, ໃນນັ້ນຕ້ອງເອົາໃຈໃສ່ບັນດາບັນຫາລຸ່ມນີ້:
ທີໜຶ່ງ, ຍູ້ແຮງວຽກງານໂຄສະນາ ເຜີຍແຜ່ມະຕິ ແນໃສ່ຍົກສູງຄວາມຮັບຮູ້, ສ້າງຄວາມເຫັນດີເຫັນພ້ອມໃນທຸກຂະແໜງການ, ທຸກສາຂາ, ທຸກໜ່ວຍພາລະກິດ ແລະ ທົ່ວສັງຄົມ, ປະກອບສ່ວນຍົກສູງຄຸນນະພາບ, ປະສິດທິຜົນການເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ, ຍູ້ແຮງການຫັນເປັນສັງຄົມຕໍ່ການບໍລິການສາທາລະນະ.
ທີສອງ, ສັບຊ້ອນ, ຈັດຕັ້ງບັນດາໜ່ວຍພາລະກິດບໍລິການຂອງລັດຄືນໃໝ່. ປັບປຸງບັນດາຂໍ້ກຳນົດຂອງກົດໝາຍກ່ຽວກັບເກນການຈຳແນກປະເພດ, ເງື່ອນໄຂສ້າງຕັ້ງ ລວມຕົວ ເຕົ້າໂຮມ ຍຸບເລີກບັນດາໜ່ວຍພາລະກິດບໍລິການຂອງລັດ ຕາມແຕ່ລະຂະແໜງການ ຂົງເຂດ. ບົນພື້ນຖານນັ້ນ, ສັບຊ້ອນ ຈັດຕັ້ງຄືນໃໝ່ໜ່ວຍພາລະກິດບໍລິການຂອງລັດໃນແຕ່ລະຂະແໜງການ, ແຕ່ລະຂົງເຂດ. ລະອຽດຄື:
- ສຳລັບການສຶກສາ-ການຝຶກອົບຮົມ: ການລວມຕົວ, ລວມກັນເຂົ້າເປັນໜຶ່ງ ຫຼືຍຸບເລີກມະຫາວິທະຍາໄລ, ໂຮງຮຽນ, ພື້ນຖານການຝຶກອົບຮົມ ທີ່ເຄື່ອນໄຫວບໍ່ມີປະສິດທິຜົນ, ທີ່ບໍ່ຈຳເປັນວ່າແຂວງໃດກໍ່ຕ້ອງມີມະຫາວິທະຍາໄລ, ສຸມໃສ່ກໍ່ສ້າງໂຮງຮຽນສ້າງຄູຈຸດໜັກບາງແຫ່ງ ເພື່ອກໍ່ສ້າງຖັນແຖວຄູອາຈານ ແລະ ພະນັກງານຄຸ້ມຄອງການສຶກສາ. ລັດສຸມໃສ່ລົງທຶນຕາມລວງເລິກ, ລົງທຶນກໍ່ສ້າງພື້ນຖານວັດຖຸ ແຫຼ່ງບຸກຄະລາກອນຄຸນນະພາບສູງ ໃຫ້ບັນດາມະຫາວິທະຍາໄລຂອງລັດ ທີ່ມີລະດັບພາກພື້ນແລະລະດັບໂລກ. ບັນດາໂຮງຮຽນທະຫານ ຕຳຫຼວດ ທີ່ພຽງແຕ່ປະຕິບັດໜ້າທີ່ ອົບຮົມສຶກສາກຳລັງຄົນ ໃຫ້ກອງກຳລັງປະກອບອາວຸດ. ລັດລວມສູມການລົງທຶນໃສ່ບາງໂຮງຮຽນອາຊີວະສຶກສາຄຸນນະພາບສູງ ແລະ ພື້ນຖານການສຶກສາວິຊາຊີບໃຫ້ບັນດາເປົ້າໝາຍພິເສດ ສອດຄ່ອງກັບຄວາມສາມາດລົງທຶນຂອງລັດ ແລະ ຄວາມສາມາດລະດົມແຫຼ່ງພະລັງຂອງສັງຄົມ.
- ສຳລັບຂົງເຂດສາທາລະນະສຸກ: ຈັດຕັ້ງບັນດາພື້ນຖານສາທາລະນະສຸກຕາມທິດຮອບດ້ານ, ຕໍ່ເນື່ອງ ແລະ ປະສົມປະສານຕາມ 3 ຂັ້ນ (ປິ່ນປົວບົວລະບັດຂັ້ນຕົ້ນ, ປິ່ນປົວບົວລະບັດຂັ້ນ 2, ປິ່ນປົວບົວລະບັດຂັ້ນ 3). ຈັດວາງຄືນໃໝ່ບັນດາອົງການທີ່ເຮັດວຽກງານກວດກາ, ກວດສອບ, ທົດສອບມາດຕະຖານ ໃຫ້ກາຍເປັນອົງການກວດກາຢາປົວພະຍາດ, ອາຫານ ແລະ ອຸປະກອນທາງການແພດ. ສຳເລັດການກໍ່ສ້າງສູນປ້ອງກັນແລະຄວບຄຸມພະຍາດ ພ້ອມກັບຂັ້ນເທິງຂອງພື້ນຖານ ເພື່ອຈັດຕັ້ງການລວມຕົວບັນດາອົງການ ໜ່ວຍງານທີ່ມີພາລະບົດບາດ ໜ້າທີ່ດຽວກັນ ແລະ ການເຄື່ອນໄຫວປະສານສົມທົບກັນ. ກວດຄືນ ຈັດວາງຫ້ອງກວດພະຍາດທ້ອງຖິ່ນຢ່າງສົມເຫດສົມຜົນ, ປະຕິບັດຢ່າງເປັນເອກະພາບກ່ຽວກັບຮູບແບບແຕ່ລະເມືອງມີສູນສາທາລະນະສຸກຫຼາຍພາລະບົດບາດ ພຽງແຫ່ງໜຶ່ງ (ຍົກເວັ້ນເມືອງທີ່ມີໂຮງໝໍລະດັບ II ຂຶ້ນໄປ), ຄຸ້ມຄອງໂດຍກົງຕໍ່ສຸກສາລາຂອງຕາແສງ ແລະຫ້ອງກວດພະຍາດໃນທ້ອງຖິ່ນ (ຖ້າຫາກມີ).
- ສຳລັບຂົງເຂດວິທະຍາສາດ-ເຕັກໂນໂລຊີ: ກວດຄືນ ຈັດວາງລະບົບອົງການວິທະຍາສາດ-ເຕັກໂນໂລຊີຄືນໃໝ່, ແກ້ໄຂຜ່ານຜ່າຄວາມທັບຊ້ອນ, ກະແຈກກະຈາຍ, ຊ້ຳຊ້ອນກັນທາງດ້ານພາລະບົດບາດ ໜ້າທີ່ ຂົງເຂດຄົ້ນຄວ້າ, ຕິດກັບຂະບວນວິວັດການຈັດວາງໂຄງສ້າງຂະແໜງການວິທະຍາສາດ ແລະເຕັກໂນໂລຊີ. ຄັດເລືອກເພື່ອລວມສູນການລົງທຶນໃຫ້ບາງອົງການຄົ້ນຄວ້າວິທະຍາສາດພື້ນຖານ ແລະ ວິທະຍາສາດປະຢຸກທີ່ບັນລຸລະດັບພາກພື້ນແລະລະດັບໂລກ.
- ສຳລັບຂົງເຂດຂໍ້ມູນແລະການສື່ສານ: ຍູ້ແຮງການປະຕິບັດແຜນກຳນົກການພັດທະນາແລະຄຸ້ມຄອງສື່ສິ່ງພິມຮອດປີ 2025 ທີ່ກົມການເມືອງສູນກາງພັກໄດ້ຮັບຮອງຜ່ານ. ກວດຄືນ, ຈັດວາງສັບຊ້ອນ, ປັບປຸງບູລະນະຮູບແບບການຈັດຕັ້ງ ແລະເຄື່ອນໄຫວຂອງບັນດາໜ່ວຍພາລະກິດບໍລິການທີ່ຂຶ້ນກັບອົງການສູນກາງ, ທ້ອງຖິ່ນຕາມທິດກະທັດລັດ, ຍົກສູງກຳລັງຄວາມສາມາດເຄື່ອນໄຫວ, ຮັບປະກັນລັກສະນະເປັນເອກະພາບໃນການຄຸ້ມຄອງ, ຊີ້ນຳ, ດຳເນີນງານກ່ຽວກັບຂໍ້ມູນແລະການສື່ສານ.
- ສຳລັບພາລະກິດບໍລິການເສດຖະກິດ ແລະພາລະກິດອື່ນ: ຫັນປ່ຽນໜ່ວຍພາລະກິດບໍລິການເສດຖະກິດແລະພາລະກິດອື່ນທີ່ມີເງື່ອນໄຂພຽງພໍເປັນບໍລິສັດຫຸ້ນສ່ວນ. ຍຸບເລີກບັນດາໜ່ວຍພາລະກິດບໍລິການເສດຖະກິດທີ່ເຄື່ອນໄຫວບໍ່ມີປະສິດທິຜົນ.
- ສຳລັບການອຸປະຖຳທາງສັງຄົມ, ເບິ່ງແຍງດູແລຜູ້ມີຄຸນງາມຄວາມດີຕໍ່ຊາດ: ຈັດຕັ້ງປັບປຸງບັນດາສະຖານທີ່ສັງຄົມສົງເຄາະ ຕາມທິດເບິ່ງແຍງຟື້ນຟູຄວາມສາມາດເຄື່ອນໄຫວຂອງຄົນພິການ, ຊ່ວຍເຫຼືອກຸ່ມຄົນທີ່ຕ້ອງອີງໃສ່ປະຊາຄົມ. ພັດທະນາບັນດາສູນບຳລຸງລ້ຽງ, ເບິ່ງແຍງບົວລະບັດໃຫ້ຜູ້ທີ່ມີຄຸນງາມຄວາມດີຕໍ່ຊາດ ຢ່າງສອດຄ່ອງກັບເງື່ອນໄຂພັດທະນາເສດຖະກິດ-ສັງຄົມຂອງປະເທດ. ລວມບັນດາສູນປະຊາສົງເຄາະທີ່ມີພາລະໜ້າທີ່ຄ້າຍຄືກັນເຂົ້າເປັນສູນປະຊາສົງເຄາະທີ່ມີຫຼາຍພາລະບົດບາດ.
- ສຳລັບຂົງເຂດກະສິກຳແລະພັດທະນາຊົນນະບົດ: ຈັດວາງຄືນໃໝ່, ຫຼຸດຜ່ອນຈຳນວນຫົວເງື່ອນ ແລະຍົກສູງປະສິດທິຜົນການເຄື່ອນໄຫວຂອງບັນດາໜ່ວຍພາລະກິດບໍລະການ. ລວມຕົວສູນລ້ຽງສັດແລະສັດຕະວະແພດ, ສູນປູກຝັງແລະປ້ອງກັນພືດ, ສູນສົ່ງເສີມການກະເສດ ສົ່ງເສີມການລ້ຽງສັດນ້ຳ,... ຂັ້ນເມືອງເຂົ້າເປັນສູນບໍລິການດ້ານການກະສິກຳ ສັງກັດຄະນະກຳມະການປະຊາຊົນຂັ້ນເມືອງ. ກວດຄືນ, ຈັດວາງຄືນໃໝ່, ປັບປຸງບູລະນະບັນດາຄະນະຄຸ້ມຄອງປ່າປ້ອງກັນ ຕາມທິດກະທັດລັດ, ມີປະສິດທິຜົນ. ຍົກຍ້າຍບັນດາສູນພັດທະນາທີ່ດິນມາໄປໃຫ້ຄະນະກຳມະການປະຊາຊົນເມືອງເປັນຜູ້ຄຸ້ມຄອງ.
- ຄົ້ນຄວ້າການລວມຕົວພື້ນຖານການຝຶກອົບຮົມກ່ຽວກັບທິດສະດີການເມືອງຂອງພັກ ເຂົ້າກັບພື້ນຖານການຝຶກອົບຮົມກ່ຽວກັບການຄຸ້ມຄອງບໍລິຫານຢູ່ທ້ອງຖິ່ນ ຕາມທິດປັບປຸງການຈັດຕັ້ງກົງຈັກໃຫ້ກະທັດລັດເບົາບາງ, ສ້າງຄວາມເປັນເອກະພາບ ແລະ ການເຊື່ອມຕໍ່ລະຫວ່າງຂົງເຂດພາກສ່ວນ, ຍົກສູງຄຸນນະພາບ ແລະປະສິດທິຜົນຂອງການເຄື່ອນໄຫວສຶກສາອົບຮົມພະນັກງານໃຫ້ລະບົບການເມືອງ.
ທີສາມ, ຄຸ້ມຄອງການບັນຈຸບຸກຄະລາກອນແລະຍົກສູງຄຸນນະພາບຂອງແຫຼ່ງບຸກຄະລາກອນ. ປ່ຽນແປງໃໝ່ກົນໄກການກຳນົດແລະການບັນຈຸບຸກຄະລາກອນ ຕາມທິດຄຸ້ມຄອງ ຕິດຕາມກວດກາຢ່າງແໜ້ນແຟ້ນ ຕໍ່ການບັນຈຸບຸກຄະລາກອນຂອງບັນດາໜ່ວຍພາລະກິດບໍລິການຂອງລັດ ໂດຍງົບປະມານຂອງລັດຮັບປະກັນຄ່າໃຊ້ຈ່າຍປະຈຳທັງໝົດ ຫຼືຮັບປະກັນຄ່າໃຊ້ຈ່າຍປະຈຳສ່ວນໜຶ່ງ; ຍູ້ແຮງການທົດລອງຈັດຕັ້ງການສອບເສັງ ແລະການຈ້າງຜູ້ບໍລິຫານຢູ່ບັນດາໜ່ວຍພາລະກິດບໍລິການຂອງລັດ. ປະຕິບັດລະບອບສັນຍາກັບພະນັກງານໃນໄລຍະເວລາທີ່ແນ່ນອນ ສຳລັບກໍລະນີການຮັບສະໝັກງານໃໝ່ (ຍົກເວັ້ນບັນດາໜ່ວຍພາລະກິດບໍລິການຂອງລັດຢູ່ເຂດຫ່າງໄກສອກຫຼີກ, ເຂດທີ່ເງື່ອນໄຂເສດຖະກິດ-ສັງຄົມມີຄວາມຫຍຸ້ງຍາກຫຼາຍ). ບໍ່ປະຕິບັດລະບອບລັດຖະກອນໃນໜ່ວຍພາລະກິດບໍລິການຂອງລັດ (ຍົກເວັ້ນໜ່ວຍງານຮັບໃຊ້ວຽກງານທາງການເມືອງ ແລະ ຮັບໃຊ້ການຄຸ້ມຄອງບໍລິຫານຂອງລັດ). ປະຕິບັດຢ່າງເຂັ້ມງວດການປະເມີນແລະການຈັດປະເພດລັດຖະກອນປະຈຳປີ ຕາມຂໍ້ບັງຄັບປະຈຸບັນ ເພື່ອໃຫ້ຜູ້ບໍ່ສຳເລັດໜ້າທີ່ໃນເວລາ 2 ປີຕິດຕໍ່ກັນ ອອກຈາກຖັນແຖວລັດຖະກອນ. ການຈັດຕັ້ງການແບ່ງປະເພດລັດຖະກອນອີງຕາມທີ່ຕັ້ງວຽກງານ ແລະ ການຈັດວາງ ສັບຊ້ອນໂຄງສ້າງລັດຖະກອນຕາມທິດຕຳແໜ່ງວິຊາຊີບ, ວິຊາສະເພາະ ກວມອັດຕາສ່ວນໜ້ອຍສຸດແມ່ນ 65%.
ປ່ຽນແປງໃໝ່ກົນໄກ, ແບບວິທີການຮັບເອົາ ນຳໃຊ້ ແລະ ຄຸ້ມຄອງລັດຖະກອນ (ກວມທັງພະນັກງານຄຸ້ມຄອງ). ມີນະໂຍບາຍດຶງດູດເອົາຜູ້ທີ່ມີຄວາມເກັ່ງກ້າສາມາດ, ດຶງດູດລັດຖະກອນທີ່ມີວິຊາຊີບ ວິຊາສະເພາະເກັ່ງ ເຂົ້າເຮັດວຽກໃນໜ່ວຍພາລະກິດບໍລິການຂອງລັດ. ປະຕິບັດການຝຶກອົບຮົມຊ້ຳ, ໃຫ້ການຊ່ວຍເຫຼືອທີ່ເໝາະສົມ ສຳລັບລັດຖະກອນແລະຜູ້ອອກແຮງງານທີ່ວ່າງງານຍ້ອນການລວມຕົວ ຍຸບເລີກ ຫຼືປ່ຽນເປັນໜ່ວຍບໍລິການນອກພາກລັດ.
ທີສີ່, ຍູ້ແຮງການສະໜອງບໍລິການສາທາລະນະຕາມກົນໄກຕະຫຼາດ, ສົ່ງເສີມການຫັນເປັນສັງຄົມຕໍ່ການບໍລິການສາທາລະນະ. ກວດຄືນ, ປັບປຸງເພີ່ມເຕີມບັນດາກົນໄກ ນະໂຍບາຍສ້າງເງື່ອນໄຂຍູ້ແຮງການສະໜອງບໍລິການສາທາລະນະຕາມກົນໄກຕະຫຼາດ ແລະ ສົ່ງເສີມການຫັນເປັນສັງຄົມຕໍ່ການສະໜອງບໍລິການສາທາລະນະ. ຫັນປ່ຽນບັນດາໜ່ວຍພາລະກິດບໍລິການຂອງລັດທີ່ມີເງື່ອນໄຂພຽງພໍ ເປັນບໍລິສັດຫຸ້ນສ່ວນ. ບໍ່ແຍກ, ຍົກຍ້າຍພື້ນຖານການສຶກສາ ຝຶກອົບຮົມວິຊາຊີບ, ພື້ນຖານການກວດສຸຂະພາບແລະປົວພະຍາດຢູ່ໃນກຸ່ມເສດຖະກິດ ສະຫະບໍລິສັດຂອງລັດ ໃນເວລາທີ່ບັນດາກຸ່ມແລະບໍລິສັດເຫຼົ່ານັ້ນກຳລັງປະຕິບັດການຫັນເປັນຫຸ້ນສ່ວນ.
ຍູ້ແຮງການປະຕິບັດກົນໄກເປັນເຈົ້າຕົນເອງ, ຫັນເປັນສັງຄົມ, ກ່ອນອື່ນໝົດແມ່ນບັນດາພື້ນຖານການສຶກສາມະຫາວິທະຍາໄລ, ອາຊີວະສຶກສາ ແລະ ບັນດາພື້ນຖານສາທາລະນະສຸກ, ອົງການວິທະຍາສາດແລະເຕັກໂນໂລຊີຢູ່ໃນເຂດ ພື້ນທີ່ທີ່ມີຄວາມສາມາດຫັນເປັນສັງຄົມສູງ.
ສົ່ງເສີມການສ້າງຕັ້ງບັນດາໜ່ວຍບໍລິການນອກພາກລັດ, ໂດຍສະເພາະແມ່ນນຂົງເຂດການສຶກສາແລະຝຶກອົບຮົມ, ອາຊີວະສຶກສາ, ສາທາລະນະສຸກ, ວິທະຍາສາດແລະເຕັກໂນໂລຊີ. ມີກົນໄກ, ນະໂຍບາຍສ້າງເງື່ອນໄຂອຳນວຍຄວາມສະດວກໃຫ້ແກ່ການສ້າງຕັ້ງວິສາຫະກິດທີ່ມີຫຼາຍເຈົ້າຂອງກຳມະສິດ ຢູ່ໃນບັນດາສະຖາບັນຄົ້ນຄວ້າວິທະຍາສາດ, ມະຫາວິທະຍາໄລ ເພື່ອແນໃສ່ປະຕິບັດການເຄື່ອນໄຫວປະຢຸກ ຜັນຂະຫຍາຍ ຫັນຜົນຂອງການຄົ້ນຄວ້າເປັນສິນຄ້າ ແລະ ສະໜອງການບໍລິການສາທາລະນະ. ເພີ່ມທະວີການເຊື່ອມຕໍ່ລະຫວ່າງສະຖາບັນການສຶກສາວິຊາຊີບ ກັບວິສາຫະກິດ ຕາມທິດສົ່ງເສີມໃຫ້ວິສາຫະກິດສ້າງຕັ້ງ ພັດທະນາພື້ນຖານການສຶກສາວິຊາຊີບ ເພື່ອຕອບສະໜອງຄວາມຕ້ອງການຂອງວິສາຫະກິດແລະຂອງຕະຫຼາດແຮງງານ.
ມີນະໂຍບາຍທີ່ສະດວກດີ ເພື່ອໃຫ້ອົງການວິທະຍາສາດແລະເຕັກໂນໂລຊີຂອງລັດ ມີສິດເປັນເຈົ້າຂອງຕໍ່ຜົນຂອງການຄົ້ນຄວ້າວິທະຍາສາດທີ່ໃຊ້ງົບປະມານແຫ່ງລັດ ແລະ ມີກົນໄກແຈກຢາຍຜົນປະໂຫຍດດັ່ງກ່າວຢ່າງສົມເຫດສົມຜົນ, ສ້າງເງື່ອນໄຂແລະຊຸກຍູ້ຂະບວນວິວັດການຫັນຜົນຂອງການຄົ້ນຄວ້າເປັນສິນຄ້າໃນຕະຫຼາດ.
ທີຫ້າ, ຍົກສູງຄວາມສາມາດໃນການຈັດການຂອງໜ່ວຍພາລະກິດບໍລິການຂອງລັດ. ປ່ຽນແຜງໃໝ່ແບບວິທີການຄຸ້ມຄອງ, ຍົກສູງຄວາມສາມາດຈັດການໜ່ວຍງານ. ກວດຄືນ, ປັບປຸງບູລະນະໂຄງສ້າງການຈັດຕັ້ງກົງຈັກພາຍໃນແຕ່ລະໜ່ວຍງານ, ຍູ້ແຮງການປະຢຸກໃຊ້ເຕັກໂນໂລຊີຂໍ້ມູນຂ່າວສານ ແລະວິທະຍາສາດ-ເຕັກໂນໂລຊີທີ່ທັນສະໄໝ, ນຳໃຊ້ບັນດາມາດຕະຖານ, ບັນທັດຖານການຄຸ້ມຄອງສາກົນ. ຍົກສູງຄຸນນະພາບການຄຸ້ມຄອງການເງິນ, ຊັບສິນສາມາລະນະຂອງໜ່ວຍງານ. ປະກາດໃຊ້ກົດລະບຽບກ່ຽວກັບການຄຸ້ມຄອງການເງິນ, ຊັບສິນສາມາລະນະ, ກຳນົດແຈ້ງສິດອຳນາດ, ຄວາມຮັບຜິດຊອບຂອງແຕ່ລະພາກສ່ວນ, ບຸກຄົນ, ໂດຍສະເພາະແມ່ນຄວາມຮັບຜິດຊອບຂອງຜູ້ເປັນຫົວໜ້າ. ປັບປຸງລະບົບການບັນຊີ, ປະຕິບັດລະບອບກວດສອບ, ກວດກາ, ຮັບປະກັນຄວາມເປີດເຜີຍ ໂປ່ງໃສໃນການເຄື່ອນໄຫວທາງດ້ານການເງິນຂອງໜ່ວຍພາລະກິດບໍລິການຂອງລັດ.
ທີຫົກ, ປັບປຸງບູລະນະກົນໄກການເງິນ. ປັບປຸງບູລະນະກົດໝາຍກ່ຽວກັບກົນໄກເປັນເຈົ້າຕົນເອງ ສຳລັບບັນດາໜ່ວຍພາລະກິດບໍລິການຂອງລັດທີ່ຂຶ້ນກັບບັນດາຂະແໜງການ ຂົງເຂດ ບົນພື້ນຖານລະດັບເປັນເຈົ້າຕົນເອງທາງດ້ານການເງິນ, ເພີ່ມທະວີການແບ່ງຂັ້ນ ແລະ ເພີ່ມລັກສະນະເປັນເຈົ້າການໃຫ້ບັນດາໜ່ວຍພາລະກິດບໍລິການຂອງລັດ. ມີກົນໄກການເງິນທີ່ສອດຄ່ອງເພື່ອລະດົມທຸກແຫຼ່ງພະລັງສັງຄົມໃຫ້ແກ່ການລົງທຶນເຂົ້າໃນຂົງເຂດບໍລິການສາທາລະນະ, ໂດຍສະເພາະໃຫ້ການສຶກສາແລະສາທາລະນະສຸກ, ນັບທັງຮູບການຮ່ວມມືພາກລັດ-ເອກະຊົນ, ຮ່ວມທຸລະກິດ, ເຊື່ອມໂຍງ.
ປ່ຽນແປງໃໝ່ກົນໄກຈັດສັນຊັບພະຍາກອນ, ການຄຸ້ມຄອງແລະຈັດສັນງົບປະມານແຫ່ງລັດ. ງົບປະມານແຫ່ງລັດຮັບປະກັນການລົງທຶນໃຫ້ແກ່ການບໍລິການສາທາລະນະພື້ນຖານທີ່ຈຳເປັນ ແລະ ໃຫ້ບັນດາໜ່ວຍພາລະກິດບໍລິການຂອງລັດຢູ່ເຂດຫ່າງໄກສອກຫຼີກ, ເຂດຊົນເຜົ່າສ່ວນນ້ອຍ. ງົບປະມານແຫ່ງລັດຫັນປ່ຽນຈາກການສະໜັບສະໜູນບັນດາໜ່ວຍ ພາລະກິດບໍລິການຂອງລັດ ມາເປັນການສະໜັບສະໜູນໂດຍກົງຕໍ່ຜູ້ທຸກຍາກ, ຜູ້ທີ່ໄດ້ຮັບຜົນປະໂຫຍດນະໂຍບາຍໃນເວລາທີ່ໃຊ້ບໍລິການສາທາລະນະພື້ນຖານທີ່ຈຳເປັນ; ຫັນປ່ຽນຈາກການສະໜັບສະໜູນຕາມກົນໄກການແຈກຈ່າຍສະເລ່ຍ ມາເປັນກົນໄກລັດສັ່ງຊື້, ມອບໜ້າທີ່ສະໜອງການບໍລິການສາທາລະນະ ອີງໃສ່ຄຸນນະພາບຂອງສົ້ນອອກ ຫຼືການປະມູນສຳລັບການສະໜອງບໍລິການສາທາລະນະ. ປະຕິບັດກົນໄກມອບທຶນ, ຊັບສິນໃຫ້ໜ່ວຍພາລະກິດບໍລິການຂອງລັດ; ກໍ່ສ້າງລະບົບຂໍ້ມູນຂ່າວສານກ່ຽວກັບການເງິນແລະຊັບສິນສາທາລະນະຂອງໜ່ວຍພາລະກິດບໍລິການຂອງລັດໃນທົ່ວປະເທດ.
ແບ່ງປະເພດໜ່ວຍພາລະກິດບໍລິການຂອງລັດຕາມລະດັບເປັນເຈົ້າຕົນເອງທີ່ຕ່າງກັນທາງດ້ານການເງິນ. ບັນດາໜ່ວຍພາລະກິດບໍລິການຂອງລັດໄດ້ຮັບມອບສິດເປັນເຈົ້າຕົນເອງທາງການເງິນເປັນປົກກະຕິ ໃນເວລາແຕ່ 3 ປີເຖິງ 5 ປີ ຕາມແຜນການລາຍຮັບ-ລາຍຈ່າຍການເງິນທີ່ໄດ້ຮັບການອະນຸມັດໂດຍອົງການທີ່ມີສິດອຳນາດ. ສຳລັບບັນດາໜ່ວຍງານທີ່ໄດ້ຮັບທຶນຈາກລັດຮັບປະກັນການດຳເນີນງານນັ້ນ, ຕ້ອງຍູ້ແຮງການປະຕິບັດກົນໄກມອບເໝົາການໃຊ້ຈ່າຍ. ກວດຄືນຂໍ້ກຳນົດຕ່າງໆກ່ຽວກັບພາສີ ແນໃສ່ສົ່ງເສີມຄວາມເປັນເຈົ້າຕົນເອງທາງການເງິນ ແລະ ມີການສະສົມເພື່ອລົງທຶນ. ມີກົນໄກ ນະໂຍບາຍທີ່ເຂັ້ມແຂງພຽງພໍເພື່ອສ້າງເງື່ອນໄຂອຳນວຍຄວາມສະດວກ, ສົ່ງເສີມການປັບປຸງການຈັດສັນພະນັກງານ, ຈັດລັດຖະກອນບາງຄົນເຂົ້າໃນພາກສ່ວນລົດຂະໜາດການບັນຈຸພະນັກງານ.
ທີເຈັດ, ຍົກສູງຄວາມສັກສິດແລະປະສິດທິຜົນຂອງການຄຸ້ມຄອງລັດ. ປັບປຸງເພີ່ມເຕີມກົດໝາຍກ່ຽວກັບລັດຖະກອນ, ເຈົ້າໜ້ານທີ, ຖັນແຖວຄູອາຈານ ແລະ ກົດໝາຍທີ່ກ່ຽວຂ້ອງ. ຍູ້ແຮງການແບ່ງຂັ້ນ, ມອບສິດເປັນເຈົ້າຕົນເອງໃຫ້ບັນດາໜ່ວຍພາລະກິດບໍລິການຂອງລັດ ຕາມທິດກຳນົດແຈ້ງການຄຸ້ມຄອງບໍລິຫານລັດ ກັບການຈັດການຄຸ້ມຄອງໜ່ວຍພາລະກິດບໍລິການຂອງລັດ ແລະ ການສະໜອງບໍລິການສາທາລະນະ. ກວດຄືນ, ບູລະນະແຜນແມ່ບົດກຳນົດທິດເຄືອຂ່າຍບັນດາໜ່ວຍພາລະກິດບໍລິການຂອງລັດ ຕິດກັບແຜນແມ່ບົດການພັດທະນາເສດຖະກິດ-ສັງຄົມຂອງປະເທດ ແລະ ຂອງແຕ່ລະທ້ອງຖິ່ນ; ຫັນປ່ຽນຈາກການວາງແຜນກຳນົດຕາມໜ່ວຍບໍລິຫານ ມາເປັນການວາງແຜນກຳນົດຕາມຂະແໜງການ ຂົງເຂດ, ຄວາມຕ້ອງການຂອງສັງຄົມແລະຂອງຕະຫຼາດ. ປະກາດໃຊ້ບັນທັດຖານທາງເສດຖະກິດ-ເຕັກນິກ ສຳລັບການບໍລິການສາທາລະນະແຕ່ລະປະເພດ; ເກນກຳນົດການຈຳແນກປະເພດໜ່ວຍພາລະກິດບໍລິການຂອງລັດ; ເກນກຳນົດການປະເມີນຜົນການປະຕິບັດໜ້າທີ່ ແລະ ຄຸນນະພາບບໍລິການຂອງໜ່ວຍພາລະກິດບໍລິການຂອງລັດຕາມຂະແໜງການ ຂົງເຂດ; ລະບົບມາດຕະຖານຕຳແໜ່ງຂອງບຸກຄົນທີ່ເຮັດວຽກຢູ່ໃນໜ່ວຍພາລະກິດບໍລິການຂອງລັດ; ສິດອຳນາດ, ຄວາມຮັບຜິດຊອບຂອງຫົວໜ້າໃນການຄຸ້ມຄອງ ຈັດການໜ່ວຍພາລະກິດບໍລິການຂອງລັດ, ກົນໄກຕິດຕາມ ກວດກາ ກວດສອບຄວາມຮັບຜິດຊອບຂອງຜູ້ເປັນຫົວໜ້າ. ເອົາຜົນຂອງການຈັດສັນກົງຈັກ ລົດການບັນຈຸພະນັກງານປະຈຳປີ ເປັນໜຶ່ງໃນບັນດາເກນກຳນົດສຳລັບການປະເມີນຜົນ, ຈັດອັນດັບຜົນງານ ຂອງຜູ້ນຳໜ້າຄະນະພັກ, ຫົວໜ້າໜ່ວຍພາລະກິດບໍລິການຂອງລັດ.
ເພີ່ມທະວີການສົມທົບລະຫວ່າງອົງການຄຸ້ມຄອງສະເພາະຂະແໜງການ ກັບອົງການຄຸ້ມຄອງລັດກ່ຽວກັບການລົງທຶນ, ການເງິນຂັ້ນຕ່າງໆ ໃນການຄຸ້ມຄອງງົບປະມານຂອງລັດທີ່ຈ່າຍໃຫ້ພາລະກິດການບໍລິການ, ຍົກສູງປະສິດທິຜົນການນຳໃຊ້ງົບປະມານຂອງລັດ, ຫຼີກລ່ຽງການຊ້ຳຊ້ອນ, ໃຊ້ຈ່າຍຟຸມເຟືອຍ.
ທີແປດ, ເພີ່ມທະວີບົດບາດນຳພາຂອງພັກ, ເສີມຂະຫຍາຍບົດບາດຂອງປະຊາຊົນ, ແນວໂຮມປະເທດຊາດ ແລະ ບັນດາອົງຄະນະການເມືອງ-ສັງຄົມ. ຄະນະພັກແລະອົງການຈັດຕັ້ງພັກຂັ້ນຕ່າງໆຕ້ອງເອົາໃຈໃສ່ເປັນປະຈຳເຖິງການນຳພາການຈັດຕັ້ງ ແລະ ການເຄື່ອນໄຫວ ຂອງບັນດາໜ່ວຍພາລະກິດບໍລິການຂອງລັດ. ປະກາດໃຊ້ກົດລະບຽບກ່ຽວກັບບົດບາດແລະພາລະໜ້າທີ່ນຳພາຂອງຄະນະພັກ, ອົງການຈັດຕັ້ງພັກຢູ່ໃນໜ່ວຍພາລະກິດບໍລິການຂອງລັດ. ເສີມຂະຫຍາຍບົດບາດຂອງປະຊາຊົນ, ແນວໂຮມປະເທດຊາດ ແລະ ບັນດາອົງຄະນະການເມືອງ-ສັງຄົມ ໃນການຕິດຕາມກວດກາ, ວິຈານສັງຄົມຕໍ່ການຈັດຕັ້ງ ແລະການເຄື່ອນໄຫວຂອງບັນດາໜ່ວຍພາລະກິດບໍລິການຂອງລັດ./.
ໂດຍ ສຈ, ປອ, ເວືອງດິ່ງເຫວ້
ກຳມະການກົມການເມືອງ, ຮອງນາຍົກລັດຖະມົນຕີ
--------------------
ບົດນີ້ໄດ້ລົງພິມໃນວາລະສານກອມມູນິດ ສະບັບທີ 903 (ເດືອນມັງກອນ 2018)
(1), (2), (3) ພັກກອມມູນິດຫວຽດນາມ, ເອກະສານກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XII, ຫ້ອງການສູນກາງພັກ, ຮ່າໂນ້ຍ, 2016, ໜ້າ 107, 276, 277.


text: ກົມສິລະປະການສະແດງ ກະຊວງຖະແຫຼງຂ່າວ, ວັດທະ ນະທຳ ແລະ ທ່ອງທ່ຽວ (ຖວທ) ໄດ້ຈັດກອງປະຊຸມເຜີຍແຜ່ກົດ ໝາຍວ່າດ້ວຍສິລະປະການ ສະແດງຂຶ້ນເມື່ອວັນທີ 9 ກຸມ ພາ ຜ່ານມານີ້ ທີ່ຫໍວັດທະນະ ທຳແຫ່ງຊາດ ໂດຍການເປັນ ປະທານຂອງທ່ານ ບົວເງິນ ຊາພູວົງ ຮອງລັດຖະມົນຕີ ກະ ຊວງຖະແຫຼງຂ່າວ, ວັດທະນາ ທຳ ແລະ ທ່ອງທ່ຽວ ມີບັນດາ ຫົວໜ້າກົມ, ຮອງກົມ, ຫົວໜ້າ ພະແນກ ຖວທ ແຂວງ, ນະຄອນ ຫຼວງວຽງຈັນ, ພາກສ່ວນທີ່ກ່ຽວ ຂ້ອງ ແລະ ພະນັກງານອ້ອມ ຂ້າງກະຊວງ ຖວທ ເຂົ້າຮ່ວມ ຮັບຟັງຢ່າງພ້ອມພຽງ. ໃນພິທີທ່ານ ບົວເງິນ ຊາ ພູວົງ ໄດ້ໃຫ້ກຽດເຜີຍແຜ່ກົດ ໝາຍດັ່ງກ່າວໂດຍໄດ້ຍົກໃຫ້ ເຫັນສະພາບການຕົວຈິງໃນ ເຄື່ອນໄຫວວຽກງານສິລະປະ ການສະແດງໃນໄລຍະທີ່ຜ່ານ ມາ, ເຫດຜົນ ແລະ ຄວາມຈຳ ເປັນໃນການສ້າງກົດໝາຍວ່າ ດ້ວຍສິລະປະການສະແດງ, ສະພາບການສ້າງກົດໝາຍວ່າ ດ້ວຍສິລະປະການສະແດງ, ໂຄງປະກອບ ແລະ ເນື້ອໃນຕົ້ນ ຕໍຂອງຮ່າງກົດໝາຍວ່າດ້ວຍ ສິລະປະການສະແດງ, ກົດ ໝາຍດັ່ງກ່າວ ໄດ້ກຳນົດຫຼັກ ການ, ລະບຽບການ ແລະ ມາດ ຕະການກ່ຽວກັບການຄຸ້ມຄອງ ຕິດຕາມກວດກາການຈັດຕັ້ງ, ການເຄື່ອນໄຫວວຽກງານສິລະ ປະການສະແດງ ເພື່ອຮັບປະ ກັນໃຫ້ວຽກງານດັ່ງກ່າວ ມີຄຸນ ນະພາບ ແລະ ເຂັ້ມແຂງແນ ໃສ່ເສີມຂະຫຍາຍສິດເປັນເຈົ້າ ຂອງປະຊາຊົນລາວບັນດາເຜົ່າ ເຂົ້າໃນການຟື້ນຟູ, ອານຸລັກ, ພັດທະນາ, ເຜີຍແຜ່, ຊົມໃຊ້ ສິລະປະວັດທະນະທຳທີ່ມີລັກ ສະນະຊາດ, ກ້າວໜ້າ, ມະ ຫາຊົນ, ສະກັດກັ້ນປາກົດການ ຫຍໍ້ທໍ້ທາງດ້ານສິລະປະວັດທະ ນະທຳໃນສັງຄົມ, ສາມາດ ເຊື່ອມໂຍງກັບພາກພື້ນ ແລະ ສາກົນ, ປະກອບສ່ວນເຂົ້າໃນ ພາລະກິດປົກປັກຮັກສາ ແລະ ພັດທະນາປະເທດຊາດ, ກົດ ໝາຍສະບັບນີ້ປະກອບມີ 10 ພາກ, 74 ມາດຕາ. ຈາກນັ້ນ, ບັນດາຜູ້ເຂົ້າຮ່ວມຍັງໄດ້ປະ ກອບຄຳຄິດຄຳເຫັນ ໃສ່ກົດ ໝາຍດັ່ງກ່າວ ເພື່ອເຮັດໃຫ້ມີ ເນື້ອໃນຄົບຖ້ວນ, ກະທັດຮັດ ແລະ ຮັດກຸມ ແນໃສ່ເພື່ອກ້າວ ໄປເຖິງການຈັດຕັ້ງປະຕິບັດ ໃຫ້ ມີຄວາມຖືກຕ້ອງ ແລະ ສອດ ຄ່ອງກັບສະພາບຄວາມເປັນ ຈິງ.


text:
ຜູ້ຕາງຫນ້າສະພາແຫ່ງຊາດອາເມລິກາຊຸດທີ115ໃຫ້ຄຳໝັ້ນສັນຍາຮ່ວມມືເພື່ອແນໃສ່ຊຸກຍູ້ການພົວພັນກັບຫວຽດນາມ
ທ່ານ ຟ້າມກວາງວີງ, ເອກອັກຄະລັດຖະທູດຫວຽດນາມ ປະຈຳ
ອາເມລິກາກ່າວຄຳເຫັນທີ່ການພົບປະ
ພາບ:TTXVN
ວັນທີ 10/2, ເນ່ື່ອງໃນໂອກາດປີໃຫມ່ປະຈຳຊາດ ສະຖານທູດຫວຽດນາມ ຢູ່ ອາເມລິກາ ໄດ້ຈັດຕັ້ງການພົບປະກັບຜູ້ທີ່ປືກສາ, ຜູ້ຊ່ວຍວຽກຂອງບັນດາຫ້ອງການ, ກຳມາທິການຫລັກແຫລ່ງໃນສະພາຕ່ຳ ແລະ ສະພາສູງ ອາເມລິກາ ຊຸດໃຫມ່ ກ່ຽວຂ້ອງເຖິງວິວັດການວາງແຜນກຳນົດນະໂຍບາຍການຕ່າງປະເທດຂອງອາເມລິກາ, ການພົວພັນກັບ ອາຊີ ແລະ ຫວຽດນາມ. ທີ່ການພົບປະ, ທ່ານ ຟ້າມກວາງວີງ, ເອກອັກຄະລັດຖະທູດຫວຽດນາມ ປະຈຳ ອາເມລິກາ ໄດ້ສະແດງຄວາມຂອບອົກຂອບໃຈ ແລະ ຕີລາຄາບົດບາດຂອງບັນດາຜູ້ຊ່ວຍວຽກ, ແມ່ນຂົວຕໍ່ ແລະ ປະກອບສ່ວນສຳຄັນເຂົ້າໃນການຊຸກຍູ້ການພົວພັນຄູ່ຮ່ວມມືຮອບດ້ານ ຫວຽດນາມ - ອາເມລິກາ ໃນທຸກຂົງເຂດໃນໄລຍະຜ່ານມາ. ທ່ານເອກອັກຄະລັດຖະທູດ ຟ້າມກວາງວີງ ຢືນຢັນ: ຫວຽດນາມ ຖືການຊຸກຍູ້ການພົວພັນກັບອຳນາດການປົກຄອງ ແລະ ສະພາແຫ່ງຊາດໃຫມ່ຂອງ ອາເມລິກາ ເປັນສຳຄັນ, ຈະສືບຕໍ່ຮ່ວມມື, ສູ້ຊົນພັດທະນາການພົວພັນຄູ່ຮ່ວມມືຮອບດ້ານ ຫວຽດນາມ - ອາເມລິກາ ຕາມທິດແທດຈິງ, ມີປະສິດທິຜົນ, ສະຖຽນລະພາບ, ຍາວນານ, ຊຸກຍູ້ການແລກປ່ຽນບັນດາການຢ້ຽມຢາມຂັ້ນສູງລະຫວ່າງສອງປະເທດ. ຫວຽດນາມ ປາດຖະຫນາຢາກອຳນາດການປົກຄອງ, ສະພາແຫ່ງຊາດ ແລະ ບັນດາວິສາຫະກິດ ອາເມລິກາ ຕັ້ງຫນ້າເຂົ້າຮ່ວມ, ປະກອບສ່ວນ ໃຫ້ແກ່ ຜົນສຳເລັດ ຂອງບັນດາກອງປະຊຸມ APEC ໃນປີ 2017. ການນຳຫວຽດນາມ ໄດ້ເຊື້ອເຊີນ ແລະ ລໍຖ້າປະທານາທິບໍດີ ອາເມລິກາ Donald Trump ຈະເຂົ້າຮ່ວມກອງປະຊຸມສຸດຍອດ APEC ໃນເດືອນ 11/2017 ແລະ ຢ້ຽມຢາມຫວຽດນາມ ໃນໂອກາດນັ້ນ.
ທີ່ການພົບປະ, ບັນດາຜູ້ທີ່ປຶກສາ, ຜູ້ຊ່ວຍວຽກ ຕີລາຄາສູງກິດຈະການປ່ຽນແປງໃຫມ່ ແລະ ບົດບາດຂອງຫວຽດນາມ ໃນພາກພື້ນ ແລະ ຢືນຢັນ:ຈະສືບຕໍ່ຮ່ວມມືກັບສະຖານທູດ ຫວຽດນາມ ປະຈຳອາເມລິກາ, ປະກອບສ່ວນຊຸກຍູ້ການພົວພັນລະຫວ່າງ ຫວຽດນາມ ແລະ ອາເມລິກາ ໃຫ້ພັດທະນາຢ່າງແຮງກວ່າໃນບັນດາຂົງເຂດ: ການເມືອງ, ການທູດ, ເສດຖະກິດ, ການຄ້າ, ການປ້ອງກັນຊາດປ້ອງກັນຄວາມສະຫງົບ, ການສຶກສາ, ວິທະຍາສາດເຕັກໂນໂລຊີ, ການພົວພັນແລກປ່ຽນປະຊາຊົນຕະຫລອດຮອດບັນດາບັນຫາພາກພື້ນ ແລະ ສາກົນ.
(ແຫຼ່ງຄັດຈາກ VOV)


text:
ປິດສາກລົງຮຽບຮ້ອຍ! Nokia ປະກາດຢຸດພັດທະນາ Symbian ແລະ Meego ຢ່າງເປັນທາງການ
Nokia ເຄີຍປະກາດໄວ້ ຊ່ວງເດືອນຕຸລາທີ່ຜ່ານມາວ່າ ຈະຢຸດພັດທະນາທຸກຢ່າງເທິງແພລດຟອຣ໌ມ Symbian ແລະ Meego ໃນວັນທີ່ 1 ມັງກອນ 2014 ຫຼ້າສຸດໃນ Twitter account ຂອງທີມນັກພັດທະນາ Nokia Symbian ກໍ່ໄດ້ທະວິສ ປະກາດປິດໂຕຢ່າງເປັນທາງການແລ້ວ, ເປັນຂໍ້ຄວາມທີ່ທາງ Symbian Signed Team ໄດ້ທະວິສຂື້ນມາໃນວັນທີ່ 2 ມັງກອນທີ່ຜ່ານມາໂດຍມີຂໍ້ຄວາມວ່າ “ That was it; we are officially closed. Thank you all for the past years! ” ເປັນການປະກາດຢັ້ງຢືນປິດບົດບາດຂອງລະບົບປະຕິບັດການດັ້ງເດີມທີ່ Nokia ໃຊ້ມາດົນນານຫຼາຍປີຄື Symbian ແລະ Meego ລົງຕາມທີ່ໄດ້ປະກາດເອົາໄວ້ ແລະ ຫຼັງຈາກນີ້ ກໍ່ຈະບໍ່ມີການອັພເດດ ຫຼື ອອກແອພໃໝ່ເພີ່ມເຕີມໃຫ້ກັບທັງ 2 ລະບົບນີ້ອີກຕໍ່ໄປ.
ຕອນນີ້ Nokia ກໍ່ຈະເດີນໜ້າໃນເສັ້ນທາງການພັດທະນາສະມາສ໌ໂຟນໃນຕະກຸນ Lumia ເທິງລະບົບປະຕິບັດການ Windows Phone ຂອງ Microsoft (ທີ່ໄດ້ຊື້ກິດຈະການຂອງ Nokia ໄປຮຽບຮ້ອຍແລ້ວ) ແລະໂທລະສັບມືຖືຕະກຸນ Asha ສໍາລັບຕະຫຼາດສະມາສ໌ໂຟນລາຄາຖືກ.
ຂໍ້ມູນຈາກ : beartai.com


text:
ຫົວໜ້າອົງການໄອຍະການປະຊາຊົນສູງສຸດຫວຽດນາມ ເຮັດວຽກກັບຫົວໜ້າອົງການໄອຍະການປະຊາຊົນສູງສຸດຈີນ
(ທ່ານ ຫງວຽນຮ່ວາບິ່ງ ເຮັດວຽກກັບ ທ່ານ ກາວຈຽນມິງ)
ໃນຂອບເຂດກອງປະຊຸມຫົວໜ້າອົງການໄອຍະການບັນດາປະເທດ ອາຊຽນ - ຈີນ ຄັ້ງທີ 9, ຢູ່ນະຄອນ ນານໜີງ, ແຂວງ ກວາງຊີ (ຈີນ), ຕອນບ່າຍວັນທີ 24/11,ທ່ານ ຫງວຽນຮ່ວາບິ່ງ ຫົວໜ້າອົງການໄອຍະການປະຊາຊົນສູງສຸດ ຫວຽດນາມ ໄດ້ເຮັດວຽກກັບທ່ານ ກາວຈຽນມິງ ຫົວໜ້າອົງການໄອຍະການປະຊາຊົນສູງສຸດ ຈີນ. ທ່ານ ກາວຈຽນມິງ ຕີລາຄາສູງຄວາມມານະພະຍາຍາມຮ່ວມມືຂອງອົງການໄອຍະການປະຊາຊົນສູງສຸດ 2 ປະເທດໃນການໜູນຊ່ວຍດ້ານຕຸລາການກ່ຽວກັບຂົງເຂດອາຍາ, ປ້ອງກັນຕ້ານສໍ້ລາດບັງຫລວງ…ນັບແຕ່ປີ 2012 ມາຮອດປະຈຸບັນ. ຫົວໜ້າອົງການໄອຍະການປະຊາຊົນສູງສຸດ ຈີນ ສະເໜີຄວນກຳນົດກົນໄກຮ່ວມມືໜູນຊ່ວຍດ້ານຕຸລາການສຳລັບບັນດາຄະດີອາຍາ…ສ່ວນທ່ານ ຫງວຽນຮ່ວາບິ່ງ ຫົວໜ້າອົງການໄອຍະການປະຊາຊົນສູງສຸດ ຫວຽດນາມ ຊີ້ແຈ້ງວ່າ: 2 ຝ່າຍຄວນເພີ່ມທະວີການແລກປ່ຽນຄະນະຜູ້ແທນທຸກຂັ້ນ; ເພີ່ມທະວີການຮ່ວມມືໃນຂົງເຂດບຳລຸງສ້າງພະນັກງານ; ຍົກສູງປະສິດທິຜົນວຽກງານໜູນຊ່ວຍດ້ານຕຸລາການໃນຂົງເຂດອາຍາ… ເພື່ອສ້າງກົນໄກຮ່ວມມືລະຫວ່າງ 2 ຝ່າຍໃຫ້ສົມບູນແບບ.
(ແຫຼ່ງຄັດຈາກ VOV)


text:
ໃນວັນທີ 9 ພຶດສະພາ 2018 ສານປະຊາຊົນຂັ້ນຕົ້ນແຂວງຂຽງຂວາງ ໄດ້ຕັດສິນປະຫານຊີວິດ ຈຳເລີຍ ຫນຶ່ງຄົນ ໃນສະຖານຄ້າຂາຍສານເຄມີປະເພດຄາເຟອິນ ຈຳນວນ 75 ເປົາ ນ້ຳຫນັກ 1875 ກິໂລກຣັມ ທ້າວຫງຽນກົງມິງ ອາຍຸ 28 ປີ ສັນຊາດຫຽວດນາມ…
ໜັງສືພິມຄວາມສະຫງົບລາຍງານວ່າ: ອຸບັດຕິເຫດທີ່ເກີດຂຶ້ນບົນທ້ອງຖະໜົນ ສ່ວນຫຼາຍແມ່ນມີສາເຫດມາຈາກຄວາມປະໝາດ ຂາດສະຕິຂອງຜູ້ຂັບຂີ່, ເຊິ່ງສະແດງໃຫ້ເຫັນສະຖິຕິຂອງການເກີດອຸບັດຕິເຫດໃນແຕ່ລະເດືອນ. ສະພາບການດັ່ງກ່າວນັ້ນ, ນອກຈາກຈະ ເຮັດໃຫ້ມີການສູນເສຍຊີວິດ, ຊັບສິນ ແລະ ບາງກໍລະນີ ກໍຕ້ອ ງຖືກປະຕິບັດໂທດຕາມກົດໝາຍ ລວມທັງຄະດີຂອງ ທ້າວ ບຸນທັນ ອາຍຸ 53 ປີ ຢູ່ບ້ານສີບຸນເຮືອງ…


text: ພະນັກງານກະຊວງກະສິ ກຳ ແລະ ປ່າໄມ້ ຈຳນວນ 50 ສະຫາຍ, ຍິງ 18 ສະຫາຍ ໄດ້ ສຳເລັດການຍົກລະດັບທິດສະ ດີການເມືອງ-ການປົກຄອງ ໄລສັ້ນ 45 ວັນ ຊຸດທີ XIV ແລະ ຝຶກອົບຮົມວຽກງານພັກ- ພະນັກງານ ຫຼັກສູດ 5 ວັນ ຊຸດ ທີ X ຊຶ່ງຊຸດອົບຮົມດັ່ງກ່າວໄດ້ ປິດລົງໃນວັນທີ 6 ກຸມພານີ້, ທີ່ ສະໂມສອນກະຊວງ ໂດຍການ ເຂົ້າຮ່ວມເປັນປະທານຂອງ ສະຫາຍ ລຽນ ທີແກ້ວ ເລຂາ ຄະນະພັກກະຊວງ ລັດຖະມົນຕີ ກະຊວງກະສິກຳ ແລະ ປ່າໄມ້, ສະຫາຍ ໂອແກ້ວ ສຸພັນທອນ ຮອງຫົວໜ້າກົມຈັດຕັ້ງກະຊວງ ໄດ້ກ່າວວ່າ: ຈຸດປະສົງໃນການ ຝຶກອົບຮົມນີ້ ແມ່ນເພື່ອສືບຕໍ່ ຜັນຂະຫຍາຍເນື້ອໃນຈິດໃຈ ມະຕິກອງປະຊຸມໃຫຍ່ຄັ້ງທີ V ຂອງອົງຄະນະພັກກະຊວງ ກະສິກຳ ແລະ ປ່າໄມ້ ໃຫ້ປະ ກົດຜົນເປັນຈິງ ໂດຍສະເພາະ ແມ່ນການຍົກລະດັບທາງ ດ້ານທິດສະດີການເມືອງ ແລະ ການປົກຄອງ ແລະ ວຽກງານ ກໍ່ສ້າງພັກ-ພະນັກງານໃຫ້ແກ່ ພະນັກງານອ້ອມຂ້າງກະຊວງ ຊຶ່ງແມ່ນຫຼັກມູນພື້ນຖານຂອງ ທິດສະດີມາກເລນິນ, ຄວາມຮູ້ ພື້ນຖານດ້ານການບໍລິຫານລັດ, ການປົກຄອງ ແລະ ກົດໝາຍ ພື້ນຖານຈຳນວນໜຶ່ງ ພ້ອມກັນ ນັ້ນກໍເປັນການເພີ່ມຄວາມຮັບ ຮູ້້ກ່ຽວກັບວຽກງານພັກ-ພະນັກ ງານໃຫ້ເລິກເຊິ່ງ ສາມາດນຳ ເອົາໄປໝູນໃຊ້ເຂົ້າໃນວຽກ ງານທີ່ຕົນຮັບຜິດຊອບຢ່າງມີ ປະສິດທິຜົນ. ໃນໂອກາດດັ່ງ ກ່າວ ສະຫາຍເລຂາຄະນະພັກ ກະຊວງກໍໄດ້ມອບໃບຢັ້ງຢືນ ໃຫ້ແກ່ພະນັກງານທີ່ເຂົ້າຮ່ວມ ຝຶກອົບຮົມຈຳນວນ 50 ສະຫາຍ ແລະ ສະຫາຍ ນາງ ໄກສອນ ຈັນສີນາ ຮັກສາການຫົວໜ້າ ກົມວິຊາການຕາງໜ້າສະຖາ ບັນການເມືອງ ແລະ ການປົກ ຄອງແຫ່ງຊາດເປັນຜູ້ມອບໃບ ຢັ້ງຢືນຝຶກອົບຮົມວຽກງານ ພັກ-ພະນັກງານຫຼັກສູດ 5 ວັນ. (ຂ່າວ: ພູວຽງຄຳ + ພາບ: ສຸກສາຄອນ)


text:
ບັນດານັກວິທະຍາສາດ ຫວຽດນາມ-ລັດເຊຍ ຮ່ວມມືໃນຂົງເຂດຄົ້ນຄ້ວາ ໂລກຈັກກະວານເພື່ອຈຸດປະສົງສັນຕິພາບ
ທ່ານປະທານປະເທດຫວຽດນາມ ເຈືອງເຕິນຊາງ ຕ້ອນຮັບ
ນັກອະວະກາດລັດເຊຍ Vichtor Vaxilievich Gorbatco
(ພາບ:Nguyễn Khang – TTXVN)
ຕອນບ່າຍວັນທີ 21/7, ທີ່ການຕ້ອນຮັບນັກອະວະກາດລັດເຊຍ Vichtor Vaxilievich Gorbatco, ຜູ້ທີ່ກ່ອນນີ້ 35 ປີໄດ້ປະຕິບັດສຳເລັດຖ້ຽວບິນເຂົ້າໂລກຈັກກະວານກັບນັກອະວະກາດຫວຽດນາມ ຟ້າມຕວນ. ທ່ານປະທານປະເທດຫວຽດນາມ ເຈືອງເຕິນຊາງ ເນັ້ນໜັກວ່າ: ນີ້ແມ່ນຖ້ຽວບິນຄັ້ງທຳອິດຂອງຊາວຫວຽດນາມ ເຂົ້າໂລກຈັກກະວານໄດ້ກາຍເປັນເຫດການສຳຄັນໃນຊີວິດຂອງປະຊາຊົນ 2 ປະເທດ. ຖ້ຽວບິນດັ່ງກ່າວເປັນຂີດໝາຍສຳຄັນໃນການພັດທະນານ້ຳໃຈມິດຕະພາບທີ່ເປັນມູນເຊື້ອ ແລະ ການຮ່ວມມືຮອບດ້ານຫວຽດນາມ-ໂຊວ໋ຽດ ໃນເມື່ອກ່ອນ ແລະ ສະຫະພັນລັດເຊຍ ໃນປະຈຸບັນ. ທ່ານປະທານປະເທດຫວຽດນາມ ເຈືອງເຕິນຊາງ ສະເໜີບັນດານັກວິທະຍາສາດລັດເຊຍ ຕັ້ງໜ້າຊ່ວຍເຫຼືອເພື່ອໃຫ້ບັນດານັກວິທະຍາສາດຫວຽດນາມ ມີກາລະໂອກາດເພື່ອສຳພັດກັບຂົງເຂດຄົ້ນຄ້ວາໂລກຈັກກະວານ ເພື່ອຈຸດປະສົງສັນຕິພາບ.
ນັກອະວະກາດ Gorbatco ເນັ້ນໜັກວ່າ: ການຢ້ຽມຢາມຄັ້ງນີ້ກົງກັບໂອກາດສະເຫຼີມ ສະຫຼອງ 35 ປີແຫ່ງວັນບິນເຂົ້າໂລກຈັກກະວານ ຫວຽດນາມ-ໂຊວ໋ຽດ ທັງແມ່ນການສືບຖອດວິວັດແຫ່ງການຄົ້ນຄ້ວາໂລກຈັກກະວານຂອງ 2 ປະເທດ, ຜ່ານນັ້ນປະກອບສ່ວນ ເພີ່ມພູນຄູນສ້າງໃຫ້ສາຍພົວພັນຮ່ວມມືທີ່ເປັນມູນເຊື້ອ, ມິດຕະພາບຂອງປະຊາຊົນ 2 ປະເທດຫວຽດນາມ-ສະຫະພັນລັດເຊຍ.
(ແຫຼ່ງຄັດຈາກ VOV)


text: ຄະນະກວດກາຫ້ອງວ່າ ການສູນກາງພັກ ໄດ້ຈັດກອງ ປະຊຸມສະຫຼຸບວຽກງານກວດ ກາປະຈຳປີ 2017 ແລະ ເຜີຍ ແຜ່ເຊື່ອມຊຶມນິຕິກຳກ່ຽວກັບ ວຽກງານກໍ່ສ້າງພັກ, ຄຸ້ມຄອງ ພະນັກງານ ໃນວັນທີ 15 ພຶດ ສະພາ ທີ່ນະຄອນຫຼວງວຽງຈັນ ພາຍໃຕ້ການເປັນປະທານຂອງ ທ່ານ ຄຳເກີດ ເວີນຄຳ ຮອງເລ ຂາຄະນະພັກ ຮອງຫົວໜ້າ ຫ້ອງວ່າການສູນກາງພັກ ຜູ້ປະ ຈຳການຄະນະພັກຫ້ອງວ່າ ການສູນກາງພັກ, ມີບັນດາ ທ່ານສະມາຊິກພັກ, ພະນັກງານ ຫຼັກແຫຼ່ງ ພ້ອມດ້ວຍພະນັກ ງານ-ລັດຖະກອນເຂົ້າຮ່ວມ ຢ່າງ ພ້ອມພຽງ. ໃນກອງປະຊຸມ ໄດ້ຮັບຟັງ ບົດສະຫຼຸຸບຕີລາຄາການເຄື່ອນ ໄຫວວຽກງານກວດກາ ປະຈຳ ປີ 2017 ແລະ ທິດທາງແຜນ ການປີ 2018 ຂອງຫ້ອງວ່າ ການສູນກາງພັກ, ບົດສະຫຼຸບ ການເຄື່ອນໄຫວວຽກງານກວດ ກາຂອງຄະນະກວດກາສູນກາງ ພັກ ປະຈຳປີ 2017 ແລະ ທິດ ທາງປີ 2018; ຮັບຟັງບົດໂອ້ ລົມຂອງທ່ານ ບຸນທອງ ຈິດມະ ນີ ກຳມະການກົມການເມືອງ ສູນກາງພັກ ເລຂາທິການສູນ ກາງພັກ ຮອງນາຍົກລັດຖະມົນ ຕີ ປະທານຄະນະກວດກາສູນ ກາງພັກ; ເຜີຍແຜ່ເຊື່ອມຊຶມຂໍ້ ກຳນົດເລກທີ 05/ຄກສພ ວ່າ ດ້ວຍການຕິດຕາມ, ກວດກາ ການຈັດຕັ້ງປະຕິບັດຜົນຂອງ ການກວດກາ, ເຜີຍແຜ່ເຊື່ອມ ຊຶມບົດແນະນຳເລກທີ 36/ກອລ ກ່ຽວກັບການກວດກາ ຕາມຜົນຂອງການກວດສອບ, ເຜີຍແຜ່ເຊື່ອມຊຶມບົດແນະນຳ ເລກທີ 27/ອກລ ກ່ຽວກັບການ ດຳເນີນຄະດີການສໍ້ລາດບັງ ຫຼວງ; ເຜີຍແຜ່ເຊື່ອມຊຶມບົດ ແນະນຳເພີ່ມເຕີມເລກທີ 04/ ຄກພ ກ່ຽວກັບສິດຕົກລົງວິໄນ ຂັ້ນກ່າວເຕືອນ, ປ່ຽນແປງ ຫຼື ລົບລ້າງຮູບການວິໄນຂອງຄະ ນະກວດກາພັກຂັ້ນເມືອງ ແລະ ທຽບເທົ່າ; ເຜີຍແຜ່ເຊື່ອມຊຶມ ຄຳສັ່ງເລກທີ 01/ກມສພ ວ່າ ດ້ວຍການເພີ່ມທະວີການກໍ່ ສ້າງໜ່ວຍພັກປອດໃສເຂັ້ມ ແຂງໜັກແໜ້ນ; ຄຳແນະນຳ ກ່ຽວກັບການຈັດຕັ້ງປະຕິບັດ ຄຳສັ່ງຂອງກົມການເມືອງສູນ ກາງພັກ ວ່າດ້ວຍການເພີ່ມທະ ວີການກໍ່ສ້າງໜ່ວຍພັກປອດ ໃສ, ເຂັ້ມແຂງ, ໜັກແໜ້ນ ສະ ບັບເລກທີ 291/ຄຈສພ; ເຜີຍ ແຜ່ຄຳສັ່ງເລກທີ 01/ກມສພ ວ່າດ້ວຍການເພີ່ມທະວີການກໍ່ ສ້າງໜ່ວຍພັກປອດໃສ ເຂັ້ມ ແຂງ ໜັກແໜ້ນ; ເຜີຍແຜ່ ເຊື່ອມຊຶມມະຕິເລກທີ 030/ ກມສພ ວ່າດ້ວຍມາດຖານຂອງ ພະນັກງານນຳພາ-ຄຸ້ມຄອງ; ເຜີຍແຜ່ເຊື່ອມຊຶມມະຕິວ່າ ດ້ວຍວຽກງານຄຸ້ມຄອງພະນັກ ງານ ເລກທີ 031/ກມສພ, ເຜີຍ ແຜ່ມະຕິ ເລກທີ 032/ກມສພ ວ່າດ້ວຍວຽກງານສ້າງແຜນກຳ ນົດພະນັກງານນຳພາຄຸ້ມຄອງ; ຄຳແນະນຳກ່ຽວກັບການຈັດ ຕັ້ງ ປະຕິບັດ ມະຕິຂອງກົມການ ເມືອງສູນກາງພັກ ວ່າດ້ວຍ ມາດຖານຂອງພະນັກງານນຳ ພາ- ຄຸ້ມຄອງວຽກງານຄຸ້ມຄອງ ພະ ນັກງານ ແລະ ວຽກງານສ້າງ ແຜນກຳນົດພະນັກງານນຳພາ ຄຸ້ມຄອງ ເລກທີ 292/ຄຈສພ 26/4/2018. (ຂ່າວ: ແສງຈັນ)


text:
ກອງປະຊຸມຫົວໜ້າຕຳຫຼວດກວດຄົນເຂົ້າ- ອອກເມືອງແລະຫົວໜ້າພະແນກກົມກົງ ສູນກະຊວງການຕ່າງປະເທດອາຊຽນ ຄັ້ງທີ 21 ແລະບັນດາກອງປະຊຸມອື່ນໆທີ່ກ່ຽວ ຂ້ອງອັດລົງດ້ວຍຜົນສຳເລັດຢ່າງຈົບງາມ
ກອງປະຊຸມຫົວໜ້າກວດຄົນເຂົ້າ-ອອກເມືອງ ຫົວໜ້າພະແນກກົມກົງສູນກະຊວງການຕ່າງ ປະເທດອາຊຽນ ຄັ້ງທີ 21 ໄດ້ອັດລົງໃນວັນທີ 23 ພະຈິກ 2017 ທີ່ໂຮງແຮມແລນມາກແມ່ຂອງ ລີເວີໄຊ ນະຄອນຫຼວງວຽງຈັນໂດຍການເປັນ ປະທານຂອງທ່ານພັນໂທ ສາຍສະໝິງ ສີວິໄລ ຫົວໜ້າຕຳຫຼວດກວດຄົນເຂົ້າ-ອອກເມືອງ ກົມໃຫຍ່ສັນຕິບານກະຊວງປ້ອງກັນຄວາມ ສະຫງົບລາວ, ມີບັນດາຜູ້ເຈົ້າໜ້າທີ່ກວດຄົນເຂົ້າ-ອອກເມືອງ, ຫົວໜ້າພະແນກກົມກົງສູນກະຊວງການຕ່າງ ປະເທດຈາກບັນດາປະເທດສະມາຊິກອາຊຽນ ແລະ ຫົວໜ້າກອງເລຂາອາຊຽນເຂົ້າຮ່ວມ.
ໃນກອງປະຊຸມ ບັນດາຜູ້ແທນໄດ້ຄົ້ນຄວ້າປຶກສາຫາລືກ່ຽວກັບການສ້າງຕັ້ງຈຸດປະສານງານກວດຄົນເຂົ້າ-ອອກເມືອງອາຊຽນ ເພື່ອອຳນວຍຄວາມສະດວກໃຫ້ແກ່ຄົນເຂົ້າ-ອອກເມືອງຜິດກົດໝາຍກັບຄືນສູ່ປະເທດຕົ້ນທາງ ເຊິ່ງເປັນຂໍ້ລິເລີ່ມຂອງ ສປປ ລາວ, ໄດ້ຮັບຊາບກ່ຽວກັບຜົນຂອງກອງປະຊຸມເຈົ້າໜ້າທີ່ອາວຸໂສອາຊຽນວ່າດ້ວຍອາຊະຍາກຳຂ້າມຊາດ, ກອງປະຊຸມລັດຖະມົນຕີອາຊຽນວ່າດ້ວຍອາຊະຍາກຳຂ້າມຊາດ ແບບສຸເສີນ ກ່ຽວກັບຄວາມເປັນໄປໄດ້ໃນການສ້າງຕັ້ງຫົວໜ້າໜ່ວຍງານພິເສດກ່ຽວກັບການລັກລອບຄ້າມະນຸດ, ປຶກສາຫາລືກ່ຽວກັບຂໍ້ລິເລີ່ມທີ 13 ຂອງແຜນແມ່ບົດການເຊື່ອມຈອດອາຊຽນ 2025, ພ້ອມກັນນັ້ນ ໄດ້ຄົ້ນຄວ້າ, ພິຈາລະນະ ແລະ ຮັບຮອງເອົາແຜນງານ ແລະ ໂຄງການກໍ່ຄືທິດທາງການຮ່ວມມືໃນຕໍ່ໜ້າ ເປັນຕົ້ນແມ່ນການແລກປ່ຽນຂໍ້ມູນຂ່າວສານກ່ຽວກັບວຽກງານຕ້ານ ສະກັດກັ້ນການລັກລອບເຂົ້າ-ອອກເມືອງ ລວມເຖິງອາຊະຍາກຳຂ້າມຊາດເຊັ່ນ: ການຕ້ານການກໍ່ການຮ້າຍ, ການຄ້າມະນຸດ ແລະ ອື່ນໆ, ພ້ອມນີ້ ຍັງໄດ້ຮ່ວມກັນປຶກສາຫາລື ວິທີແກ້ໄຂບັນຫາການເຄື່ອນຍ້າຍແຮງງານ, ການນຳໃຊ້ໜັງສືເດີນທາງບໍ່ຖືກຕ້ອງ ແລະ ບັນຫາອື່ນໆ ທີ່ເປັນບັນຫາທ້າທ້າຍ, ເປັນໄພຂົ່ມຂູ່ຕໍ່ຄວາມສະຫງົບ ຄວາມເປັນລະບຽບຮຽບຮ້ອຍ ພ້ອມທັງເປັນບັນຫາທີ່ສົ່ງຜົນກະທົບຕໍ່ການດຳລົງຊີວິດຂອງປະຊາຊົນ.
ຈາກນັ້ນ, ບັນດາບັນດາຜູ້ແທນຫົວໜ້າຕຳຫຼວດກວດຄົນເຂົ້າ-ອອກເມືອງ ແລະ ຫົວໜ້າພະແນກກົມກົງສູນກະຊວງການຕ່າງປະເທດອາຊຽນ ໄດ້ເຂົ້າຮ່ວມກອງປະຊຸມບວກອົດສະຕາລີ ຄັ້ງທີ 13 ໂດຍການເປັນປະທານຮ່ວມຝ່າຍລາວໂດຍທ່ານ ພັນໂທ ສາຍສະໝິງ ສີວິໄລ ຫົວໜ້າກົມຕຳຫຼວດກວດຄົນເຂົ້າ-ອອກເມືອງ ກົມໃຫຍ່ການເມືອງ ກະຊວງປ້ອງກັນຄວາມສຫງົບ ສປປ ລາວ ແລະ ຝ່າຍອົດສະຕາລີ ແມ່ນທ່ານ ນາງ ມາລິສາ ໂກລາຍລີ (Ms Malosa Golightly) ຮອງກົມກວດຄົນເຂົ້າ-ອອກເມືອງ ແລະ ປ້ອງກັນຊາຍແດນແຫ່ງປະເທດອົດສະຕາ ໃນກອງປະຊຸມຍັງໄດ້ທົບທວນຄືນການຈັດຕັ້ງແຜນວຽກອາຊຽນ-ອົດສະຕາລີປີ 2016-2017 ໂດຍສະເພາະແມ່ນການປະບັດຕາມມະຕີກອງປະຊຸມຄະນະກຳມາທິການຝຶກອົບຮົມວຽກງານກວດຄົນເຂົ້າ-ອອກເມືອງອາຊຽນ-ອົດສະຕາຄັ້ງທີ 1 , ການພິຈາລະນາ ແລະ ການຮັບຮອງຮ່າງພາລະນາ ແລະ ການຮັບຮອງຮ່າງພາລະບົດບາດ ຄະນະກຳມາທິການຝຶກອົບຮົມວຽກງານກວດຄົນເຂົ້າ-ອອກເມືອງ ອົດສະຕາລີ, ກອງປະຊຸມສຳມະນາອາຊຽນ-ອົດສະຕາລີວ່າດ້ວຍບັນຫາຍຸດທະສາດໃນການຕ້ານສະກັດກັ້ນໃນການຕ້ານການຄ້າມະນຸດ, ກອງປະຊຸມສຳມະນາວ່າດ້ວຍການສ້າງຕັ້ງກົນໄກການແລກປ່ຽນຂໍ້ມູນໃນການຕ້ານການເຄື່ອນໄຫວນັກຮົບກໍ່ການຮ້າຍຕ່າງປະເທດ, ກອງປະຊຸມສຳມະນາອາຊຽນ-ອົດສະຕາລີວ່າດ້ວຍສິ່ງທ້າທ້າຍ ແລະທ່າແຮງສຳລັບວີຊ່າລວມອາຊຽນ, ກອງປະຊຸມສຳມະນາວ່າດ້ວຍການເພີ່ມທະວີການຮ່ວມມື ລະຫວ່າງຫົວໜ້າດ່ານຕຳຫຼວດກວດຄົນເຂົ້າ-ອອກເມືອງອາຊຽນ, ນອກຈາກນັ້ນ ກອງປະຊຸມຍັງໄດ້ຄົ້ນຄວ້າພິຈາລະນາ ແລະ ຮັບຮອງເອົາແຜນວຽກອາຊຽນ-ອົດສະຕາລີປີ 2017 ແລະ ບັນຫາອື່ນໆ.
ໃນໂອກາດດັ່ງກ່າວ ທ່ານ ພັນໂທ ສາຍສະໝິງ ສີວິໄລ ຫົວໜ້າຕຳຫຼວດກວດຄົນເຂົ້າອອກເມືອງກົມໃຫຍ່ສັນຕິບານ ກະຊວງປ້ອງກັນຄວາມສະຫງົບລາວ ໄດ້ກ່າວຕໍ່ກອງປະຊຸມວ່າ: ກອງປະຊຸມພວກເຮົາໄດ້ມີການປຶກສາຫາລືມີໝາກຜົນອັນດີ ບົນພື້ນຖານຄວາມເປັນເອກະພາບກ່ຽວກັບບັນຫາຕ່າງໆ ໃນຂອບເຂດຄວາມຮັບຜິດຊອບ ເພື່ອທະວີການຮ່ວມມືໃນການແກ້ໄຂບັນຫາການເຂົ້າ-ອອກເມືອງ ແລະ ຄວາມເປັນລະບຽບຮຽບຮ້ອຍຢູ່ຊາຍແດນ ເພື່ອເປັນການປະກອບສ່ວນໃນການຮັກສາ ແລະ ເສີສ້າງສັນຕິພາບ ແລະ ຄວາມສະຫງົບໃນຂົງເຂດພາກພື້ນ ແລະ ຍັງມີບາງຂໍ້ຄົງຄ້າງທີ່ຈະສືບຕໍ່ປຶກສາຫາລືໃນຄັ້ງຕໍ່ໄປ, ກອງປະຊຸມໄດ້ຈົນລົງດ້ວຍຜົນສຳເລັດ ທີ່ມີໝາກຜົນອັນຈົບງາມ ແລະ ເປັນຮູບປະທຳ.


text:
ໃນວັນທີ 09 ກຸມພາ 2017, ທີ່ ສະຖານເອກອັກຄະລັດຖະທູດ ແຫ່ງ ສສ. ຫວຽດນາມ ປະຈຳ ສປປ ລາວ, ສະຫາຍ ນາງ ຄຳເພົາ ເອີນທະວັນ, ຮອງລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ, ໄດ້ນໍາພາຄະນະ ໄປອວຍພອນ ສະຫາຍ ຫງວຽນ ບາ ຮຸ່ງ, ເອກອັກຄະລັດຖະທູດວິສາມັນຜູ້ມີອຳນາດເຕັມ ແຫ່ງ ສສ. ຫວຽດນາມ ປະຈຳ ສປປ ລາວ, ເນື່ອງໃນໂອກາດບຸນປີ ໃໝ່, ຊຶ່ງເປັນບຸນປະເພນີຂອງປະຊາຊົນຫວຽດນາມທີ່ໝູນວຽນບັນຈົບຄົບຮອບອີກເທື່ອໜຶ່ງໃນປີ 2018 ນີ້.
ໃນໂອກາດນີ້, ສະຫາຍຮອງລັດຖະມົນຕີ ນາງ ຄໍາເພົາ ເອີນທະວັນ ຕາງໜ້າໃຫ້ຄະນະນຳກະຊວງການຕ່າງປະເທດ ໄດ້ມອບກະຕ່າດອກໄມ້, ພ້ອມທັງໄດ້ອວຍພອນໄຊອັນປະເສີດແກ່ສະຫາຍເອກອັກຄະລັດຖະທູດ ຫງວຽນ ບາ ຮຸ່ງ, ພ້ອມດ້ວຍພັນລະຍາ ແລະ ພະນັກງານສະຖານທູດ ແລະ ໂດຍຜ່ານສະຫາຍເອກອັກຄະລັດຖະທູດ ໄປຍັງບັນດາຜູ້ນໍາພັກ-ລັດ ແລະ ປະຊາຊົນຫວຽດນາມອ້າຍນ້ອງ ຈົ່ງມີແຕ່ຄວາມຜາສຸກ, ມີພະລາໄມແຂງແຮງ, ມີຜົນສໍາເລັດໃໝ່ໃນໜ້າທີ່ວຽກງານ. ພ້ອມນີ້, ສະຫາຍຮອງລັດຖະມົນຕີ ກໍໄດ້ກ່າວຊົມເຊີຍຜົນສໍາເລັດທີ່ຍາດມາໄດ້ໃນຫລາຍດ້ານ ຂອງ ສສ. ຫວຽດນາມ ເປັນຕົ້ນ ແມ່ນການພັດທະນາເສດຖະກິດ-ສັງຄົມ ໃນປີ 2017 ຜ່ານມາ, ຕີລາຄາສູງ ແລະ ອວຍພອນໃຫ້ສາຍພົວພັນມິດຕະພາບ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງ ລາວ-ຫວຽດນາມ ຈົ່ງຈະເລີນງອກງາມ ແລະ ໝັ້ນຄົງຂະນົງແກ່ນຕະຫຼອດໄປ.
ໃນໂອກາດດຽວກັນ, ສະຫາຍເອກອັກຄະລັດຖະທູດ ຫງວຽນ ບາ ຮຸ່ງ ກໍໄດ້ກ່າວສະແດງຄວາມຂອບໃຈຢ່າງຈິງໃຈ ຕໍ່ຄໍາອວຍພອນໄຊອັນປະເສີດ ແລະ ຄວາມປາຖະໜາດີຂອງ ສະຫາຍຮອງລັດຖະມົນຕີ, ໄດ້ຕີລາຄາສູງຕໍ່ການພົວພັນຮ່ວມມື ລະຫວ່າງ ສສ. ຫວຽດນາມ ແລະ ສປປ ລາວ ໃນໄລຍະຜ່ານ ແລະ ຫວັງຢ່າງຍິ່ງວ່າ ສາຍພົວພັນມິດຕະພາບອັນຍິ່ງໃຫຍ່ ຫວຽດນາມ-ລາວ ນັບມື້ຈະໄດ້ຮັບການຖະນຸຖະໜອມບໍາລຸງຄູນສ້າງ ສືບທອດຮຸ້ນຄົນຕໍ່ໆໄປໃນທັງສອງປະເທດ.


text:
ກອງປະຊຸມເຈົ້າໜ້າທີ່ອາວຸໂສສອງຝ່າຍ ລະຫວ່າງກະຊວງ ປກສ ລາວ ແລະ ກະຊວງ ປກສ ຈີນ
ກອງປະຊຸມເຈົ້າໜ້າທີ່ອາວຸໂສສອງຝ່າຍລະຫວ່າງ ກະຊວງປ້ອງກັນຄວາມສະຫງົບ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກັບກະຊວງປ້ອງກັນຄວາມສະຫງົບ ແຫ່ງສາທາລະນະລັດ ປະຊາຊົນຈີນ ໄດ້ຈັດຂຶ້ນໃນຕອນເຊົ້າຂອງວັນທີ 13 ພຶດສະພາ 2018 ນີ້ ຢູ່ໂຮງແຮມແຣນມາກ ລີເວີໄຊສ ນະຄອນຫຼວງວຽງຈັນ ເຂົ້າຮ່ວມຝ່າຍລາວໂດຍ ພົນຕີ ສິນທະວົງ ໄຊຍະກອນ ຮອງລັດຖະມົນຕີ ກະຊວງປ້ອງກັນຄວາມສະຫງົບລາວ ຝ່າຍຈີນໂດຍທ່ານ ຫຼີເວີຍ ຮອງລັດຖະມົນຕີກະຊວງປ້ອງກັນຄວາມສະຫງົບແຫ່ງ ສປ ຈີນ ພ້ອມດ້ວຍຄະນະຜູ້ແທນທັງສອງຝ່າຍເຂົ້າຮ່ວມ.
ກອງປະຊຸມໃນຄັ້ງນີ້ ທັງສອງຝ່າຍໄດ້ພ້ອມກັນປຶກສາຫາລື ແລະ ແລກປ່ຽນບົດຮຽນດ້ານຕ່າງໆ ທີ່ພົວພັນເຖິງວຽກງານຮັກສາຄວາມສະຫງົບທາງດ້ານການເມືອງ ແລະ ຄວາມເປັນລະບຽບຮຽບຮ້ອຍ ໃນສັງຄົມຄົມຂອງສອງປະເທດ, ພ້ອມທັງຄົ້ນຄວ້າປຶກສາຫາລືກ່ຽວກັບການສືບຕໍ່ປະຕິບັດວຽກງານຮ່ວມກັນໃນຕໍ່ໜ້າເປັນຕົ້ນແມ່ນ ວຽກງານຕ້ານການກໍ່ຮ້າຍ, ອາຊະຍາກຳຂ້າມຊາດ, ການຄ້າຂາຍຢາເສບຕິດ, ການລັກລອບເຂົ້າ-ອອກເມືອງຜິດກົດໝາຍ, ການຄ້າມະນຸດ, ການຮ່ວມມືໃນການປົກປັກຄວາມສະຫງົບ ແລະ ຄວາມເປັນລະບຽບຮຽບຮ້ອຍ ຕາມບໍລິເວນຊາຍແດນ, ການອຳນວຍຄວາມສະດວກ ແລະ ຄວາມປອດໄພ ໃຫ້ແກ່ປະຊາຊົນສອງຊາດໃຫ້ການໄປມາຫາສູ່ກັນຢ່າງເປັນປົກກະຕິ ແນໃສ່ເຮັດໃຫ້ຊາຍແດນແຫ່ງສັນຕິພາບ, ມິດຕະພາບ ແລະ ການຮ່ວມມື.


text:
ສຳເລັດກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ 10 ຂອງພັກປະຊາຊົນ ປະຕິວັດລາວ
ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ 10 ຂອງພັກປະຊາຊົນ ປະຕິວັດລາວ ໄດ້ດຳເນີນມາແຕ່ ວັນທີ 18 ຫາ 22 ມັງກອນ 2016 ທີ່ນະຄອນຫຼວງວຽງຈັນ ພາຍໃຕ້ຄຳຂວັນ “ຍົກສູງຄວາມສາມາດນຳພາ ແລະ ລັກສະນະນຳໜ້າຂອງພັກ, ເພີ່ມທະວີມະຫາສາມັກຄີທົ່ວປວງຊົນທັງຊາດ, ຍຶດໝັ້ນແນວທາງປ່ຽນແປງໃຫມ່ຮອບດ້ານ ແລະ ມີຫຼັກການ, ປົກປັກຮັກສາ ແລະ ສ້າງສາພັດທະນາປະເທດຊາດຕາມທິດຍືນຍົງ ສູ່ຈຸດໝາຍສັງຄົມນິຍົມຢ່າງໜັກແໜ້ນ” ເຂົ້າຮ່ວມກອງປະຊຸມໃຫຍ່ຄັ້ງນີ້ ມີຜູ້ແທນສົມບູນ 685 ສຫາຍ, ໃນນັ້ນຜູ້ແທນບົ່ງຕົວ 1 ສະຫາຍ ບັນດາຜູ້ແທນກອງປະຊຸມໃຫຍ່ ເປັນຕົວແທນໃຫ້ແກ່ສະມາຊິກພັກທັງໝົດໃນທົ່ວປະເທດ 252.879 ສະຫາຍ.
ກອງປະຊຸມໃຫຍ່ໄດ້ຄົ້ນຄວ້າຕົກລົງບັນຫາສຳຄັນຂອງພັກ ແລະ ຂອງຊາດ ພາຍໃຕ້ບັນຍາກາດອັນສ້າງສັນ, ມີຄວາມຮັບຜິດຊອບ, ທັງມີຄວາມສາມັກຄີ ເປັນເອກະພາບສູງ ແລະ ສິ້ນສຸດລົງດ້ວຍຜົນສຳເລັດອັນຈົບງາມຊຶ່ງສະແດງອອກດັ່ງນີ້:
- ກອງປະຊຸມໃຫຍ່ໄດ້ຄົ້ນຄວ້າຢ່າງເລີກເຊິງ ແລະ ໄດ້ຮັບຮອງເອົາຢ່າງເປັນເອກະສັນລາຍງານການເມືອງ ຂອງຄະນະບໍລິຫານງານສູນກາງພັກ ສະໄໝທີ 9 ທີ່ສະເໜີຕໍ່ກອງປະຊຸມໃຫຍ່ຄັ້ງທີ 10 ໂດຍໄດ້ສະແດງຄວາມເຫັນພ້ອມນຳການສະຫຼຸບຕີລາຄາ ຜົນແຫ່ງການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ 9ຂອງພັກ ເປັນຕົ້ນແມ່ນບັນດາຜົນງານອັນພົ້ນເດັ່ນທີ່ຍາດມາໄດ້ໃນຂົງເຂດວຽກງານປ້ອງກັນຊາດ-ປ້ອງກັນຄວາມສະຫງົບ, ການພັດທະນາເສດຖະກິດ-ສັງຄົມ, ການພັດທະນາລະບົບອຳນາດລັດ, ວຽກງານແນວໂຮມ ແລະ ວຽກງານມະຫາຊົນຂອງພັກ, ວຽກງານການຕ່າງປະເທດ ແລະ ການເຊື່ອມໂຍງສາກົນ, ວຽກງານກໍ່ສ້າງພັກ-ພະນັກງານ. ບັນດາຜົນສຳເລັດທີ່ທີ່ບັນລຸໄດ້ໃນໄລຍະ 5 ປີຜ່ານມາ ໄດ້ສ້າງພື້ນຖານ ແລະ ຖ່ວງທ່າໃໝ່ໃຫ້ແກ່ການສືບຕໍ່ຂະຫຍາຍຕົວຂອງປະເທດຊາດ ໄປຕາມທິດ ແລະ ຈຸດໝາຍທີ່ວາງໄວ້.
ກອງປະຊຸມໄດ້ປະກອບຄວາມຄິດເຫັນຢ່າງກົງໄປກົງມາ ກ່ຽວກັບຂໍ້ຄົງຂ້າງໃນການຊີ້ນຳ-ນຳພາຂອງພັກ ເຊິ່ງເປັນສາເຫດຕົ້ນຕໍອັນໜຶ່ງ ທີ່ເຮັດໃຫ້ການຈັດຕັ້ງປະຕິບັດວຽກງານຈຸດສຸມບາງດ້ານ ບໍ່ບັນລຸຜົນສຳເລັດຕາມຄາດໝາຍທີ່ວາງໄວ້ ແລະ ໄດ້ເລັ່ງທວງໃຫ້ມີມາດຕະການທີ່ແທດເໝາະ ເພື່ອດຳເນີນການແກ້ໄຂຂໍ້ຄົງຂ້າງທີ່ຜ່ານມາຢ່າງຈິງຈັງ ແນໃສການຫັນປ່ຽນອັນຕັ້ງໜ້າຫຼາຍຂຶ້ນໃນການຈັດຕັ້ງປະຕິບັດແນວທາງຂອງພັກຕໍ່ໄປ.
ກອງປະຊູມໄດ້ສະຫຼຸບເອົາ 7 ປະການ ເຊິ່ງເປັນບົດຮຽນອັນປະເສີດ ທີ່ຖອດຖອນໄດ້ຈາກພຶດຕິກຳແຫ່ງການຈັດຕັ້ງນຳພາປະຕິບັດກອງປະຊຸມໃຫຍ່ຄັ້ງທີ 9 ແລະ 30 ປີ ແຫ່ງການປ່ຽນໃຫມ່; ພ້ອມດຽວກັນນັ້ນກໍໄດ້ກຳນົດ 7 ທິດທາງໜ້າທີ່ໃຫຍ່ສຳລັບໃນໄລຍະຕໍ່ໜ້າ. ກອງປະຊຸມໄດ້ມອບໃຫ້ຄະນະບໍລິຫານງານສູນກາງພັກ ສະໄໝທີ 10 ຊີ້ນຳການຈັດຕັ້ງການຄົ້ນຄວ້າຮ່ຳຮຽນມະຕິຂອງກອງປະຊຸມໃຫຍ່ຄັ້ງນີ້ຢ່າງເປັນລະບົບ ເລິກເຊິ່ງ ໂດຍສະເພາະແມ່ນໃຫ້ພະນັກງານ ສະມາຊິກພັກຜູ້ທີ່ເປັນຫຼັກແຫຼ່ງຢູ່ໃນທຸກອົງການ, ຂະແໜງການ, ທຸກທ້ອງຖິ່ນທຸກຂົງເຂດວຽກງານ ແລະ ທຸກຂັ້ນ ໃຫ້ເຂົ້າໃຈຢ່າງຖືກຕ້ອງ ເພື່ອສາມາດຜັນຂະຫຍາຍເຂົ້າສູ່ວຽກງານຕົວຈິງ ທີ່ໃຫຍ່ຫລວງຂຶ້ນເລື່ອຍໆ; ພ້ອມກັນນີ້ກໍມອບໃຫ້ຄະນະບໍລິຫານງານສູນກາງພັກສືບຕໍ່ຄົ້ນຄວ້າ ຫັນທິດທາງໜ້າທີ່ຈຸດສຸມໃນບາງດ້ານ ເປັນມະຕິຂອງຄະນະບໍລິຫານງານສູນກາງພັກ ເພື່ອໃຫ້ຄະນະພັກຂັ້ນຕ່າງໆ ມີບ່ອນອີງອັນລະອຽດ ຈະແຈ້ງຕື່ມອີກ ສຳລັບການຈັດຕັ້ງປະຕິບັດ; ໃນຄະນະດຽວກັນ ກໍ່ຊີ້ນຳອົງການລັດ ໃຫ້ຫັນເປັນນິຕິກຳ, ເປັນແຜນການ ແລະ ໂຄງການວຽກງານລະອຽດໃຫ້ໄວ ເພື່ອຍາດແຍ່ງເວລາຈັດຕັ້ງປະຕິບັດເລີ່ມແຕ່ຫົວທີ ແລະ ໃຫ້ໄດ້ຮັບຜົນສຳເລັດອັນສະຫງ່າງາມ.
- ກອງປະຊຸມໄດ້ຮັບຟັງລາຍງານກ່ຽວກັບວິໄສທັດຮອດປີ 2030, ຍຸດທະສາດການພັດທະນາເສດຖະກິດ-ສັງຄົມ ໄລຍະ 10ປີ (2016-2020) ແລະ ແຜນພັດທະນາເສດຖະກິດ-ສັງຄົມແຫ່ງຊາດ 5 ປີຄັ້ງທີ 8 (2016-2020) ຊຶ່ງຄຳຂວັນວິໄສທັດ ແລະ ຍຸດທະສາດຂອງການພັດທະນາແມ່ນ “ສູ້ຊົນພັດທະນາປະເທດເຮົາໃຫ້ຫຼຸດພົ້ນອອກຈາກສະຖານນະພາບດ້ອຍພັດທະນາໃນປີ 2020, ກ້າວໄປສູ່ປະເທດກຳລັງພັດທະນາ ທີ່ລາຍຮັບປານກາງສູງ ຕາມທິດການພັດທະນາສີຂຽວ ແລະ ຍືນຍົງ ເມື່ອເຖິງ 2030”. ຍຸດທະສາດ ແລະ ແຜນພັດທະນາດັ່ງກ່າວ ໂດຍມອບໃຫ້ຄະນະບໍລິຫານງານສູນກາງພັກຊີ້ນຳລັດຖະບານ ໃຫ້ຕັ້ງໜ້າຜັນຂະຫຍາຍເປັນແຜນການ, ໂຄງການລະດັບຊາດ, ລວມທັງກຳນົດຂອບການລົງງທຶນສຳລັບໂຄງການເຫຼົ່ານັ້ນ ພ້ອມທັງປຸກລະດົມບັນດາພາກສ່ວນເສດຖະກິດ ແລະ ທົ່ວປວງຊົນ ເຂົ້າໃສ່ການຈັດຕັ້ງປະຕິບັດໃຫ້ເປັນຈິງ.
- ກອງປະຊຸມໃຫຍ່ໄດ້ຮັບຮອງເອົາບົດສຳຫຼວດການນຳພາລວມຂອງການນຳພາລວມຂອງການຄະນະບໍລິຫານງານສູນກາງພັກ ສະໄໝ 9, ໂດຍໄດ້ຕີລາຄາສູງ ຕໍ່ຄວາມພະຍາຍາມອັນຕັ້ງໜ້າ ແລະ ຄວາມເປັນເຈົ້າການປະດິດສ້າງ ໃນການເສີມຂະຫຍາຍມູນເຊື້ອ ແລະ ບົດຮຽນຂອງພັກ, ສາມາດນຳພາຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ 9 ໄດ້ຮັບຜົນສຳເລັດອັນສຳຄັນໃນຫຼາຍດ້ານ ແລະ ມີບາງດ້ານກໍ່ລື່ນຄາດໝາຍ; ພ້ອມກັນນັ້ນ ກໍ່ສະແດງຄວາມຊົມເຊີຍຕໍ່ການເປັນຄະນະນຳທີ່ມີຄວາມສາມັກຄີເປັນເອກະພາບໜັກແໜ້ນ, ເປັນແກ່ນສານໃຫ້ແກ່ຄວາມສາມັກຄີ ເປັນເອກະພາບໃນທົ່ວພັກ, ທົ່ວລັດ, ທົ່ວກຳລັງປະກອບອາວຸດ ແລະ ທົ່ວປວງ; ທັງເປັນການເຈົ້າການແກ້ໄຂບັນຫາການເສື່ອມຖອຍດ້ານຄຸນທາດການເມືອງ, ຄຸນສົມບັດ ສິນທຳປະຕິວັດ ແລະ ການກະທຳທີ່ຝືນກັບກົດລະບຽບຂອງພັກໃນຖັນແຖວການນຳຂັ້ນຕ່າງໆ, ພະນັກງານ ສະມາຊິກພັກຈຳນວນໜຶ່ງ.
ກອງປະຊຸມໃຫຍ່ເລັ່ງທວງໃຫ້ຄະນະບໍລິຫານງານສູນກາງພັກສະໄໝທີ 10 ອອກແຮງເສີມຂະຫຍາຍຈຸດດີໃນດ້ານຕ່າງໆ ຢ່າງແຂງແຮງ, ພ້ອມກັນນັ້ນ ກໍ່ວາງມາດຕະການຈຳກັດ ແກ້ໄຂຈຸດບົກພ່ອງ ແລະ ຂໍ້ຄົງຂ້າງທີ່ຜ່ານມາຢ່າງຈິງຈັງ, ຍົກສູງຄວາມສາມາດນຳພາ ແລະ ຄວາມເປັນແບບຢ່າງນຳໜ້າ ຂອງຄະນະນຳຂອງພັກໃຫ້ເດັ່ນຂຶ້ນຕື່ມອີກ.
- ກອງປະຊຸມໄດ້ຮັບຟັງລາຍງານກ່ຽວກັບການດັດແປງກົດລະບຽບຂອງພັກ ແລະ ໄດ້ຮັບຮອງເອົາກົດລະບຽບສະບັບປັບປຸງ ສະໄໝທີ 10 ເພື່ອເປັນແນວທາງດ້ານຈັດຕັ້ງ ຮອງຮັບການຈັດຕັ້ງປະຕິບັດແນວທາງການເມືອງໃຫ້ປະກົດຜົນເປັນຈິງ. ກົດລະບຽບຂອງພັກປະຊາຊົນ ປະຕິວັດລາວສະບັບປັບປຸງໄດ້ຖືກຮັບຮອງເອົາຢ່າງເປັນທາງການໂດຍກອງປະຊຸມໃຫຍ່ຄັ້ງທີ 10ແລ້ວ ແລະມີຜົນບັງຄັບໃຊ້ ນັບແຕ່ມື້ກອງປະຊຸມໃຫຍ່ຮັບຮອງເອົາເປັນຕົ້ນໄປ.
- ກອງປະຊຸມໃຫຍ່ໄດ້ເລືອກຕັ້ງຄະນະບໍລິຫານງານສູນກາງພັກສະໄໝທີ 10 ເຊິ່ງປະກອບດ້ວຍກຳມະການສົມບູນ 69 ສະຫາຍ ແລະ ກຳມະການສຳຮອງ 8 ສະຫາຍ ເພື່ອແກ່ນສານຳພາ ທົ່ວພັກ, ທົ່ວລັດ, ທົ່ວກຳລັງປະກອບອາບຸດ ແລະ ທົ່ວປວງຊົນ ຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ 10 ຂອງພັກໃຫ້ມີຜົນສຳເລັດໃໝ່, ສ້າງບາດກ້າວບຸກທະລຸໃນການພັດທະນາໃຫ້ເປັນຈິງ ແລະ ພາປະເທດຊາດກ້າວຂຶ້ນຢ່າງໜັກແໜ້ນຕໍ່ໄປ.
- ກອງປະຊຸມຄົບຄະນະຄັ້ງປະຖົມມະລືກ ຂອງຄະນະບໍລິຫານງານສູນກາງພັກສະໄໝທີ 10 ທີ່ດຳເນີນໃນຕອນເຊົ້າຂອງວັນທີ 22 ມັງກອນ 2016 ໄດ້ເປັນເອກະພາບເລືອກຕັ້ງກຳມະການກົມການເມືອງສູນກາງພັກ ເຊິ່ງປະກອບດ້ວຍ 11 ສະຫາຍ; ໄດ້ເປັນເອກະພາບຢ່າງສູງເລືອກເອົາ ສະຫາຍບຸນຍັງວໍລະຈິດ ເປັນເລຂາທິການໃຫຍ່ຄະນະບໍລິຫານງານການເມືອງສູນກາງພັກ; ພ້ອມກັນນັ້ນ ກໍ່ເລືອກເອົາ ກຳມະການເລຂາທິການສູນກາງພັກ 9 ສະຫາຍ; ກອງປະຊຸມໄດ້ເລືອກເອົາສະຫາຍ ພັນຄຳ ວິພາວັນ ເປັນຜູ້ປະຈຳການຄະນະເລຂາທິການສູນກາງພັກ; ໃນກອງປະຊຸມຄັ້ງນີ້ໄດ້ເລືອກປະທານ, ບັນດາຮອງປະທານຄະນະກວດກາສູນກາງພັກ ປະກອບດ້ວຍ 9 ສະຫາຍ, ໂດຍແມ່ນສະຫາຍ ບຸນທອງ ຈິດມະນີ ເປັນປະທານ. ສຳລັບການແຕ່ງຕັ້ງທີ່ປຶກສາຂອງຄະນະບໍລິຫານງານສູນກາງພັກສະໄໝທີ 10, ກອງປະຊຸມໄດ້ມອບໃຫ້ກົມການເມືອງສູນກາງພັກເປັນຜູ້ຕົກລົງແຕ່ງຕັ້ງ, ພ້ອມທັງກຳນົດພາລະບົດບາດໜ້າທີ່ລະອຽດຕາມພາຍຫຼັງ.
- ກອງປະຊຸມໃຫຍ່ໄດ້ສະແດງຄວາມຊົມເຊີຍ ສັນລະເສີນພະນັກງານ, ສະມາຊິກພັກ, ທະຫານ, ຕຳຫຼວດ, ຜູ້ປະກອບການຜະລິດ ທຸລະກິດ, ບໍລິການ ສັງກັດໃນທຸກພາກສ່ວນເສດຖະກິດ ແລະ ປະຊາຊົນລາວບັນດາເຜົ່າ, ບັນດາຊັ້ນຄົນ ໃນຂອບເຂດທົ່ວປະເທດ ແລະ ພີ່ນ້ອງເຊື້ອສາຍລາວຜູ້ຮັກຊາດ ທີ່ດຳລົງຊີວິດຢູ່ຕ່າງປະເທດ ທີ່ໄດ້ປະກອບສ່ວນຢ່າງຕັ້ງໜ້າເຂົ້າໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ຕາມມະຕິຈິດໃຈຂອງກອງປະຊຸມໃຫຍ່ຄັ້ງທີ 10 ຕະຫຼອດໄລຍະ 5 ປີຜ່ານມາ ໃຫ້ບັນລຸຜົນສຳເລັດອັນສຳຄັນໃນຫຼາຍດ້ານ ອັນເປັນການສ້າງພື້ນຖານ ແລະ ຖ່ວງທ່າໃຫມ່ ໃຫ້ແກ່ການນຳເອົາປະເທດເຮົາສືບຕໍ່ກ້າວຂຶ້ນສູ່ຈຸດໝາຍທີ່ວາງໄວ້. ພ້ອມກັນນັ້ນ ກໍ່ຂໍສະແດງຄວາມຂອບອົກຂອບໃຈ ແລະ ຄວາມຮູ້ບຸນຄຸນຢ່າງເລິກເຊິ່ງ ມາຍັງບັນດາປະເທດອ້າຍນ້ອງ, ບັນດາປະເທດເພື່ອນມິດ ແລະ ອົງການຈັດຕັ້ງສາກົນ ທີ່ໄດ້ໃຫ້ການສະໜັບ ສະໜູນຊ່ວຍເຫຼືອອັນລ້ຳຄ່າ ແກ່ພາລະກິດພັດທະນາ ສ້າງສາປະເທດຊາດຂອງປະຊາຊົນເຮົາໃນ 5 ປີຜ່ານມາ.
- ກອງປະຊຸມໃຫຍ່ ຮຽກຮ້ອງມາຍັງຄະນະພັກທຸກຂັ້ນ, ສະມາຊິກພັກທຸກສະຫາຍ ຈົ່ງເຊີດຊູຄວາມເປັນແບບຢ່າງນຳໜ້າໃນທຸກດ້ານ ນຳພາມະຫາຊົນປະຕິບັດມະຕິຂອງກອງປະຊຸມໃຫຍ່ຄັ້ງນີ້ໃຫ້ປະກົດຜົນເປັນຈິງ. ພ້ອມກັນນີ້ ກໍ່ຮຽກຮ້ອງມາຍັງພະນັກງານ, ນັກຣົບ, ປະຊາຊົນລາວບັນດາເຜົ່າ, ບັນດາຊັ້ນຄົນ ແລະ ພີ່ນ້ອງເຊື້ອສາຍລາວຜູ້ຮັກຊາດ ທີ່ດຳລົງຊີວິດ ແລະ ທຳມາຫາກິນຢູ່ຕ່າງປະເທດ. ຈົ່ງເຊີດຊູນ້ຳໃຈຮັກຊາດ, ເສີມຂະຫຍາຍມານະຈິດບາກບັ່ນ ບຸກບືນ ເຂົ້າໃສ່ໃນການປະຕິບັດໜ້າທີ່ ທຳມາຫາກິນ ແລະ ສ້າງສາພັດທະນາ ເພື່ອສ້າງປະເທດລາວ ໃຫ້ມັ່ງຄັ່ງເຂັ້ມແຂງ, ປະຊາຊົນຮັ່ງມີຜາສຸກ, ສັງຄົມມີຄວາມສາມັກຄີປອງດອງ, ປະຊາທິປະໄຕ ຍຸດຕິທຳ ແລະ ສີວິໄລ. ພ້ອມກັນນັ້ນ ກໍ່ປະກອບສ່ວນຢ່າງສົມກຽດ ເຂົ້າໃນການສ້າງຄວາມຈະເລີນວວັດທະນາຂອງປະຊາຄົມອາຊຽນ ກໍ່ຄືພາລະກິດແຫ່ງການເສີມສ້າງສັນຕິພາບ ສະຖຽນລະພາບ ມິດຕະພາບ ແລະ ການຮ່ວມມື ເພື່ອການພັດທະນາໃນພາກພື້ນ ແລະ ໃນໂລກ.


text:
ຄະນະຜູ້ແທນຂັ້ນສູງ ສຳນັກງານຕ້ານການສໍ້ລາດບັງຫຼວງ ແຫ່ງຣາຊະອານາຈັກກຳປູເຈຍ ນຳໂດຍ ທ່ານ ຄຽງ ເຊັງ ຮອງປະທານສຳນັກງານຕ້ານການ ສຳລາດບັງຫຼວງເຂົ້າພົບປະແລກປ່ຽນບົດຮຽນກັບ ອົງການກວດສອບແຫ່ງລັດແຫ່ງ ສປປ ລາວ ໃຫ້ກຽດຕ້ອນຮັບໂດຍ ທ່ານ ປອ ນາງ ວຽງທອງ ສີພັນດອນ ກຳມະການ ສູນກາງພັກ ປະທານອົງການກວດສອບແຫ່ງລັດ, ໃນວັນທີ 6 ມິຖຸນາ 2016.
ທ່ານຮອງປະທານຕ້ານການສໍ້ລາດບັງຫຼວງແຫ່ງຣາຊະອານາຈັກກຳປູເຈຍ ກ່າວວ່າ: ການເຂົ້າພົບ ປະແລກປ່ຽນບົດຮຽນໃນຄັ້ງນີ້ ແມ່ນເປັນການເພີ່ມທະວີສາຍ ພົວພັນຮ່ວມມືລະຫວ່າງ ສຳນັກງການຕ້ານການ ສໍ້ລາດບັງຫຼວງແຫ່ງຣາຊະອານາຈັກກຳປູເຈຍ ກັບ ອົງການກວດສອບແຫ່ງລັດ ແຫ່ງ ສປປ ລາວ, ທັງເປັນ ການສືບຕໍ່ເພີ່ມທະວີການແລກປ່ຽນບົດຮຽນວຽກງານກວດກາລັດ ຂອງສອງປະເທດໃຫ້ສູງຂຶ້ນຢ່າງບໍ່ຢຸດຢັ້ງ.
ໂອກາດດຽວກັນ, ທ່ານ ປອ ນາງ ວຽງທອງ ສີພັນດອນ ໄດ້ສະແດງຄວາມຊົມເຊີຍ ແລະ ຕ້ອນຮັບຢ່າງອົບອຸ່ນ ຕໍ່ຄະນະຜູ້ແທນຂັ້ນສູງທີ່ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ.
ການເຂົ້າພົບ ແລກປ່ຽນບົດຮຽນໃນຄັ້ງນີ້ ແມ່ນມີຄວາມໝາຍສຳຄັນຢ່າງຍິ່ງໃນການສືບຕໍ່ເພີ່ມທະວີສາຍພົວພັນມິດຕະພາບ ແລະ ການຮ່ວມມືລະຫວ່າງສອງປະເທດ, ປະຊາຊົນ ສອງຊາດລາວ-ກຳປູເຈຍ ເວົ້າລວມ, ເວົ້າສະເພາະການຮ່ວມມືລະຫວ່າງ ອົງການກວດສອບແຫ່ງລັດ ແຫ່ງ ສປປ ລາວ ກັບ ສຳນັກງານຕ້ານການສໍ້ລາດບັງ ຫຼວງແຫ່ງຣາຊະອານາຈັກກຳປູເຈຍ ໃຫ້ມີຄວາມແໜ້ນແຟ້ນຍິ່ງຂຶ້ນ.


text:
ສະໄໝທີ່ II
ຄະນະບໍລິຫານງານພັກແຂວງ ສະໄໝທີ II
ກອງປະຊຸມໃຫຍ່ ອົງຄະນະພັກແຂວງຊຽງຂວາງ ສະໄໝທີ II ເດືອນ 06 ປີ 1987
ສະຖານທີ່ ສະໂມສອນໂຮງຮຽນອຸດົມໂພນສະຫວັນ
1. ສະຫາຍ ຄຳປານ ພິລາວົງ ເລຂາພັກແຂວງ ປະທານປົກຄອງແຂວງ
2. ສະຫາຍ ພູມີ ທິບພະວອນ ຮອງເລຂາພັກແຂວງ ຮອງປະທານປົກຄອງແຂວງ
3. ສະຫາຍ ສົມທອງ ມັງໜໍ່ເມກ ກຳມະການປະຈຳພັກແຂວງ ຮອງປະທານປົກຄອງແຂວງ
4. ສະຫາຍ ຄຳສວນ ພົມມະວີ ກຳມະການປະຈຳພັກແຂວງ ຫົວໜ້າຄະນະຈັດຕັ້ງແຂວງ
5. ສະຫາຍ ພົມມີ ສີລາວົງ ກຳມະການປະຈຳພັກແຂວງ ປະທານກວດກາພັກ-ລັດແຂວງ
6. ສະຫາຍ ຫຼ້າ ສິງດາລາ ກຳມະການປະຈຳພັກແຂວງ ຫົວໜ້າຄະນະໂຄສະນາອົບຮົມແຂວງ
7. ສະຫາຍ ເຢຍເຈີ້ຢ່າ ກຳມະການປະຈຳພັກແຂວງ ຊີ້ນຳວຽກງານແນວໂຮມແຂວງ
8. ສະຫາຍ ຄຳກ້ຽວ ແກ້ວລະຄອນ ກຳມະການປະຈຳພັກແຂວງ ຫົວໜ້າ ປກຊ ແຂວງ
9. ສະຫາຍ ຄຳກ້ອນ ຜາຍອຸດອນ ກຳມະການປະຈຳພັກແຂວງ ຫົວໜ້າພະແນກກະສິກຳ ແລະ ປ່າໄມ້ແຂວງ
10. ສະຫາຍ ວຽງຖະໜອມ ພົມມະຈັນ ກຳມະການສຳຮອງພັກແຂວງ ຫົວໜ້າພະແນກການຄ້າແຂວງ
11. ສະຫາຍ ຄຳດີ ອ່ອນລາວົງ ກຳມະການສຳຮອງພັກແຂວງ ຊີ້ນຳວຽກງານກໍ່ສ້າງເຂດພູດອຍ
12. ສະຫາຍ ເຮືອງວິໄລ ສໍສຳພັນໄຊ ກຳມະການພັກແຂວງ ຫົວໜ້າພະແນກແຜນການ ແລະ ການເງິນແຂວງ
13. ສະຫາຍ ຄຳສິງ ດາຊວນພວນ ກຳມະການພັກແຂວງ ຫົວໜ້າຫ້ອງວ່າການປົກຄອງແຂວງ
14. ສະຫາຍ ສີວອນ ຢ່າຢົງເຢຍ ກຳມະການພັກແຂວງ ຄະນະກອງບັນຊາການ ປກຊ ແຂວງ
15. ສະຫາຍ ບຸດສົງ ດາລາວົງ ກຳມະການພັກແຂວງ ຫົວໜ້າພະແນກຄົມມະນາຄົມຂົນສົ່ງ, ໄປສະນີ ແລະ ກໍ່ສ້າງແຂວງ
16. ສະຫາຍ ພອນສະໄໝ ວົງພະຈັນ ກຳມະການພັກແຂວງ ຮອງປະທານກຳມະບານແຂວງ
17. ສະຫາຍ ນາງ ຜິວ ລາວັນ ກຳມະການສຳຮອງພັກແຂວງ ຮອງຫົວໜ້າບໍລິສັດການຄ້າແຂວງ
18. ສະຫາຍ ພັນສີ ວົງວິຫານ ກຳມະການພັກແຂວງ ຫົວໜ້າບໍລິສັດການຄ້າແຂວງ
19. ສະຫາຍ ສະຫວ່າງວື່ ກຳມະການພັກແຂວງ ຫົວໜ້າກອງກໍ່ສ້າງຂົວທາງແຂວງ
20. ສະຫາຍ ໄຊ ເກີວື່ ກຳມະການພັກແຂວງ ເລຂາພັກເມືອງໜອງແຮດ
21. ສະຫາຍ ກົງໄຊ ນວນທະສິງ ກຳມະການພັກແຂວງ ເລຂາພັກເມືອງຄຳ
22. ສະຫາຍ ຄຳແສງ ດວງມາລາ ກຳມະການພັກແຂວງ ເລຂາພັກເມືອງພູກູດ
23. ສະຫາຍ ດວງທອງລາ ກຳມະການພັກແຂວງ ເລຂາຊາວໜຸ່ມແຂວງ
24. ສະຫາຍ ສົມໃຈຫາ ກຳມະການພັກແຂວງ ຄະນະກອງບັນຊາການ ປກສ ແຂວງ
25. ສະຫາຍ ນາງ ໄມວົງ ເທບທິລາດ ກຳມະການພັກແຂວງ ປະທານແມ່ຍິງແຂວງ
26. ສະຫາຍ ຄຳປ່ຽນ ສີນວນທອງ ກຳມະການພັກແຂວງ ຫົວໜ້າພະແນກສຶກສາແຂວງ
27. ສະຫາຍ ພິມພາ ສອນສິດທິເດດ ກຳມະການພັກແຂວງ ຮອງການເມືອງກອງບັນຊາການ ປກຊ ແຂວງ
28. ສະຫາຍ ຄຳສິງ ດວງມີໄຊ ກຳມະການສຳຮອງພັກແຂວງ ຄະນະຈັດຕັ້ງແຂວງ
29. ສະຫາຍ ພິມພາ ໄຊຍະເທບ ກຳມະການສຳຮອງພັກແຂວງ ຄະນະພະແນກການເງິນແຂວງ
30. ສະຫາຍ ພູວົງ ຊົງວິໄລ ກຳມະການສຳຮອງພັກແຂວງ ວ່າການຫົວໜ້າພະແນກແຜນການແຂວງ
31. ສະຫາຍ ສີສຸວັນ ກຳມະການສຳຮອງພັກແຂວງ ຫົວໜ້າສານປະຊາຊົນແຂວງ
32. ສະຫາຍ ແສງເດືອນ ພົມມະວົງສາ ກຳມະການສຳຮອງພັກແຂວງ ຫົວໜ້າບໍລິສັດປ່າໄມ້ແຂວງ
33. ສະຫາຍ ຄຳແຫວນ ສໍສຳພັນໄຊ ກຳມະການພັກແຂວງ ເລຂາພັກເມືອງຄູນ


text:
ການຊີ້ນໍາ ນໍາພາວຽກງານຂອງຄະນະບໍລິຫານງານພັກແຂວງອຸດົມໄຊ ໃນໄລຍະ ປີເຄິ່ງຜ່ານມາ ຕໍ່ກັບວຽກງານການພັດທະນາເສດຖະກິດ ຂອງແຂວງເຫັນວ່າມີອັນພົ້ນເດັ່ນຢູ່ໃນລະດັບໜຶ່ງ.
ອີງຕາມບົດສະຫຼຸບຕີລາຄາຄວາມຮັບຜິດຊອບລວມຂອງຄະນະບໍລິຫານງານພັກແຂວງໃນການຊີ້ນຳ ນຳພາຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກແລະມະຕິກອງປະຊຸມໃຫຍ່ຄັ້ງທີ VIII ຂອງແຂວງ ເຫັນວ່າ ຄະນະບໍລິຫານງານພັກແຂວງໄດ້ເອົາໃຈໃສ່ຊີ້ນຳ ນໍາພາສະມາຊິກພັກ,ພະ ນັກງານລັດຖະກອນ ທຸກຂັ້ນ ຈັດຕັ້ງປະຕິບັດແຜນພັດທະນາເສດຖະກິດ ສັງຄົມຢ່າງຕັ້ງໜ້າ ໂດຍຖືເອົາການພັດທະນາເສດຖະກິດເປັນໃຈກາງ,ສຸມໃສ່ການລຶລ້າງຄວາມທຸກຍາກຂອງປະຊາຊົນ ໂດຍສະ ເພາະແມ່ນການຂະຫຍາຍພື້ນຖານໂຄ່ງລາງໃຫ້ໄປຕາມໂຄງປະກອບເສດຖະກິດ ແລະ ມີການຫັນ ປ່ຽນຕາມທິດພັດທະນາກະສິກຳເປັນສິນຄ້າ ຕິດພັນກັບອຸດສາຫະກຳປຸງແຕ່ງ ແລະ ການບໍລິການເຮັດໃຫ້ເສດຖະກິດຂອງແຂວງຂະຫຍາຍຕົວໃນລະດັບ 7,5 % ລວມຍອດພະລິດຕະພັນພາຍໃນມີມູນຄ່າລວມ 3,503 ກວ່າຕື້ກີບ,ສະເລ່ຍຕໍ່ຫົວຄົນໄດ້1,397 ໂດລາສະຫະລັດ ຕໍ່ປີ ເທົ່າກັບ 79,82% ຂອງມະຕິກອງປະຊຸມຄັ້ງທີ່VIII ຂອງແຂວງ ແລະ ເທົ່າກັບ 55,43% ຂອງມະຕິກອງປະຊຸມໃຫຍ່ຄັ້ງທີ Xຂອງພັດທີ່ໄດ້ກຳນົດໄວ້. ໃນນັ້ນ ແຕ່ລະຂະແໜງການກໍໄດ້ຮັບການຈັດຕັ້ງປະຕິບັດແລະພັດທະນາເປັນກ້າວໆມາ ລວມທັງການຂຸດຄົ້ນລາຍຮັບເຂົ້າງົບປະມານໄດ້ທັງໝົດ 445,50 ຕື້ກີບ ເທົ່າກັບ 99%ຂອງແຜນດັດແກ້ ແລະ 72,64%ຂອງມະຕິກອງປະຊຸມໃຫຍ່ຄັ້ງທີ VIII ຂອງແຂວງ,ການຄຸ້ມຄອງລາຍຈ່າຍກໍໄດ້ປະຕິບັດຕາມທິດນະໂຍບາຍປະຢັດແຫ່ງຊາດ ແລະ ຈ່າຍຕາມແຜນບູລິມະສິດ ຄື ຈ່າຍເງິນເດືອນພະນັກງານ,ເງິນນະໂຍບາຍອຸດໜູນ,ບໍລິຫານ,ແລະເງິນລົງທຶນ ສາມາດຈັດຕັ້ງປະຕິບັດໄດ້ 451,55 ຕື້ກີບ,ທຽບໃສ່ແຜນປະຕິບັດ96,99 %, ນອກນັ້ນ ທາງອົງຄະນະພັກແຂວງຍັງໄດ້ເອົາໃຈໃສ່ໃນການຈັດຕັ້ງປະຕິບັດວຽກງານສາມສ້າງ,ຂະບວນການຮັກຊາດແລະພັດທະນາ ລວມທັງວຽກງານພັດ ທະນາຊົນນະບົດ ແລະ ລຶບລ້າງຄວາມທຸກຍາກ ເຊິ່ງປັດຈຸບັນບ້ານແລະຄອບຄົວທຸກຍາກທົ່ວແຂວງແມ່ນຫຼຸດລົງຍັງເຫຼືອ 42,25% ຂອງບ້ານທັງໝົດ ແລະ 23,16%ຂອງຄອບຄົວທັງໝົດ.
ການເຄື່ອນໄຫວຈັດຕັ້ງປະຕິບັດວຽກງານທັງໝົດນັ້ນ ຄືຜົນງານການຊີ້ນໍາ ນໍາພາຂອງອົງຄະນະພັກແຂວງ ອຸດົມໄຊ ຕະຫຼອດໄລຍະ ປີເຄິ່ງທີ່ຜ່ານມາ ແຕ່ຖ້ທຽບໃສ່ຄວາມຮຽກຮ້ອງຕ້ອງການຂອງສັງຄົມ ແລະ ທິດທາງແຜນການທີ່ໄດ້ກໍານົດໄວ້ໃນມະຕິກອງປະຊຸມໃຫຍ່ຄັ້ງທີ X ຂອງພັກ ແລະ ຄັ້ງທີ VIII ຂອງແຂວງແລ້ວ ເຫັນວ່າ ຍັງມີຫຼາຍອັນທີ່ຍັງຄົງຄ້າງແລະຈັດຕັ້ງປະຕິບັດບໍ່ທັນໄດ້ ເຊິ່ງທາງອົງຄະນະພັກແຂວງກໍໄດ້ວາງທິດທາງແຜນການເພື່ອຈະສືບຕໍ່ໃນການຈັດຕັ້ງປະຕິບັດໃຫ້ບັນລຸຕາມລະດັບຄາດໝາຍທີ່ກຳນົດໄວ້ໃນສົກປີຕໍ່ໄປ.
ຂ່າວ: ຄານມະນີ ຮຽນດໍຈັນ


text:
Protecting your Agency from Advanced Threats
A formidable cyber security defense should be mindful to thwart internal and external threats. External and internal threats have one common denominator. The end user’s adherence to security, ນະໂຍບາຍ, and best practices.
External elements exploit an unsuspecting internal user’s adherence to sound security policies to find their way in. Granted, external threats can be addressed with various mechanisms such as firewalls, but, inherently it has its roots and seeds in weak internal shortcomings.
ຢ່າງໃດກໍຕາມ, you can easily curb internal threats by simply establishing “automatic & enforceable” security policies, advising end-users to adhere to secure access protocols with trusted credentials.
Welcome to Feature-rich LogMeOnce
Thankfully, LogMeOnce Patented Technology offers plenty of ways to protect your team members, credentials, and agency with advanced automated authentication:
1. FICAM ເອກະລັກແລະຄວາມເປັນຈິງການຄຸ້ມຄອງການເຂົ້າເຖິງ
ວິທີການເທິງ U.S. ພະນັກງານລັດຖະບານໄດ້ຮັບການ hacked
“ເມື່ອປີ (CNNMoney) — ໂຄງການ phishing ຂອງເປົ້າຫມາຍທີ່ຂຶ້ນຫຼາຍຮ້ອຍຄົນຂອງພະນັກງານລັດຖະບານສະຫະລັດໄປບັນຊີ Gmail ສ່ວນບຸກຄົນແມ່ນບໍ່ມີຄວາມຫຍຸ້ງຍາກທີ່ຈະປະຕິບັດຫຼື sophisticated incredibly.”
“ການໂຈມຕີທີ່ສາມາດສ້າງເປັນທໍາ, ຜູ້ສົ່ງໄວ້ໃຈຈາກພະແນກລັດ, ຫ້ອງການຂອງເລຂາທິການປ້ອງກັນປະເທດແລະປ້ອງກັນປະເທດທາງອົງການໄດ້ໂດຍການເມລອີສົ່ງຈາກສິ່ງທີ່ປາກົດວ່າ — ເຖິງແມ່ນວ່າໃນການກວດກາຢ່າງໃກ້ຊິດ — ຈະທີ່ແທ້ຈິງທີ່ຢູ່ອີເມລສິ້ນສຸດໃນທີ່ຄຸ້ນເຄີຍ state.gov ແນວໃດກັບໂດເມນ, osd.mil ແລະ dia.mil”
ທີ່ລັດຖະບານກາງ, ຄົມ, ແລະການຄຸ້ມຄອງການເຂົ້າເຖິງ (ແມ່ນ) ແລະຂໍ້ກໍານົດໃນລະບຽບການທີ່ກ່ຽວຂ້ອງຮັກສາຄວາມລັບຂອງລັດຖະບານໄດ້, ຊື່ສັດແລະມີ (ການປາບປາມ) ຂໍ້ມູນຂ່າວສານທີ່ລະອຽດອ່ອນຂອງໄດ້ບັງຄັບໃຫ້ຜະລິດຕະພັນຄວາມປອດໄພຖືກນໍາໃຊ້ໂດຍລັດຖະບານຈະປະຕິບັດຕາມ NIST ແລະຫ້ອງການຂອງການຄຸ້ມຄອງແລະງົບປະມານ (OMB) ພາລະບົດບາດ. ການແກ້ໄຂ LogmeOnce ສະຫນັບສະຫນູນການປະຕິບັດທີ່ດີທີ່ສຸດແລະຕິດຕາມການປະຕິບັດຕາມຄວາມຕ້ອງການແລະຄວາມປອດໄພຂອງລັດຖະບານສະຫະລັດລັດຖະບານກາງສະຫນັບສະຫນູນ NIST 800 ຄໍາແນະນໍາຊຸດແລະ leveraging NIST ໄດ້ 800-53 (FIPS 200) ມາດຕະຖານເພື່ອໃຫ້ໄດ້ລະບົບທີ່ສົມບູນແບບສໍາລັບການປະຕິບັດ, ການປະເມີນຜົນແລະຕິດຕາມກວດກາຂອງອົງການຈັດຕັ້ງການຄວບຄຸມ. ເຫຼົ່ານີ້ການຄວບຄຸມຄວາມປອດໄພລວມມີການຄວບຄຸມການເຂົ້າເຖິງ, ການຄຸ້ມຄອງນະໂຍບາຍ, ການທົດລອງການກວດສອບແລະຕິດຕາມກວດກາເຊັ່ນດຽວກັນກັບການຄຸ້ມຄອງຄວາມສ່ຽງຕໍ່ການ. ລັດຖະບານກາງຂໍ້ມູນຂ່າວສານການປຸງແຕ່ງມາດຕະຖານ (FIPS) 140-2 ກໍານົດຄວາມຕ້ອງການຄວາມປອດໄພສໍາລັບຜູ້ໃຊ້ລະ cryptographic ສໍາລັບລັດຖະບານສະຫະລັດແຫ່ງຊາດໂທລະຄົມຄວາມປອດໄພແລະລະບົບຂໍ້ມູນຂ່າວສານ. LogmeOnce ພົບແລະເກີນກວ່າ FIPS 140-2, SOX, HIPAA, ຕ້ອງການ PCI DSS.
2. ແມ່ນທ່ານປະສົບການຄຸ້ມຄອງທີ່ (IdM) ສິ່ງທ້າທາຍ?
ໃນທີ່ນີ້ແມ່ນວ່າເປັນຫຍັງທັງຜູ້ຊົມໃຊ້, ໃນຕອນທ້າຍແລະຜູ້ຊ່ຽວຊານຄວາມປອດໄພຄວາມເທົ່າທຽມກັນ frustrated ມີລະຫັດຜ່ານປະຈໍາວັນແລະສິ່ງທ້າທາຍເຂົ້າສູ່ລະບົບ;
- ລະຫັດຜ່ານສໍາລັບທຸກບັນຊີດຽວ
- ລະຫັດຜ່ານຫຼາຍເກີນໄປ & ເຂົ້າ ins
- ລະຫັດຜ່ານລືມຫຼືລືມ
- ບັນຊີຫຼາຍໃນການຄຸ້ມຄອງ
- ລັກສິ່ງທ້າທາຍການຄຸ້ມຄອງ
- ລະຫັດຜ່ານແບ່ງປັນ
- ປັບລະຫັດຜ່ານສໍາລັບການແປໄດ້ທຸຮັບອະນຸຍາດ
- ການຂາດການ trail ການກວດສອບສໍາລັບການປັບລະຫັດຜ່ານ
- ສະມາຊິກຂຽນລົງລະຫັດຜ່ານ
- ລະຫັດຜ່ານລາຍລັກອັກສອນຈະຫຼຸດລົງຜູ້ຊົມໃຊ້
3. ບັນຫາການລະຫັດຜ່ານທີ່ມີການແຕກຕ່າງກັນໃນກໍລະນີທີ່ຢູ່ເທິງແລະຕ່ໍາ, ລັກສະນະພິເສດແລະຈໍານວນພຽງແຕ່ໄປເຖິງຕອນນັ້ນ, ເວົ້າວ່າພະແນກຂອງອົງການຄົ້ນຄ້ວາປ້ອງກັນປະເທດຂອງ, ແຕ່ພວກເຂົາເຈົ້າບໍ່ໄດ້ງ່າຍໃນການຈື່ຈໍາ, ລາຍລັກອັກສອນມັກຈະລົງກ່ຽວກັບການທີ່ສາມາດໄດ້ຮັບການສູນເສຍຫຼືເຫັນຄົນອື່ນແລະຕ້ອງໄດ້ຮັບການປ່ຽນແປງເລື້ອຍໆເພື່ອຫຼີກເວັ້ນການລະເມີດ. ຜູ້ໃຊ້ທີ່ມີບັນຊີຫຼາຍປະນາມລະຫັດຜ່ານມັກໃຫ້ເຖິງແລະນໍາໃຊ້ລະຫັດຜ່ານດຽວກັນສໍາລັບການບັນຊີທຸກ. ຫນຶ່ງໃນເຫດຜົນຕົ້ນຕໍຂອງຜູ້ໃຊ້ຄືນໄດ້ລະຫັດຜ່ານດຽວກັນແມ່ນເພາະວ່າການຮັກສາການຕິດຕາມຂອງເຂົ້າສູ່ລະບົບທີ່ແຕກຕ່າງກັນແມ່ນມີຄວາມຫຍຸ້ງຍາກ, ຖ້າຫາກວ່າສິ່ງທີ່ເປັນໄປບໍ່ໄດ້.
ໃນຫົວໃຈຂອງການຄຸ້ມຄອງແລະບໍາລຸງຄວາມປອດໄພຂອງຄໍາຖາມຂອງບ່ອນທີ່ຈະແຕ້ມໄດ້ເຣັດ “ເຂດແດນ” ໃນຍຸກໃນເວລາທີ່ຜູ້ຊົມໃຊ້ເປັນປົກກະຕິການພົວພັນກັບຄໍາຮ້ອງສະຫມັກທີ່ຫຼາກຫຼາຍເປັນ — ເຊັ່ນ: ການຄຸ້ມຄອງສາຍພົວພັນລູກຄ້າ (CRM) ແລະການວາງແຜນວິສາຫະກິດຊັບພະຍາກອນ (ERP) ລະບົບ — ໂດຍຜ່ານຄໍາຮ້ອງສະຫມັກປະຕູແລະການບໍລິການເວັບໄຊຕ໌.
ຢູ່ກົງກັນຂ້າມກັບບັນຫາທັງຫມົດທີ່ອົງການຈັດຕັ້ງປະເຊີນກັບໂດຍບໍ່ມີການ IdM ແລະອປສການປະຕິບັດການ, IdM ສະຫນອງໂອກາດຢ່າງຫຼວງຫຼາຍກວ່າເກົ່າເພື່ອອອນໄລນ໌ທຸລະກິດນອກຈາກຂະບວນການຂອງ authenticating ແລະມອບສິດໃຫ້ຜູ້ໃຊ້ຮັບອະນຸຍາດໂດຍຜ່ານບັດ, tokens ແລະການເຂົ້າເຖິງລະບົບການຄວບຄຸມເວັບໄຊຕ໌. IdM ໃຫ້ຈຸດສຸມເພື່ອຈັດການກັບບັນຫາຄຸນນະພາບຂໍ້ມູນແລະຄວາມຊື່ສັດລະບົບກ້ວາງມັກຈະໄດ້ພົບໂດຍມີຖານຂໍ້ມູນ fragmented ແລະຂະບວນການ workflow ໄດ້. IdM ກວມເອົາອົງປະກອບພື້ນຖານໂຄງລ່າງລະບົບທີ່ໃຫ້ການບໍລິການດັ່ງກ່າວ.
4. LogmeOnce ສົນກັບ FIPS 140-2, SOX, HIPAA, PCI DSSທີກັນໃຫ້ຜົນປະໂຫຍດຈໍານວນຫລາຍເຊັ່ນ: ຄວາມປອດໄພເພີ່ມ, ຄວາມງ່າຍຂອງການກວດສອບ, ມາດຕະຖານ, ການຄຸ້ມຄອງແລະບໍາລຸງ, ການຫຼຸດຜ່ອນຄ່າໃຊ້ຈ່າຍທັງຫມົດໃນຂະນະທີ່ເພີ່ມທະວີຄວາມເພິ່ງພໍໃຈຜູ້ໃຊ້ໂດຍລວມມີການເຂົ້າເຖິງຄໍາຮ້ອງສະຫມັກທຸລະກິດແລະຊັບສິນປະຕິບັດວຽກງານປະຈໍາວັນຂອງເຂົາເຈົ້າ.
ອະນຸສັນຍາແຕ່ລະມີຜົນປະໂຫຍດເປັນເອກະລັກ. ສໍາລັບຕົວຢ່າງ, SAML ຜົນປະໂຫຍດຂອງກຸ່ມຫຼາກຫຼາຍຊະນິດທີ່ມີການໂຕ້ຕອບມາດຕະຖານບັດງານ. ມັນອະນຸຍາດໃຫ້ລະບົບຄວາມປອດໄພແລະຊອບແວຄໍາຮ້ອງສະຫມັກທີ່ຈະການພັດທະນາແລະຂະບວນການອິດສະຫຼະ. ນອກຈາກນັ້ນ, SAML ໃຫ້ເປັນປະສົບການຜູ້ໃຊ້ຄົນຫຼາຍທີ່ມີຄວາມເປັນກາງເວທີ, ຄູ່ຜົວເມຍວ່າງຂອງການ, ການປັບປຸງປະສົບການອອນໄລນ໌ສໍາລັບຜູ້ຊົມໃຊ້ໃນຕອນທ້າຍ, ຄ່າໃຊ້ຈ່າຍໃນການບໍລິຫານຫຼຸດລົງສໍາລັບຜູ້ໃຫ້ບໍລິການບໍລິການ, ແລະຄວາມສ່ຽງຕໍ່ການຍົກຍ້າຍ. ລະຫັດຜ່ານທີ່ໃຊ້ເວລາຫນຶ່ງ, (OTP) ແມ່ນລະຫັດຜ່ານທີ່ຖືກຕ້ອງສໍາລັບພຽງແຕ່ຫນຶ່ງກອງປະຊຸມເຂົ້າສູ່ລະບົບຫຼືການເປັນ. OTPs ຫຼີກເວັ້ນການຈໍານວນຫນຶ່ງຂອງຂໍ້ບົກຜ່ອງທີ່ກ່ຽວຂ້ອງກັບລະຫັດຜ່ານພື້ນເມືອງທີ່ມີຄວາມສ່ຽງເພື່ອ replay ໂຈມຕີ.
5. LogmeOnce ສະຫນັບສະຫນູນມາດຕະຖານອຸດສາຫະກໍາLogmeOnce ສະຫນັບສະຫນູນສໍາລັບການທີຄວາມປອດໄພຈໍານວນຫລາຍເພີ່ມເຕີມແລະນະໂຍບາຍດັ່ງກ່າວເປັນ SAML, OpenID, OAuth 2.0, Kerbrose, ໃບຢັ້ງຢືນການ X.509, OTP, HMAC-Sha 512 ສູດການຄິດໄລ່ hash, encryption AES-256, SSL / TLS, ອປສ Desktop, ເວັບໄຊຕ໌ອປສ. ຖ້າຫາກວ່າທ່ານມີອົງການຂອງລັດຖະບານແລະມີຄວາມຮຽກຮ້ອງຕ້ອງການສໍາລັບການ FIPS ເປັນ 140-2, Sarbanes-Oxley (SOX), HIPAA, PCI DSS ຮອງຜະລິດຕະພັນກະລຸນາຕິດຕໍ່ຫາພວກເຮົາ.
6. LogmeOnce ສະຫນັບສະຫນູນ OMB, ITIL ແລະ ISO 27001ການແກ້ໄຂປະຕິບັດຕາມຄວາມປອດໄພສາມາດຈະຜິດຫວັງ, ໃຊ້ເວລາຫຼາຍ, ແລະລາຄາແພງ. ຈະຖືກປົກຄອງໂດຍລະບຽບການຫຼາຍຢ່າງໃນລັດຖະບານກາງ, ລັດ, ແລະລະດັບອຸດສາຫະກໍາເພີ່ມຄວາມສັບສົນ. ບໍ່ພຽງແຕ່ແມ່ນພາລະບົດບາດເຫຼົ່ານີ້ລາຄາແລະສັບສົນກັບທີ່ຢູ່, ແຕ່ຄວາມລົ້ມເຫຼວທີ່ຈະປະຕິບັດຕາມສາມາດສົ່ງຜົນໃນການສູນເສຍທາງດ້ານການເງິນ huge ໂດຍຜ່ານການປັບໄຫມ, ແລະການທໍາລາຍຊື່ສຽງ.
ຫ້ອງການຂອງການຄຸ້ມຄອງແລະງົບປະມານ (OMB), ຫໍສະຫມຸດພື້ນຖານໂຄງລ່າງຂໍ້ມູນຂ່າວສານເຕັກໂນໂລຊີ (ITIL) ແລະອົງການຈັດຕັ້ງສາກົນສໍາລັບມາດຕະຖານ (ISO) 27001 ພາລະບົດບາດແລະແນະນໍາການກໍ່ສ້າງພື້ນຖານສໍາລັບການປະຕິບັດທີ່ດີທີ່ສຸດຄວາມປອດໄພ. LogmeOnce ອປສແລະວິທີແກ້ໄຂ IdM ສໍາລັບຄອມພິວເຕີຟັງເຮັດໃຫ້ອົງການຈັດຕັ້ງເພື່ອຕອບສະຫນອງພາລະບົດບາດເຫຼົ່ານີ້. LogmeOnce ສະຫນອງວິທີການທີ່ດີທີ່ສຸດການປະຕິບັດຕາມເພື່ອການຄຸ້ມຄອງຂໍ້ມູນຂ່າວສານຄວາມປອດໄພ (ISM) ການປະຕິບັດ, ການກໍ່ສ້າງປະມານປະຊາຊົນ, ຂະບວນການແລະເຕັກໂນໂລຊີເຊິ່ງຈະຕອບສະຫນອງການສະເພາະຂອງ OMB ໄດ້, ITIL ແລະ ISO 27001.
7. LogmeOnce ລັດຖະບານແກ້ໄຂແກ້ໄຂຂອງລັດຖະບານ LogmeOnce ສໍາລັບອົງການຈັດຕັ້ງຂອງລັດຖະບານມີຄຸນສົມບັດດຽວກັນສະຫນັບສະຫນຸນໂດຍ LogmeOnce Enterprise ສະບັບທີ່ມີຄຸນນະສົມບັດເພີ່ມເຕີມເພື່ອຮັບປະກັນໍານົດໄວ້ປະຕິບັດຕາມລັດຖະບານລວມທັງສະຫນັບສະຫນູນສໍາລັບການລະຫັດ,,en,ແກ້ໄຂຂອງລັດຖະບານ LogmeOnce ສໍາລັບອົງການຈັດຕັ້ງຂອງລັດຖະບານມີຄຸນສົມບັດດຽວກັນສະຫນັບສະຫນຸນໂດຍ LogmeOnce Enterprise ສະບັບທີ່ມີຄຸນນະສົມບັດເພີ່ມເຕີມເພື່ອຮັບປະກັນໍານົດໄວ້ປະຕິບັດຕາມລັດຖະບານລວມທັງສະຫນັບສະຫນູນສໍາລັບການລະຫັດ,,en 140-2.
8. FICAM ເອກະລັກແລະຄວາມເປັນຈິງການຄຸ້ມຄອງການເຂົ້າເຖິງ
ການແກ້ໄຂຄວາມປອດໄພແລະ IdM LogmeOnce ຟັງໃຫ້ການຄຸ້ມຄອງລະຫັດຜ່ານຟັງ, ຟັງອປສ, ຄັງແຮຜູ້ໃຊ້, federation and Cloud data security. ພວກເຮົາເຂົ້າໃຈດີວ່າບໍ່ໃບຄໍາຮ້ອງທຸກຫຼືບັນຊີເວັບໄຊຕ໌ສະຫນັບສະຫນູນມາດຕະຖານແລະຮັບປະກັນວິທີການກວດສອບ. LogmeOnce ສະຫນອງການແກ້ໄຂການກວດສອບຄວາມເປັນເອກະແລະຄວາມເຂັ້ມແຂງສໍາລັບການທັງຫມົດການກວດສອບຂອງທ່ານຕ້ອງການບໍ່ວ່າຈະເປັນການກວດສອບພື້ນຖານ, SAML, OpenID, OAuth, ແລະອື່ນໆ.
LogmeOnce FICAM ເອກະລັກແລະການຄຸ້ມຄອງການເຂົ້າເຖິງ ການແກ້ໄຂທີ່ສົມບູນແບບຮັບປະກັນຂໍ້ມູນແລະຕົວຕົນຂອງທ່ານໃນການຟັງໄດ້. ທຸລະກິດ LogmeOnce ແລະລັດຖະບານແກ້ໄຂສະຫນັບສະຫນູນທັງສອງສະບັບແລະໄດ້ຮັບຄ່າຈ້າງຊ່ວຍເຫຼືອທ່ານໃນການແກ້ໄຂບັນຫາຂອງທ່ານໃນມື້ວັນສິ່ງທ້າທາຍການຈັດຕັ້ງ. ສະຫນັບສະຫນູນ LogmeOnce
- ອປສຄໍາຮ້ອງສະຫມັກເວັບໄຊຕ໌ແລະສະຫະພັນການນໍາໃຊ້ທີ່ໄວ້ວາງໃຈທີເອກະລັກ
- ພຽງແຕ່ SAML, OpenID ແລະ OAuth , ຜູ້ຊົມໃຊ້ສາມາດແທ້ຈິງການນໍາໃຊ້ອປສ
- ເວັບໄຊຕ໌ການບໍລິການອປສ
- Salesforce.com, ການເຊື່ອມໂຍງກູໂກທີມແລະ Amazon AWS
- ຟັງຂໍ້ມູນຄວາມປອດໄພ
9. ລັດຖະບານ & ວິສາຫະກິດນໍາແລະການເຊື່ອມໂຍງຄວາມປອດໄພຕໍ່ຕ້ານ cyber ການໂຈມຕີແມ່ນຫນຶ່ງໃນບູລິມະສິດທີ່ສູງທີ່ສຸດ. ເພື່ອບັນລຸເປົ້າຫມາຍນີ້ທີມງານຂອງທ່ານຈະຕ້ອງປ້ອງກັນຕ້ານກັບແນວພັນຂອງການຂົ່ມຂູ່ພາຍໃນແລະພາຍນອກ. C&ເປົ້າຫມາຍແມ່ນເພື່ອກວດສອບຄວາມລະບົບແລະການຊ່ວຍເຫຼືອທີ່ຈະໄດ້ຮັບອະນຸມັດໃຫ້ດໍາເນີນການ (ATO), ແລະປະຕິບັດຕາມ OMB, FISMA ແລະ NIST. ທີມງານການຄຸ້ມຄອງ LogmeOnce ມີປະສົບການກ້ວາງ, ມີນໍ້າ, ແລະການບັນທຶກຕິດຕາມວັດແທກ, ເຮຜົນໄດ້ຮັບທີ່ຍິ່ງໃຫຍ່ແລະການປົດປ່ອຍສໍາລັບ clientele ຂອງພວກເຮົາປະກອບມີກະຊວງປ້ອງກັນ (ມາ) ແລະບັນດາອົງການພົນລະເຮືອນ. LogmeOnce ໃຫ້ທາງເລືອກໃນການປະຕິບັດແລະການເຊື່ອມໂຍງດັ່ງຕໍ່ໄປນີ້;
ທາງເລືອກການປະຕິບັດ:
- ລັດຖະບານຟັງ
- ເອກະຊົນຟັງຂອງທ່ານ
- ຂໍ້ມູນຂອງທ່ານສູນ
- ຫຼື LogmeOnce ສູນຂໍ້ມູນ
ລັດຖະບານລັດຖະບານກາງຄວາມປອດໄພ:
- ແມ່ນ
- HSPD12
- NIST ຮັບອະນຸມັດການຄວາມປອດໄພ
- ສະຫນັບສະຫນູນ FIPS140 2
- ການຮັບຮອງຢັ້ງຢືນ (C&A)
ການເຊື່ອມໂຍງ IdM:
- ການເຊື່ອມໂຍງກັບ Oracle IdM
- ການເຊື່ອມໂຍງກັບ CA SiteMinder
- ການເຊື່ອມໂຍງກັບ IBM Tivoli
- ການເຊື່ອມໂຍງກັບເສດທີ່
dashboard LogmeOnce ສ້າງການເຂົ້າເຖິງພະລັງງານແລະລວມສູນທີ່ກໍານົດໄວ້ແຕກຕ່າງກັນ / ຈໍານວນຫລາຍເປັນສະມາຊິກຂອງທັງຫມົດຂອງຄໍາຮ້ອງສະຫມັກ, ບໍ່ວ່າຈະເປັນໃນທ້ອງຖິ່ນຫ່າງໄກສອກຫຼີກຫຼືໃນຂະນະທີ່ສ້າງຄວາມເຂັ້ມແຂງການເຂົ້າເຖິງໂລກສູນກາງໃນການບໍລິຫານການ(s) ເພື່ອໃຫ້ສາມາດ / ປິດການໃຊ້ງານຟັງ / ກິດ / ຜູ້ໃຊ້ເຂົ້າເຖິງ / ແລະອື່ນໆ.
ບໍ່ໄດ້ຮັບການຫຼຸດຫນ້ອຍລົງ ... ການຂະຫຍາຍນະໂຍບາຍຄວາມປອດໄພຂອງທ່ານຖືກສ້າງຕັ້ງຂຶ້ນກັບຜູ້ໃຊ້ທັງສອງຢູ່ທີ່ໂຄນຫຼືໃນຂະນະທີ່ການເຂົ້າເຖິງຫ່າງໄກສອກຫຼີກແລະຈະຢູ່ໃນປະຕິບັດຕາມ FICAM ແລະເອກະລັກແລະການແກ້ໄຂການຄຸ້ມຄອງການເຂົ້າເຖິງ;
From chaos to symphony
ຢຸດ chaos ລະຫັດຜ່ານແລະຮັບຜົນປະໂຫຍດຈາກ,,en,ການກວດສອບອັດຕະໂນມັດ LogMeOnce ຂອງ unrivaled,,en,ຈາກ chaos ກັບວົງດົນຕີ,,en,ຢຸດ chaos ລະຫັດຜ່ານແລະຮັບຜົນປະໂຫຍດຈາກ,,en,ການກວດສອບອັດຕະໂນມັດ LogMeOnce ຂອງ unrivaled,,en
LogMeOnce’s unrivaled automated authentication.